
Uždavinių sprendimo psichologiniai momentai 


Ne paslaptis, kad aiškus galvojimas, nuo amžių labiausiai siejamas su mate- 
matika, ne visiems vienodai gerai sekasi ir todėl ne visi jį mėgsta. Sunkoka 
mėgti tai, kas tavo kaimynui geriau sekasi. 


Ar galima mėgti ir norėti suprasti tai, kas iš karto nelabai sekasi ar truputį 
baugina? O čia dar tos iš visų pusių sklindančios kalbos, kad matematika 
tokia vertinga, ypatinga ir kone stebuklinga. Kas gi jau ten tokio ryškiai 
vertingo glūdi tose vienų skaičių ir raidžių pilnose formulėse, sudėtinguo- 
se brėžiniuose ir painokuose teoremų įrodinėjimuose? Kas ten jau tokio 
neprilygstamo, jeigu aš tai ne iš karto pagaunu? 

Ir čia iš karto glūdi tam tikri psichologiniai spąstai: žmonės tiesiog pamirš- 
ta, kad ne tik jiems vieniems sunku. Jeigu jau man sunku, tai veikiausiai 
ir kitam bus nelengva. 


Kai vienas didelis anglų matematikas, pavarde Litlvudas, dar trynė uni- 
versiteto suolą, tai kartą per kontrolinį jis negalėjo išspręsti 2 uždavinių. 
Kažkaip netyčia jis pamatė, kad jo suolo draugas prie vieno iš tų uždavinių 
pasidėjo pliusą kaip prie išspręsto. Po akimirkos ir Litlvudas prie to užda- 
vinio jau galėjo dėtis pliusą. Tik nepagalvok, skaitytojau, kad jis nusirašė 
nuo kaimyno. 

Pradėsime nuo labai paprastų minčių ir kasdienių palyginimų arba nuo kinų 
žodžių, kad kelią įveikia einantysis. 

Jei mes imtume kalbėti, kad virti skanią sriubą yra labai gražu, vėliau 
įsismaginę pridurtume, kad tai ne tik gražu, bet ir labai svarbu ne tik 
gastronomijai, skrandžio virškinimui, mūsų savijautai ir tuo pačiu pasaulio 
pažangai ir tinkamai visatos procesų raidai, tai pirmą pusvalandį mes to 
mielai klausytumės, ypač jei būtume neperseniausiai užkandę, bet dar po 
kokio pusvalandžio tokios kalbos mums pabostų ir pajaustume, kad kažko 
čia trūksta. 


Jeigu mums kalba, kaip svarbu virti skanius barščius, tai gal kartu mums 
galėtų ir parodyti, kaip tai daroma ir kuo siūlomi barščiai pranoksta mūsų 
paskutinį kartą valgytus. 

Mums galėtų atsakyti, kad tai visai paprasta, bet reikia virtuvės, viryklių, 
produktų, laiko ir kantrybės. 

Visai panašiai yra ir su kalbomis apie tai, kaip naudinga ir išmintinga 
yra spręsti matematinius uždavinius arba kaip svarbu gyvenime teisingai 
samprotauti ir logiškai mąstyti. 

Nesiginčysime, kad ir kalbomis apie gerus barščius irgi galima kažką nu- 
veikti, na kad ir apetitą sukelti, kitam net ir pasiryžimas juos virti gali 
atsirasti. 

Tačiau niekas mūsų neįtikins, kad geriausias būdas įtikinti, kad barščiai 
— jėga, yra išvirti juos visiems matant ir įpilti paragauti, kad kiekvienas 
galėtų tuo įsitikinti. 

Panašiai yra ir sprendžiant kitus uždavinius, nesvarbu — gyvenimiškus, 
matematinius ar kitokius. 

Sveikas protas ir gyvenimo patirtis liudija, kad 

Geriausias būdas įtikinti mane, kad daryti gerą daiktą yra gerai, yra arba 
daryti tokį ar kitą panašų daiktą mano akyse, arba pasiūlyti man pačiam 
padaryti ką nors panašaus ar net geresnio. 

Gal ir mes taip darykime, ir darydami apie tai, ką ir kaip mes darome, 
kartu pamąstykime. 

Taip ir Mažvydas sakė, ar pamenate? 

„Broliai ir seserys, imkiet mane ir skaitykiet ir per tai skaitydami perma- 
nykiet.“ 

Taigi jeigu norime išmokti spręsti uždavinius, tai geriausia juos imti, pažinti 
ir spręsti mėginti. 

Galima būtų įsivaizduoti, jog kiekvienas gražesnis uždavinys kviečia mus 
išmėginti savo proto aštrumą ir užsispyrimą. 

Čia nereikia didelio inventoriaus, kažin kokių ypatingų aplinkybių — už- 
tenka popieriaus lapo, pieštuko ir blaivios galvos, trupučio užsispyrimo bei 
(kartais nemenkos) kantrybės. 


Žmonės juk ne be reikalo sako, kad nuo užsispyrusio žmogaus vaistų nėra. 


Pradėkime nuo tokio uždavinio, siūlyto prieš kokį dešimtį metų Latvijos 
Olimpiados penktoje ar šeštoje klasėje. 

Norėtume nedelsdami paprašyti skaitytojo, kuris gal jau net ir aukštuosius 
mokslus yra perkrimtęs, nežiūrėti iš aukšto į paprastus, arba, mūsų žodžiais 
tariant, penktokų uždavinius, nes jie nėra tokie paprasti — nei penktokai, 
nei jų sprendžiami uždaviniai. 

Taigi net drįstume apskritai suformuluoti ir priminti, matyt, patį svarbiausią 
arba pirmąjį bendravimo psichologijos dėsnį: 

Nelaikyk kito kvailesniu už save. 

Visi mūsų sprendžiami uždaviniai bus tokie, kuriuos suprasti gali kiekvienas 
to norintis ir šiek tiek laiko turintis žmogus. 


Vieni jų bus lengvesni, kiti gal ir sunkesni ar paslaptingai atrodantys, bet 
visi jie yra tokie, kuriems įveikti nereikia jokių specialių žinių, prašokančių 
tai, ko mus mokė mokykloje. 
Ir nors jie prieinami kiekvienam žmogui, kai kurie iš jų buvo sprendžiami 
net tarptautinėse ar pasaulinėse Olimpiadose. 
Sakoma, kad nuo didingo iki juokingo vienas žingsnis. 
Kai kada vienas žingsnis yra ir nuo paprasto iki sudėtingo uždavinio — 
skaitytojas dar turės progų tuo įsitikinti. 
Lai tai negąsdina skaitytojo. 
Žmogui paprastai prieinama daug daugiau, negu jis įsivaizduoja. 
Reikia tik ramiai rikiuoti mintis ir ieškoti tiesos. 
Yra situacijų, kai profesionalas nuo mėgėjo tesiskiria tik tuo, kad profesio- 
nalas žino viena smulkmena daugiau, o kitkuo jie yra visiškai vienodi. 
Tačiau toji smulkmena dažniausiai būna lemiama. 
Bet juk ir mes galime ją suvokti. 

Ne (vien) šventieji puodus lipdo. 
O apskritai niekam nekelia abejonių, kad spręsti uždavinį ir ieškoti tiesos 
yra tas pats. 


Tuoj bus tas žadėtas latviškas uždavinys — mes tik sustyguosime jį klausi- 
mais ir pradėdami nuo visiškai paprastų eisime prie painesnių dalykų. Apie 
jį rašyta ir [1]. 

Imame bet kurį sveiką teigiamą skaičių, kuris dalijasi be liekanos iš 7 ir 
suskaičiuojame visų jo skaitmenų sumą. Sakysime, jeigu tas skaičius būtų 
147, tai jo skaitmenų suma būtų 1 +4 + 7 = 12. 

Kadangi su skaičiaus n skaitmenų suma susiduriame labai dažnai, tai tą 
skaitmenų sumą sutariame žymėti trumpai S(n). 

Štai pirmieji paprasti klausimai apie iš 7 besidalijančių skaičių skaitmenų 
sumas: 


1. Ar tokio iš 7 besidalijančio skaičiaus, labai dažnai vadinamo ir 7 karto- 
tiniu, skaitmenų suma galėtų būti lygi 10? 


2. Ar tokia suma galėtų būti lygi 100? 
Kiti du klausimai jau kiek painesni: 


3. Ar 7 kartotinio skaitmenų suma gali būti 2006? 

4. Kokia yra pati mažiausia įmanoma iš 7 besidalijančio skaičiaus skait- 
menų suma? 

Galiausiai seka apibendrinantis filosofinis klausimas: 


5. Kurie skaičiai gali būti iš 7 besidalijančių skaičių skaitmenų sumomis, 
o kurie ne? 

Šiame uždavinyje susiduriame su keliais psichologiniais momentais — nes 

nėra nors kiek įdomesnio uždavinio, kuris nesukeltų taip pat ir psicho- 

loginių problemų ar sunkumų: galynėtis su uždaviniu visada pamokoma 

ir permaininga, labai įdomu ir prasminga — ypač jei pasiseka išspręsti 

uždavinį iki galo arba rasti tą tiesą, kurią buvome prašomi rasti. 

Taigi kokie čia psichologiniai aspektai pirmiausiai iškyla prieš akis? 

Iš karto matome, jog uždavinys yra keliapakopis. 

Iš pradžių mūsų klausia kažko visai paprasto, beveik akivaizdaus. 

Kodėl tai daroma? 

Matyt mus nori įtraukti į veiksmą, nori sudominti, gal paliesti mūsų mąsty- 

mo, vaizduotės ar ambicijos stygas. O mūsų mąstymas, vaizduotė, ambicija 

yra labai subtilus instrumentas, ir tos stygos mumyse kartais skamba labai 

garsiai, dažnai metų metais ar net visą gyvenimą, na, kol netingime galvoti. 

Matyt, uždavinio sudarytojai tikisi, kad ir mes, kartą pradėję, eisime iki ga- 

lo — visai kaip šaunioje Kazio Binkio poemoje patarė Tamošius Bekepuris: 

„Ką pradėjai, dirbk ir baiki, nors tenai ir kažin kas“. 

Na tai gal ir mes pradėkime. 

Taigi — gali ar negali besidalijančio iš 7 skaičiaus skaitmenų suma būti 10? 

Imkime iš eilės keletą pirmųjų iš 7 besidalijančių skaičių, kuriuos matema- 

tikai vadina septyneto kartotiniais: 


1, 14, 2285-56 


ir jau matome, kad tokį skaičių, kurio prašo pirmoji, įviliojančioji užda- 
vinio dalis, jau radome, tai 28, nes jau pirmoje klasėje visiems amžiams 
suvokėme, kad 2 + 8 = 10. 


Dabar galėtume tęsti tą eilę, kurią ką tik pradėjome: 
35, 42, 49, 56, 63, 70, 77, 84, 91, 98, .... 
Matome, kad septyneto kartotinių skaitmenų sumos 
7, 5, 3, 10, 8, 6, 13, 11, 9, 7, 14, 12, 10, 17, ..., 


kad ir banguojančiai, bet didėja. 
O gal galima kitaip, kaip nors greičiau, nes taip mes negreitai iki 100 
prieisime. O dar metų skaičius 2006 laukia. 


Galima, ir dabar pakaktų kad ir atminties apie daugybą stulpeliu ar dalybą 
kampu proveržio. 


Jeigu mes prie skaičiaus 28 „priaugintume“ arba prirašytume jį patį, tai 
gautume skaičių 2828. Kaip jūs manote, ar „suklijavus“ du tokius 28-tus 
(kitaip — „klonavus“ 28), pailgėjęs skaičius nepametė dalumo iš 7? 


Savaime aišku, kad nepametė, nes panašiai kaip 
28=7x4, taipir 2828—=7x404, o 282828=7x40404 irt.t., 


vadinasi, iš 7 tikrai dalijasi. O skaičiaus 2828 skaitmenų suma jau 20. O 
mums kiek reikia? Mums reikia, kad skaitmenų suma būtų 100. Na, tai 
pratęskime „priauginimą“ — dalumo iš 7 juk neprarandame. 


Taigi turime kad ir didoką, bet aiškios darybos skaičių 
28282828282828282828, 


kurio skaitmenų suma yra 100 ir kuris dalijasi 7, nes panašiai kaip ir 
anksčiau galima parašyti, kad 


28 282 828 282828 282828 = 7 x 4040 404 040 404 040 404. 


Taip susitvarkėme su antruoju uždavinio klausimu ir dabar jau nesunkiai 
suvokiame, kad kiekvienas nuliu besibaigiantis sveikas teigiamas skaičius 
yra kažkurio septyneto kartotinio skaitmenų suma. 


Tačiau 2006 ne toks, jis nuliu nesibaigia. 
Ką daryti? 
Dar kartą pažiūrėkime į pirmuosius 7 kartotinius, arba į skaičius: 


7, 14, 21, 28. 

Matome, kad jau antrojo 7 kartotinio, arba skaičiaus 14, skaitmenų suma 
yra 1 +4 = 5, todėl jeigu imsime jį „priauginti“, arba klijuoti skaičiaus 14 
kopijas, tai suklijavę 14 tik 400 kartų, ir dar gale prirašę 42 gausime jau 
802-ženklį skaičių 


141414...1442, 


besidalijantį iš 7 su skaitmenų suma, lygia 5 x 400 + 4 + 2 = 2006. 

Jau įpusėjome ir prisikasėme iki pagrindinių klausimų — kokia apskritai 
yra pati mažiausia 7 kartotinio skaitmenų suma ir ką apskritai įmanoma 
gauti? 

Klijavimo patirtis kužda mums, jei galėtume rasti tokį iš 7 besidalijantį 
skaičių, kurio skaitmenų suma yra 1, tai priaugindami, arba klonuodami, 
tokį skaičių, gautume, kad kiekvienas natūralusis skaičius yra iš 7 besida- 
lijančio skaičiaus skaitmenų suma. 


Deja, su ta vienetui lygia 7 kartotinio skaitmenų suma nieko neišeina — 
tokias sumas turi tik vienetas su nuliais, arba skaičiai 


1, 10, 100, 1000, 10000, .... 


Deja, tokie skaičiai tesidalija tik iš vieno ar kelių dvejetų ar penketų bei jų 
sandaugų, bet jau niekaip iš 7. 


Todėl iš 7 besidalijančio skaičiaus skaitmenų suma negali būti lygi vienetui. 
Galime tą patį gauti ir kitaip, nelyginant konstruktyviau. 


1 yra mažesnis už 7, iš jo nesidalija ir, žinoma, yra mažiausia galima 
dalybos iš 7 liekana. Toliau, kadangi 


10 =7 +3, 
tai 10 dalybos iš 7 liekana yra 3, toliau 
100 = 14 x7 +2, 


vadinasi, 100 dalybos iš 7 liekana yra 2. Jau pasitaikė 3 skirtingos dalybos 
iš 7 liekanos: 1, 3 ir 2. 

Jei dar ir skaičių 1000, 10000 ir 1000000 dalybos iš 7 liekanos bus skir- 
tingos, nes ir tie skaičiai, matyt, iš 7 nesidalys, tai vėliausiai po 6 dalybos 
veiksmų liekanos ims kartotis, viskas „užsiciklins“ ir 1 jau su bet kokiu 
nulių skaičiumi niekada iš 7 nesidalys. 


Taip ir nutinka, nes 
1000 = 142 x7 + 6, 
vadinasi, naujoji dalybos iš 7 liekana yra 6, toliau 
10000 = 1428 x 74+4 (liekana 4) 
ir galiausiai 
100000 = 14285 x 74+5 (liekana 5) 


ir dabar jau visos galimos liekanos jau buvo ir todėl jos neišvengiamai 
pradės kartotis, nes 


1000000 = 142857 x 7 + 1. 


Taip mes dviem būdais įsitikinome, kad skaičiai, užrašomi vienetu su nu- 
liais, iš 7 nesidalija, todėl jokio skaičiaus 7 kartotinio skaitmenų suma nėra 
lygi vienetui. 

Sekanti „kukli“ galima 7 kartotinio skaitmenų suma galėtų būti 2, tik gal 
ir jos nepavyks gauti? 

Kaip atrodo skaičiai, kurių skaitmenų suma lygi 27 

Tai gali būti skaičiai, prasidedantys dvejetu su tolimesniais nuliais, pavyz- 
džiui, 20 000. Tokie skaičiai dalytis iš 7 vėl negali, nes jie, kaip ir vienetas 
su nuliais, vėl dalijasi tik iš vieno ar kelių dvejetų, vieno ar kelių penketų 
bei jų sandaugų. 

Dvejetui lygią skaitmenų sumą taip pat turi ir skaičiai, kurių užraše yra du 
vienetai, sakysime, 101 000. Nuliai po antrojo vieneto dalumui iš 7 jokios 
įtakos neturi, todėl galima sakyti, kad ieškoti reikia tarp 22 kur tarp 
2 kraštinių vienetų įterpta nulių: 


101, 1001, 10001, 
Dalydami iš 7 liekanas galime gauti tokias: 
6, 5, 4, 3, 2, 1. 


Tada nusikėlus 1 iš skaičių 61, 51, 41, 31, 21, 11 tik 21 dalijasi iš 7. 

Todėl mes mėginsime dalyti kampu vienetą su nuliais, laukdami momentė- 
lio, kai tarpinio veiksmo liekana pasirodys 2, tada viršuje nuliuko nebera- 
šysime, o parašysime tą antrąjį 1, tuoj pat nusikelsime jį į apačią, ten tada 
bus 21 ir tada „pasidalins“. 

Šiuo atveju taip atsitinka labai greitai, po antrojo tarpinio veiksmo: 


10...1 |7 100...1 |7 
- - 14 


7 1 7 
3 30 
28 
31 nesidalija iš 7, J 2 „21 
PONAR 21 
todėl prirašome 0 21 dalijasi iš 7, Ž S iz 


todėl 0 neberašome 


Taigi iš 7 besidalijančio skaičiaus skaitmenų suma gali būti lygi 2, o ka- 
dangi tokia suma negali būti lygi 1, tai pati mažiausia galima 7 kartotinio 
skaitmenų suma yra 2. Tuo pačiu yra atsakyta į priešpaskutinį uždavinio 
klausimą. 

Beliko išsiaiškinti, kokias sumas apskritai galima gauti? 

Pirmiausiai, jau žinome, kad 1001 galima „priauginti“ ir vėl gauti iš 7 
dalius skaičius 


10011001, 100110011001, 1001100110011001, ... 


su skaitmenų sumomis atitinkamai 4, 6, 8, ...; matome, kad kiekvienas 
lyginis skaičius yra iš 7 besidalijančio skaičiaus skaitmenų suma. 


Baigiamąjį sprendimo akordą pradedame prisimindami, kad 21 dalijasi iš 
7, o jo skaitmenų suma yra 3. Dabar imsime „lipdyti“ 21 su 1001 blo- 
kais. Taip darydami neprarandame dalumo iš 7 (tie, kas pradinę mokyklą 
baigė be skaičiuoklio rankose, tai jaučia „už kilometro“ — sudėties, atim- 
ties ir daugybos stulpeliu bei dalybos kampu pratimai palieka savo šviesų 
pėdsaką). 
Taip priaugindami prie 21 vis daugiau ketvertų 1001, gauname skaičių 
virtinę 

21, 211001, 2110011001, 21100110011001, ... 
su skaitmenų sumomis 3, 5, 7, 9, ..., ir matome, kad taip galime gauti 
visus nelyginius skaičius (išskyrus, žinoma, vienetą). 


Todėl globalus atsakymas į mūsų uždavinį būtų toks: kiekvienas sveikasis 
teigiamas skaičius, išskyrus 1, yra iš 7 dalaus skaičiaus skaitmenų suma. 

Kelios filosofinės mintys po dalumo iš 7 uždavinio 


Spręsdami šį uždavinį mes elgėmės lygiai taip pat, kaip ir kurdami bet 
kurio mokslo teoriją, kur iš pradžių yra kaupiami faktai ir eksperimentiniai 
duomenys (ir mes žiūrėjome, kokias skaitmenų sumas turi pirmieji iš 7 be- 
sidalijantys skaičiai). Toliau, remiantis tam tikromis idėjomis ar veiksmais 
(mūsų atveju skaičių „priauginimu“, dalyba kampu), gaunami tam tikri tar- 
piniai rezultatai ir daromos išvados (mūsų atveju buvo nustatyta, kad bet 
kuris skaičius, išskyrus 1, yra 7 kartotinio skaitmenų suma). 


Jei skaičius A...Z dalijasi iš skaičiaus m, tai ir skaičiai 
A..ZA...Z...A...Z 


dalijasi iš m. 


Natūraliuosius skaičius dalydami iš skaičiaus m galime gauti liekanas: 
1, 2,3, ..., m — 1. (Žinoma, skaičiaus m kartotiniai duoda liekaną 0.) 
Dalyba kampu pažintiniu požiūriu geriau už skaičiuoklį. 


Kas vyksta toliau? Toliau sukurtoji teorija paprastai kelia naujus uždavi- 

nius. Kaip dažnai būna, gera teorija tokių klausimų prikelia daugiau negu 

reikia. Matematikai kalba, kad viena išspręsta problema pagimdo bent 10 

naujų. 

O mūsų atveju? Nejaugi toks kuklus uždavinys gali „prigeneruoti“ dar 

daug ko nors? 

Atsakymas: žinoma, gali. Pavyzdžiui: 

1. Kokiais skaičiais galima pakeisti skaičių 7, kad atsakymas liktų toks pat? 

2. Kokios sveikųjų teigiamų skaičių aibės gali būti tiksliai lygios visų iš 
kokio nors skaičiaus besidalijančių skaičių skaitmenų sumomis? 

Panašių uždavinių galima suformuluoti daugybę — tik spėk suktis į juos 

atsakinėdamas. 

Uždavinys skaitytojui (II Lietuvos jaunesniųjų klasių moksleivių olimpiada, 

2000 m.): 

Kokia gali būti iš 23 besidalijančio skaičiaus skaitmenų suma? 


O koks būtų atsakymas, jeigu imtume skaičius, besidalijančius iš 99? 5? 
101? 


II SKIRSNELIS 


Nepastebimi virptelėjimai, arba mikrojudesiai 


Dažnai mes apie ką nors sakome, kad tai tokia smulkmena, apie kurią ir 
kalbėti nesinori, jau tokia smulkmena, kad vos gali ją įžiūrėti. 

Čia būtų galima priminti, kad alpinistui kopiant į stačią kalno viršūnę ir 
vos įžiūrimas kauburėlis ar kokia nedidelė atbraila gali turėti lemiamos 
reikšmės: pamatęs jį, kopiantysis gali toliau judėti aukštyn ir galiausiai 
pasiekti tikslą, o jeigu nėra už ko užsikabinti, tai žygis gali sustoti. 
Pasižiūrėkime tokį uždavinį, kurį paskutinį kartą teko matyti 2004 metų 
Minsko olimpiadoje. Jį sprendė septintokai. 

Turime penkis natūraliuosius skaičius. Apie juos yra žinoma tiek, kad 
sudėjus juos visais galimais būdais po tris, gautume 7 skirtingas sumas, 0 
sudėjus juos visais galimais būdais po keturis, gautume 5 skirtingas sumas. 
Reikia įrodyti, kad visų tų penkių skaičių suma dalijasi iš 5. 

Pamėginkime čia ką nors įsivaizduoti. 


Duokime tiems 5 skaičiams vardus a, b, c, d ir e. Tada visos galimos 
sumos po keturis yra 


a+b+c+d, a+b+c+e, a+b+d+e, a+c+d+e, b+c+d+e. 


Sąlygoje pasakyta, kad jos visos yra skirtingos. 

Tada pirmoji išvada būtų, kad ir visi tie skaičiai yra skirtingi, kitaip kurios 
nors 2 sumos po keturis sutaptų. 

Todėl galime laikyti, kad 


a<b<c<d<e. 


Antroji išvada yra tokia: jeigu dėliodami visais galimais būdais po tris 
gauname 7 skirtingas sumas, tai ir dėliodami po du skaičius irgi turėsime 
7 skirtingas sumas. 


Tačiau a, b, c, d ir e dėliodami po du, turime tokias galimybes: 


a+b, a+c, a4d, a+e, b+c, b4+d, 
b+e, c+d, c+e, d+e, 


t. y. iš viso 10 skirtingų sumų. Vadinasi, kai kurios iš jų sutampa. 

Pamėginkime išskirti tokias dviejų skaičių sumas, kurios garantuotai ski- 
riasi. 
Aišku, kad 


a+b<a+c<a4+d<a5+e<b+e<c+e<d+-e. 


Jau turime 7 skirtingas sumas, vadinasi, likusios neminėtosios turi sutapti 
su kažkuriomis nurodytomis sumomis. 


Nenurodytose sumose nėra nei a, nei e: tai sumos b +c, b+d irc +d, 
kurios aiškiai rikiuojasi pagal didumą 


b+c<b+d<c+d. 


Su kuria suma gali sutapti b + c? Ji didesnė už antrąją sumą a + c ir 
mažesnė už b + e, — todėl ji gali būti lygi a + d arba a + e. 


Suma c + d yra mažesnė už sumą c + e, bet didesnė už a + d, — todėl ji 
gali būti a + e arba b + e. 


Suma b +d yra didesnė už a + d, bet mažesnė už b + e, vadinasi, ji lygi 
a+e. 


a+b a+c a+d a+e b+e c+e d+e 

b+c b+d c+d 


Vadinasi, b + c yra trečia, b + d — ketvirta ir c + d — penkta, t. y. 
b+c=a+d, b+d=a+e ir c+d=b+e. 
Parašę šias tris lygybes taip: 


b-a=d-c, b-a=e-d, e-d=c-b, 


matome, kad 
b-a=c-b=d-c=e-d. 


O tai reiškia, kad visų gretimų skaičių skirtumai yra vienodi, arba kitaip 
tariant, mes susidūrėme su gana gerai pažįstama aritmetine progresija. 


Bet čia net nebūtinai reikia būti girdėjus apie aritmetinę progresiją, tą vie- 
nodai didėjančių skaičių virtinę. Iš lygybės 


d-c=c-b 

išplaukia, 
b+d= 2, 

o iš 

b-a=e-d 
išeina, kad 

a+e=b+d=2c, 

arba 


a+b+c+d+e=(a+e) +(b+d) +c = 5c. 


Taigi toji suma tikrai dalijasi iš 5. 

Tiems, kurie norėtų patys ką nors panašaus nuveikti, siūlome uždavinį, 
spręstą toje pačioje Olimpiadoje klase aukščiau. 

Ar galima skaičių 2004 užrašyti kelių skirtingų dėmenų suma taip, kad 
dėliodami tuos dėmenis visais galimais būdais po 2, gautume lygiai 7 
skirtingas sumas? 

Aukštesnėse klasėse buvo dar kelios gražios šios idėjos variacijos. 

Duota 100 skirtingų realiųjų skaičių. Yra žinoma, kad pats mažiausias iš 
jų yra 0,08, pats didžiausias — 40, o dėliodami tuos skaičius visais galimais 
būdais po 2, gautume 197 skirtingas sumas. Raskite duotųjų 100 skaičių 
sumą. 

Ir dar vieną, jau visai rimtoką uždavinį. 

Raskite ir patį didžiausią, ir patį mažiausią natūralųjį skaičių n tokius, jog 
būtų galima nurodyti n tokių skirtingų realiųjų skaičių, kad juos sudėję 
visais galimais būdais po 2, gautume 2004 skirtingas sumas. 


Su šiuo uždaviniu siejasi dar keletas dar paprastesnių pratimų. Jei nenusi- 
bodo — skaityk III skirsnelį. 

Ž SKIRSNELIS > 


" Nešiniu o b pali: ženk alburiai 


Nekantrusis Nežiniukas žavisi Skandinavijos valstybėmis — Danija, Šve- 
dija, Norvegija, Suomija ir Islandija — ir ką tik pradėjo rinkti jų pašto 
ženklus. Kadangi kiekvienos šalies ženklų jis turi po nedaug, tai vieną 
vakarą, kad tų ženklų atrodytų esą daugiau, jis suskaičiavo, kiek jis turi 
kiekvienos galimos šalių poros ženklų. Nežiniukas su nuostaba pamatė, 
kad teišeina tik 3 skirtingos sumos — arba 13, arba 18, arba 23 ženklai. 
Su ta žinia jis nulėkė pas kaimyną Žiniuką ir paklausė, ar taip gali būti? 
Ir šyptelėjęs pridūrė: 

— O gal tu, Žiniuk, žinodamas tuos 3 skaičius, galėtum pasakyti, kiek 
ženklų yra kiekviename iš 5 mano albumų? 


Uždavinys ir paprastas, ir įdomus, ir yra ką veikti, ir net nepatogu užsiminti, 


kad jis per sunkus. Palyginimui galime paimti 259 Baltarusijos olimpiadų 
uždavinį iš [2]. 


Pirmiausiai Žiniukas suprato, jog visų 5 Skandinavijos kraštų ženklų skai- 
čius negali būti skirtingas, nes tokiu atveju skaičiuojant valstybių porų 
ženklų skaičių visais galimais būdais, būtų daugiau skirtingų atvejų, negu 
kad dabar esantys 3. 


Pastaba. Skaitytojas turbūt suprato, kad Žiniukas dėl nedidelio ženklų 
skaičiaus galėtų tiesiog dirstelėti į kiekvieną albumą atskirai, bet Žiniukas 
ne iš tų Žmonių, kurie praleistų progą pasamprotauti. 


Iškart po to Žiniukas suvokė, kad tik 3 pasitaikiusios skirtingos sumos sako, 
jog sutampa ne dviejų, o mažiausiai trijų valstybių ženklų skaičius. 
Tikrai, jeigu būtų keturi skirtingi ženklų skaičiai 

a<b<c<d, 
tai būtų bent 5 skirtingos sumos po du 


a+b<a+c<a4+d<b4+d<c4d, 


o čia skirtingų sumų tėra tik 3. 
Vadinasi, gali būti daugiausiai 3 skirtingi ženklų skaičiai. 


Jeigu yra 3 skirtingi ženklų skaičiai, tai tada gali būti, kad yra 3 valstybės 
su vienodu ženklų skaičiumi, o likusios dvi — su skirtingu, arba kad yra 
dvi poros valstybių su vienodu ženklų skaičiumi. 

Pastaroji galimybė negalima, nes sudėdami abiejų valstybių porų su vienodu 
ženklų skaičiumi ženklus, gautume dvi lygines sumas, o jų yra tik viena. 
Du skirtingi ženklų skaičiai neįmanomi, nes tada arba yra 4 valstybės su 
vienodu ženklų skaičiumi, o 5-a — su skirtingu ir tada neturėsime 3 skir- 
tingų porų, arba yra 3 valstybės su vienokiu, o likusios 2 — su kitokiu 
ženklų skaičiumi. Tačiau tada, dėliodami jų ženklus po du, vėl turėtume 
dvi lygines sumas, o taip nėra. 

Vadinasi, lieka tik atvejis, kad trijų valstybių ženklų skaičius Nežiniuko 
albumuose yra vienodas. 

Kadangi dedant kartu tokių valstybių ženklus turime gauti lyginį skaičių, 
o jis yra tik vienas — 18, tai aišku, kad Nežiniukas turi trijų Skandinavijos 
valstybių po 


18:2-=9 

ženklus. Vadinasi, ketvirtos valstybės ženklų jis turi 
13—9-=4, 

o penktos — 


23 — 9 = 14. 


Matome, kad ir su tokiu nedideliu ženklų skaičiumi Žiniukui vis tiek reikėjo 
parodyti truputėlį aritmetinio sumanumo. 

Ir ai syra mano o galimybių ribos? 


Kokios yra mano galimybės? Ar jos didelės? Kur jų ribos? Ar galima tas 
ribas praplėsti? Ką aš galiu padaryti, kad jos būtų didesnės? Ką vienoje ar 
kitoje situacijoje įmanoma nuveikti? O kodėl to ar ano negalima padaryti? 
Kaip tai pajusti? Pajutus, kaip tuo įsitikinti? Įsitikinus, kaip tai įrodyti? 
Šie paprasti amžini klausimai nuo senų senovės kaitino žingeidžių žmonių 
vaizduotę ir akino juos galvoti ir ieškoti, nerimauti ir svajoti, mesti viską į 
šalį ir apsisukus vėl griebtis to paties. 

Matematika teikia beveik neribotas galimybes pasitreniruoti besiaiškinant, 
kas galima ir kas neįmanoma. 


Pradėkime nuo paprastučio vaizduotės lavinimo pratimo, arba nuo užda- 
vinio, kuris Lietuvos delegacijos siūlymu buvo sprendžiamas 2003 metų 
Tarptautiniame „Kengūros“ konkurse, vykstančiame kiekvienų metų tre- 
čiąjį kovo ketvirtadienį dabar jau 3 kontinentuose, ir kuriame dalyvauja per 
3 milijonus moksleivių. 

Štai paprasta jo sąlyga. 

Kiek daugiausiai iš eilės einančių natūraliųjų skaičių įmanoma parašyti, 
kad nė vieno iš jų skaitmenų suma nesidalytų iš 5? 

Pradžioje į galvą prisistato mintis, kad iš penkių iš eilės einančių sveikųjų 
teigiamų skaičių vienas (ir tik vienas) dalijasi iš 5. Tačiau čia mes kalbame 
ne apie skaičiaus, bet apie jo skaitmenų sumos dalumą iš 5. Negi dėl to 
kas nors pastebimai keisis? 

Jeigu padarytume paprastą eksperimentą ir paimtume pirmus 5 iš eilės ei- 
nančius nedidelius dviženklius skaičius ir pasižiūrėtume, kas ten gali dėtis, 
tai pamatytume, kad gali dėtis skirtingi dalykai. 

Sakysime, paėmę 24, 25, 26, 27 turėtume pavyzdį, kad gali pasitaikyti 
keturi tokie iš eilės einantys skaičiai — nes prieš 24 eina 23 su 5 lygia 
skaitmenų suma, o po 27 eina 28 su skaitmenų suma 10 — taigi irgi iš 5 
besidalijančia skaitmenų suma. 

Vadinasi, galima rasti 4 iš eilės einančius skaičius su iš 5 nesidalijančia 
skaitmenų suma. 

Tokių iš eilės einančių skaičių gali būti ir mažiau negu 4, pavyzdžiui, 88, 
89 ir 90 nes ir 87, ir 91 jau turi iš 5 besidalijančią skaitmenų sumą, o gali 
būti ir daugiau negu 4, sakysime, pavyzdyje su skaičiais 97, 98, 99, 100, 
101, 102 ir 103 jų yra net 7. 


Tad, kiek gi daugiausiai skaičių su iš 5 nesidalijančia skaitmenų suma gali 
eiti iš eilės? 

Atsakymas labai paprastas ir jį pakužda mums vienas paprastas pastebėji- 
mas. 


Jeigu mes turėtume 5 iš eilės einančius vienos ir tos pačios dešimties skai- 
čius, tokius kaip 


12, 13, 14, 15 ir 16, 


tai kadangi jų skaitmenų suma padidėja kaskart vis po vienetą, tai vieno 
kurio iš tų 5 iš eilės einančių skaičių skaitmenų suma tikrai dalytųsi iš 5 
— todėl kategoriška išvada yra tokia: esama ne daugiau kaip 4 vienos ir 
tos pačios dešimties skaičių, kurių skaitmenų suma nesidalija iš 5. Todėl 
po keturių skaičių norint eiti toliau, kad skaitmenų suma nesidalytų iš 5, 
reikia „ristis“ į kitą dešimtį, kur gerai „atsiritus“ rastųsi galimybė rasti dar 
keturis skaičius su iš 5 nesidalijančia skaitmenų suma. 

Taigi galima turėti daugių daugiausiai 8 tokius iš eilės einančius skaičius, 
kurių skaitmenų suma nesidalija iš 5. 

Liko surasti tokį pavyzdį. O jis čia pat, nes tinka skaičiai 


6, 7, 8, 9, 10, 11, 12 ir 13. 


Klausimai dar nepavargusiam skaitytojui: 

1. O kiek mažiausiai galėtų būti tokių skaičių? Pavyzdys su 3 skaičiais (88, 
89 ir 90) jau buvo pateiktas. Ar galėtų jų būti mažiau? 

2. O jeigu dalytume ne iš 5, bet iš 6, kaip tada? 

3. O jeigu imtume 9? 

4. O su 11 kaip? 

Galima pasiūlyti tarptautinės Komandinės „Baltijos kelio“ olimpiados už- 

davinį: 

5. Kiek daugiausiai iš eilės einančių skaičių galima rasti, jeigu jų skaitme- 
nų suma nesidalija iš 13? 

Uždavinėlyje Nr. 4 ir Nr. 5 yra ir darbo, ir keli netikėtumai, nes aplinkybės 

pasikeičia, — juk 11 ir 13 „prašoka“ ištisos dešimtinės ilgį ir padėtis nuo 

to keičiasi iš esmės. 

Pirmoji skaitytojo reakcija į klausimą „Ar Tu bijai didelių skaičių?“ turbūt 
būtų tokia: „Nieko aš nebijau, ko ten bijoti“. Tada mes galėtume klausimą 
pasukti kitu kampu ir pasiteirauti, kokią bandą paprasčiau ganyti, ar tokią, 
kurioje yra 5 ramios karvės, ar kur 50 pašėlusių jaučių. Žinoma, ir dabar 
galimi puikūs poetiniai atsakymai, kad man, girdi, kuo daugiau ir kuo 
smarkesnių gyvulių, tuo įdomiau, tuo didesnis iššūkis ir taip toliau, kol 
ais pas eno E Nanoos, 

mažų ramių viščiukų, tai nesuvaldysi gausių tabūnų, arba: viskas prasideda 
nuo mažų dalykų, ne be reikalo sakoma — nuo adatėlės prie kumelėlės — 
tik, tiesą sakant, čia labiau kalbama apie kitokias veiklas. 

Bet pats paradoksalus principas, kad mažas yra didelio tėvas, išlieka. 

Nes yra tekę skaityti tokį anglišką posakį: „The child is the father of the 
man.“ 

Tai apie tą patį. 

Kad prablaškytume skaitytoją, užminsime jam mįslę: Koks yra pats ilgiau- 
sias angliškas žodis? 

Neabejojame, kad atsakymas mūsų skaitytoją, belaukiantį visiems mums 
truputį girdėto lietuviško „bekiškiakopūstėliaudamas“, turėtų gerokai pri- 
blokšti kaip rimtos tautos įsižiūri į savo raštijos plyteles — abėcėlės raide- 
les. 

Atsakymas yra toks: ilgiausias angliškas žodis yra „smiles“. 

Kodėl, paklausite jūs, juk jame tik 6 raidės, sakysime, kad ir žodis „beau- 
tiful“ yra 1,5 karto ilgesnis — jame 9 raidės. 

Pateiksime atsakymą angliškai ir viskas bus aišku: „Because it is a mile 
between its first and last letter“. 

Gal skaitytojas dar norėtų paspėlioti, kurios dvi anglų abėcėlės raidės turi 
akis? 

Po lyrinio intarpo grįžkime į skaičių pasaulio tikrovę — arba kaip sumažinti 
skaičius nepametant uždavinio intrigos. Mums rūpi, kad situacija būtų kuo 
labiau apžvelgiama, kad ją iki kaulo smegenų perprastume, ir tada nuo 
kelių ramių avelių grįžtume prie lekiančių tabūnų. 


Įsivaizduokite, kad mums siūlo panagrinėti tokią problemą ir klausia, taip 
sakant, „bendru atveju“: 


Imkime bet kokius du sveikuosius teigiamus skaičius n ir k (kurie, neslėp- 
kime to, būna ir kosmiškai dideli) ir paklauskime, ar visada atsiras toks 
trečias sveikasis teigiamas skaičius a, kad kiekvieno iš skaičių 


a,2a,3a,...,(n — l)a ir na 


skaitmenų suma dalytųsi iš k? 

Pradžioje, kaip visada, sunkiau išsijudinti, nes reikia nors kiek „įsijausti“ 
ar „įsigyventi“ į uždavinio sąlygą, bent jau tiek, kad suprastume, kokie ten 
galimi sunkumai, arba, poetiškiau kalbant, kuo ten „patepta“? 

Šiuo atveju pavyksta esmingai suprastinti sąlygą, išsaugant visą uždavinio 
intrigą. 

Sakykime, vietoj kažkokio nieko konkretaus nesakančio, didelio ir todėl 
bauginančio skaičiaus n, galima imti konkretų mažą, įprastą skaičių, pa- 
vyzdžiui, kad ir 10, o vietoj k imti dar konkretesnį, nes dar mažesnį skaičių 
2, ir klausti, ar tuoj atsirastų toks sveikasis teigiamas skaičius a, kad visų 
dešimties skaičių 


a, 2a, 3a, 4a, 5a, 6a, 7a,8a,9a ir 10a 


skaitmenų suma dalytųsi iš 2, t. y. būtų lyginė. 
Na, čia tikrai sunku nepataikyti, nes patikrinę keletą pirmųjų skaičių a 
įsitikiname, kad jau su 11 viskas yra, kaip prašyta, nes visų 10 skaičių 


11, 22, 33, 44, 55, 66, 77, 88, 99, 110 


skaitmenų sumų lyginumas yra daugiau negu akivaizdus. 
O jeigu pageidautume n = 20-ties tokių skaičių, tai tęsdami būtent 11 
kartotinių seriją toliau, turėtume 


121, 132, 143, 154, 165, 176, 187, 198 


ir, deja, nors jau tiek mažai betrūksta, nes parašėme jau 18 skaičių ir 
betrūksta vos poros skaičių iki reikiamų 20-ties, bet sekančiu žingsniu tu- 
rėsime rašyti skaičių 209, o jo skaitmenų suma 2 + 0 +9 = 11 tikrai 
nelyginė. 

Taigi buvome per 2 žingsnius nuo laimės. 
Kita vertus, nenuostabu, kad su didesniu skaičiumi n yra sunkiau. 


Tačiau ilgiau pasikrapštę susirandame skaičių a = 101, kurio kartotiniai 
yra 


202, 303, 404, 505, 606 
ir dabar ilgai bus gerai — iki pat 
101 x 99 = 9999, 
Aišku, toliau eina 
į 10100, 10201, 10302, ..., 10908, 
o dabar 11009 jau vėl turi nelyginę skaitmenų sumą, taigi geri būtų, jei 
prireiktų, pirmieji 109 skaičiai. 
O kaip, jeigu reikėtų surasti 1000-tį tokių skaičių? Skaitytojau, ar jau 
supratai, ką reikėtų daryti? 
Kai mums reikėjo 100 skaičių, tai pakako du vienetus perskirti vieninteliu 
nuliu. Prireikus galima tuos du vienetus atskirti ir didesniu O skaičiumi. 


Jeigu supratote, kaip elgtis su n = 1000 skaičių, tai suprasite, ir ką daryti 
su n = 1000000 ir su bet kokiu kitu skaičiumi. 


Vadinasi, jau mokame surasti bet kokio ilgio n skaičių virtinę 
a,2a,3a,...,na, 


kad kiekvieno tos virtinės skaičiaus skaitmenų suma būtų lyginė. 


O dabar vienas žingsnelis iki tos vietos, kad kiekvieno bet kokio ilgio 
tokios virtinės skaičiaus skaitmenų suma dalytųsi iš 3, toliau, kad iš 4 ir 
t.t, — juk tokių tinkamu nulių skaičiumi atskiriamų vienetų galima imti 
kiek nori. 


Jei k = 3, o n = 50, tai a galime imti 10101, nes kiekvieno skaičių virtinės 


10101, 20202, ..., 494949, 505050 


„2 


A 
r F s% S 3 
skaičiaus skaitmenų suma dalijasi iš 3. 


Dar kartą pasitvirtino aiški tiesa, kad kai suvoki, ką reikia daryti, visa kita 
atrodo taip paprasta, kad rodosi, jog tai tikrai aišku kiekvienam. 


i P Pe rr r Pa pP 


Darbštus ir ištvermingas berniukas Žiniukas kartą aptiko didžiulį ratą su 
tuščiomis 2009 vietomis rato pakraščiuose skaičiams įrašyti. Rato viduryje 
10 pagrindinių pasaulio kalbų — taip pat ir lietuviškai — buvo užrašyta, 
kad į tas vietas galima įrašinėti tik nulius arba vienetus. Jeigu rašytume 
kitokius skaičius, tai ratas subyrėtų. 


Žiniukas atsargiai parsirito ratą namo ir surašė į jį 2009 skaitmenis, bet 
tik nulius ir vienetus. Kaip jis juos ten surašė, Žiniukas nepažiūrėjęs jau 
neprisimintų, bet gerai atsimena, kad ne visi skaičiai buvo vienodi — ten 
prirašė ir nulių, ir vienetų. 

Vakare nusiplūkęs po bėgiojimų ir rašymų Žiniukas užmigo ir susapnavo, 
kad pas jį atėjo profesorius Skaitliūnas su magistrantu Nežiniuku ir jie 
abu klausė Žiniuko, ar jis žinąs, kokį ratą jis radęs. Žiniukas atsakė, kad 
didžiulį. 

Tada Skaitliūnas, kaip didelę paslaptį pasakė, kad Žiniuko ratas yra ne tik 
didžiulis, bet ir stebuklingas Lietuvos išminties ratas. Žiniukas paklausė, 
kuo gi? 

Tada Skaitliūnas tarė: 

— Klausyk atidžiai, Žiniuk. Ar esi kada matęs švilpuką? 

— Žinoma, — atsakė Žiniukas. 

— Tai įsidėmėk, — tarė Skaitliūnas, kuris buvo dar ir skaičių burtininkas, 
perduodamas jam švilpuką — kiekvieną kartą, kai tu šiuo švilpuku sušvilpsi, 
tavo rato skaičiai keisis. 

— O kaip jie keisis? — vos spėjo paklausti Žiniukas. 

— Ogi taip. Jeigu du kaimyniniai rato krašto skaičiai yra vienodi, tada 
tarp jų atsiras 0, o jeigu du kaimyniniai skaičiai yra skirtingi, tai tada tarp 
jų atsiras 1, po to senieji skaičiai išnyks ir jų vietas užims naujai atsiradę 
skaičiai. 

— O jeigu aš dar kartą sušvilpsiu, vėl darysis tas pats? — paklausė berniu- 
kas. 

— Vėl darysis tas pats. Vėl tarp vienodų skaičių atsiras 0, tarp skirtin- 
gų — 1, senieji skaičiai išnyks, o naujieji skaičiai užims jų vietas. 

— O kiek laiko aš galėsiu turėti tą švilpuką? 

— Ogi iki tol, kol tau sušvilpus visi skaičiai nepasidarys vienodi. Tada 
švilpukas išnyks, o ratas subyrės. 

Toliau Žiniukas dar giliau įmigo, o skaičių burtininkas išnyko. 

Rytą atsibudęs Žiniukas pagalvojo, kad visa tai, matyt, tebuvo tik sapnas, 
bet atsimerkęs pamatė prie pagalvės gulintį švilpuką, o prie lovos tebesto- 
vėjo atremtas ratas. 

Žiniukas sušvilpė, ir skaičiai pasikeitė tiksliai taip, kaip profesorius buvo 
sakęs. Kiek kartų berniukas bešvilpė, skaičiai keitėsi taip, kaip Skaitliūnas 
buvo sakęs. 

Staiga jis išsigando ir sustojo. Jis prisiminė, kad kai tik skaičiai pasidarys 
vienodi, jis praras stebuklingą švilpuką. 

Žiniukas nebuvo užmiršęs, kad pradiniame rinkinyje buvo ir nulių, ir viene- 
tų. Jau nebešvilpdamas jis vėl pasižiūrėjo į ratą, jame, jo laimei, dar buvo 
ir nulių, ir vienetų ir jam labai parūpo, ar negalima būtų kaip nors teoriškai 
suvokti, ar gali kada visi tie skaičiai pasidaryti vienodi, jeigu dabar jie dar 
ne visi vienodi, t. y., 

Ar jis neprarastų švilpuko, jeigu sušvilptų: 

a) dar 100 kartų? 

b) dar 1000 kartų? 

c) dar 2006 kartus? 

d) kiek tik beturės kvapo kartų? 


Skaitytojas mato užduotį vieno Lietuvos komandinės moksleivių Olimpia- 
dos uždavinio motyvais. 


Kaip jį įveikti? 2009 skaičiai yra ne taip mažai. 
Gal sumažinkime 2009 iki kokių 4 ar 5 skaičių? 


Jeigu imtume tik 4 skaičius, tai galimybių būtų visai nedaug, na, pasižiū- 
rėkime į kokią nors vieną. 


Tarkime, turime rinkinį 


Šį pakeistų rinkinys 


Arba, kad Nežiniukas bus jau be švilpuko. 


T 


Kita mintis būtų pasižiūrėti į ratą su 5 skaičiais, atsižvelgiant į tai, gal ir 
čia kas nors, kaip tai dažnai būna, priklauso nuo to, ar surašytų skaičių 
skaičius yra lyginis, ar yra nelyginis. 

Imame kokį nors 5 nulių ir vienetų rinkinį ir pažiūrėkime, kas dėsis po 
kelių švilptelėjimų: 


(L —() (0—() OTO QQ 
Q) © © D (0 ono Q 
Q) (0) (0) (0) 


Matome, kad paskutinioji nulių ir vienetų rikiuosena sutampa su pasukta 
pirmąja, vadinasi, ir toliau viskas vėl suksis ir vis kartosis. 


Dar kiek pamąstę, suvokiame, jog nesvarbu, ar ratuku surašyta lyginis ar 
nelyginis nulių ir vienetų skaičius, jeigu ten ne visi skaičiai vienodi, tai 
kažkuris nulis tikrai bus kažkokio vieneto kaimynas ir sušvilpus tarp jų 
išdygs 1. 

Vadinasi, sušvilpus vienetų visada lieka, jeigu tik rinkinyje būta ir nulių, ir 
vienetų, nes tada jie kažkur susitinka. 

Čia maždaug kaip zoologijos sode: jeigu ratuku stovi drambliai ir kengūros, 
tai atsiras toks dramblys, kurio kaimynė yra kengūra ir net, jeigu kengūrų 
ir dramblių yra bent po du, tai rasis ir kita kengūra, kurios kaimynas yra 
kitas dramblys. 

O kokios aplinkybės garantuotų mums nulių išlikimą? 

Kad išliktų nulis, reikia garantuoti dviejų vienodų skaitmenų kaimynystę. 
O tam, jei skirtingų skaitmenų esama, pakanka, kad jie neitų „kas antras“, 
taigi, kad jų nebūtų po lygiai. Todėl tada, kai bendras jų skaičius yra 
nelyginis, tai jų po lygiai būti negali, ir kažkurie du vienodi skaitmenys 
visada „sueis“ ir po švilptelėjimo tarp jų atsiras nulis. 

Todėl jei apskritimu surašyti skaitmenys yra ne visi vienodi, tai sušvilpus 
visiškai nesvarbu, kiek jų ten bebūtų, vienetai neišnyks, nes skirtingų skai- 
čių kaimynystė yra neišvengiama, na, o jei dar apskritimu rašomų O ir 1 
skaičius kartu yra nelyginis, tai ir kurių nors dviejų vienodų skaitmenų 
kaimynystė neišvengiama, todėl ir nuliai išnykti negali. 

O toliau viskas kartosis. 


Todėl matome, kad Skaitliūnas Žiniukui švilpuką padovanojo visiems lai- 
kams, nes pas jį yra 2009 skaičiai, o tai nelyginis skaičius. 

VII SKIRSNELIS 


. Dvejetainė skaičiavimo sistema 


Po Nežiniuko uždavinio apie nulius ir vienetus tiktų pakalbėti apie dveje- 
tainę skaičiavimo sistemą, nes ten jokių kitų skaitmenų nebūna — tik 


Oir I. 


Dvejetainę skaičiavimo sistemą jautresnis žmogus galėtų vadinti ištisine 
nulių ir vienetų stichija. 

Mūsų informatikos eroje visi esame apie tą stichiją girdėję ir joje pabuvoję. 
Kiekvienas žino, kad mūsų įprastinis nulis ir dvejetainėje sistemoje nulis, 
mūsų įprastinis vienetas — ir ten vienetas, tačiau nors sistema vadinasi — 
įsiklausykite, dvejetaine — mūsų įprastinio dvejeto, tokio labai pažįstamo 
skaitmens, kokį mes rašėme šimtus kartų ir kokį net ir mums kartais rašė, 
ten nerasi — mūsų įprastinis 2 dvejetainėje sistemoje vienu ženklu nebeuž- 
rašomas. O užrašyti jį, žinoma, galima, tik tam jau reikės ne vieno, o jau 
dviejų ženklų arba skaitmenų. 

Ir kaip jis užrašomas? Jis užrašomas kaip 10, nes kitokių skaitmenų netu- 
rime, todėl nebeišsiverčiame vienu skaitmeniu, kaip rašydami O ir 1, o jau 
prireikia 2 skaitmenų. 

Toliau aiškiau: jeigu mūsų įprastinis 2 dvejetainiškai rašomas 10, tai 3 bus 
11, o 4 jau užrašomi kaip 100. 


Matome, kad dvejetainės išraiškos greitai „pučiasi“, nes mūsų aštuonetas 
dvejetainiškai jau rašomas 1000, 15 rašomas kaip 1111, o 16 jau visai 
rimtai kaip 10 000. 

Visi mums sako, kad dvejetainė sistema informatikams yra pati patogiau- 
sia, nors teko skaityti, kad kažkokiu kitu labai svarbiu požiūriu trejetainė 
sistema būtų netgi dar ekonomiškesnė. 


Beje, pirmieji skaičiai, užrašyti naudojant trejetainę sistemą, atrodytų taip: 
0, 1, 2, 10, 11, 12, 20, 21, 22, 100, 101, ... 


Paskutinis parašytas trejetainis skaičius 101 yra mūsų įprastinis dešimtainis 
skaičius 10. 


Aritmetiniai veiksmai dvejetainėje sistemoje atliekami taip pat kaip mū- 
sų įprastinėje dešimtainėje sistemoje, tik reikia žinoti „naują“ dvejetainių 
skaitmenų sudėties ir daugybos lentelę, ir galėsime taip pat paprastai sudėti, 
atimti ir dauginti stulpeliu bei dalyti kampu, kaip ir dešimtainėje sistemoje. 

Sudėties lentelė tokia: Daugybos lentelė tokia: 


Pamėginkime stulpeliu sudėti, sakysime, 1011 su 10101: 


10101 
+ 1011 
100000 


Paaiškinti paprasta: vienetų skiltyje 1+1 jau 10, 0 rašome, 1 mintyje, toliau 
dešimčių skiltyje 1 + 0 yra 1 ir dar 1 mintyje vėl 10, 0 rašome, vienetas 
vėl mintyje ir taip toliau, kol gauname, kad toji dvejetainė suma yra 1 su 
5 nuliais, o tai įprastinis mūsiškis dešimtainis skaičius 32 = 21 + 11. 


Tai ir nenuostabu, nes 10 000 yra 16, o 10 100 tai 10 000+ 100 yra 164+4 = 
20, o 10101 yra 21. Jeigu 1000 yra 8, tai 1010 yra 10, o 1011 yra 11. 
Vadinasi, tikrai 21 + 11 = 32. 
Panašiai ir daugintume — pasižiūrėkime į 111 daugybą iš 101 (arba kaip 
skaičiuosime 5 x 7): 
„141 
101 
111 
+ 000 
111 
100011 


O dabar parodykime, kaip galima suprastinti vieną tokį baisų anglų Olim- 
piados uždavinį. Kai pasakysime sąlygą, skaitytojas tuoj pamatys, kur tas 
baisumas. 

Raskite skaičių, kurio dvejetainėje išraiškoje yra 2005 vienetai ir 2005 
nuliai, ir kuris dalijasi iš 2005 (iš tikrųjų ten buvo visko po 2004, bet mums 
dabar, kol šie metai nepasibaigė, skaičius 2005 kažkaip mielesnis). 


Ryžtingai supaprastinkime sąlygą ir vietoj 2005 imkime 5. 
Taigi mums reikia surasti tokį skaičių, kurio dvejetainėje išraiškoje yra 5 
vienetai ir 5 nuliai, ir kuris dalijasi iš 5. 

Tai jau visai paprasta: kadangi 5 dvejetainėje sistemoje 101, tai 5+ 5 arba 
10 dvejetainėje sistemoje bus 


101 
"104 


1010 


Gaila, kad nepadidėjo vienetų skaičius, mes lūkuriavome trijų 1-tų, tada 
juos būtume sulipdę su 101 ir būtume turėję skaičių su penkiais 1-tais ir 
besidalijantį iš 5. 

Taigi prie gautosios sumos dar kartą pridėkime 101, gausime jau 15, dve- 
jetainiškai rašomą kaip 1111 (vėl negerai, nes 4 vienetai dabar mums per 
daug). Na, vėl pridėkime 5, bus jau 20 arba dvejetainiškai 10100 (vėl du 
vienetai). Ir dar kartą pridėkime 5, — bus jau 25, arba kitaip 11001, o 
skaičiaus su 3 vienetais mes ir laukėme. 

Dabar jei prie 11001 prirašysime nulį, tai gausime 2 kartus didesnį skaičių, 
tad dalumo iš penkių neprarasime, todėl galime prirašyti kiek norime nulių. 
Prirašysime 3 nulius. Turėsime skaičių 11001000 ir prie jo priauginę 101, 
gausime skaičių 11001101, kuris dalijasi iš 5 ir kuriame jau yra 5 vienetai, 
bet dar tik 3 nuliai. 


Nesunku priauginti iš dešinės dar 2 nulius ir gauti skaičių 
1100110100 


arba vieną iš tokių skaičių, kurių ieškojome, nes reikėjo skaičiaus, kurio 
dvejetainiame užraše yra 5 nuliai ir 5 vienetai, ir kuris dalijasi iš 5. 
Įdomu, koks tai skaičius, rašant jį dešimtainiškai. O jeigu jis nesidalys iš 5, 
kaip tada? 

Tai visai paprasta: 


1100110100 = 1 000 000 000 + 100000 000 + 100000 + 10000 + 100, 
arba tai yra 
512 +256 + 32 + 16 + 4 = 820, 


o jis, kaip kiekvienas dešimtainėje sistemoje nuliu besibaigiantis skaičius, 
dalijasi iš 5. 


Įdomu, kad analogiškas uždavinys su ketvertu, arba užduotis surasti skaičių, 
kurio dvejetainiame užraše yra 4 vienetai ir 4 nuliai, ir kuris dalijasi iš 
4, sprendžiamas dar paprasčiau, nes 4 dvejetainė išraiška yra 100, todėl 
įprastinio veiksmo 

44+4=8 dvejetainė išraiška yra 100 4+ 100 = 1000. 
Veiksmas 


84+4=12 dvejetaine kalba atrodo kaip 1000 + 100 = 1100, 


o tai mums yra labai paranku, nes 12-os dvejetainėje išraiškoje yra kaip tik 

2 nuliai ir 2 vienetai, todėl „priaugindami“ arba prirašydami kitą tokį patį 

fragmentą, gausime ieškomą skaičių, kurio dvejetainė išraiška yra 
11001100, 

ir kuriame prašyti 4 vienetai ir 4 nuliai ir kuris dalijasi iš 4, nes tai skaičius 

1x2+1x27+0x2+0x2+1x2+1x2+0x2'+0x2, 

arba jau dešimtainiškai rašant 


128 + 64 + 8 + 4 = 204. 


Pasimankštinimui tinka ir uždavinys: 

Užrašyti skaičių, kurio dvejetainėje išraiškoje yra 3 vienetai ir 3 nuliai, ir 
kuris dalijasi iš 3; 

ir taip pat net ir toks, visai jau lengvutis, prašymas: 

Nurodyti kokį nors skaičių, kurio dvejetainėje išraiškoje yra 2 nuliai ir 2 
vienetai, ir kuris dalijasi iš 2. 

Šiuo atveju klonavimas nebepadėtų, nes skaičiuje yra jau per mažai vienetų. 
Kadangi 3 dvejetaine raiška yra 


11, 
tai 3 + 3 dvejetainiškai yra 


11+11, arba 110. 


32o 

Dabar 
6+3=9 
dvejetaine raiška yra 
110+11, arba 1001, 


toliau jau tik dvejetaine raiška pridedame vis po 3, kurie dvejetainiškai yra 
11, laukdami skaičiaus su 3 vienetais. Sulaukiame greitai, nes 


1001 + 11 = 1100, 

1100 + 11 = 1111 (keturių vienetų mums per daug!), 
1111 +11 = 10010 (dabar 2 vienetų per mažai), 
10010 + 11 = 10101 (pagaliau sulaukėme!), 


todėl atsakymui tiktų skaičius 
101010, 
arba, įprastai sakant, 
32 +8 +2 = 42. 


O sprendžiant uždavinuką su 2 tereikia parašyti vieną eilutę. 

Kadangi 2 dvejetainiška raiška yra 10, tai tinka skaičius 1010, arba mūsų 
įprastinis šešetas. 

Panašiai skaitytojas susidorotų ir su tuo uždaviniu, kurį sprendė olimpiadi- 
ninkai, tik, žinoma, reikėtų visų pirmiau užsirašyti 2005 dvejetaine forma 
ir truputį ilgiau padėlioti. 

Tačiau nėra jokių kitokių principinių ar suvokimo problemų, tik kiek ilgesni 
skaičiai. 

Nebūtinai čiupk iš krašto, arba ne viskas auksas, 
A B kas auksu žiba | ma 


DH 2 = D 22 ———— 2 J 1 J 


Kažkada jau daugsyk minėtame „Kengūros“ konkurse buvo pasiūlytas toks 
uždavinys: 

Imame visus skaičius nuo 1 iki 999 ir suskaičiuojame jų visų skaitmenų 
sumas, po to vėl suskaičiuojame visų gautųjų sumų skaitmenų sumas, ir 
esame klausiami, kokį patį didžiausią skaičių taip padarę gausime? 
Visiškai aišku, kad iš visų skaičių nuo 1 iki 999 pačią didžiausią skaitmenų 
sumą turi pats didžiausias iš jų, arba 999, nes jo skaitmenų suma yra 
94+9;+9=2?7ir joks kitas skaičius neturi didesnės skaitmenų sumos. 


Todėl mums visai lengva pasiduoti iliuzijai, kad to didžiausio skaičiaus 999 
ir skaitmenų sumos skaitmenų suma irgi yra pati didžiausia. 

Deja, taip nėra. 

Tiesa yra ta, kad visų skaičių nuo 1 iki 999 skaitmenų sumos tikrai duoda 
(visus) sveikuosius intervalo nuo 1 iki 27 skaičius, tačiau jau intervale 
nuo 1 iki 27 pačią didžiausią skaitmenų sumą turi jau nebe skaičius 27, 
kurio skaitmenų suma yra tik 2 +7 = 9, o 19, kurio skaitmenų suma yra 
14+9= 10, ir yra vienu vienetu didesnė už skaičiaus 27 skaitmenų sumą, 
kuri lygi 9. 

Kita linksma miniatiūra, aptikta Sankt-Peterburgo proto žvalumo uždavinių 
rinkiniuose (žr. [3], 95.18 uždavinį), yra tokia: 

Raskite besidalijantį iš 8 šešiaženklį skaičių su pačia didžiausia įmanoma 
skaitmenų suma. 

Vėl taip ir norisi imti patį artimiausią 1000 000 skaičių, kuris dar šešia- 
ženklis ir dalijasi iš 8, o toks skaičius yra 999 992, kurio skaitmenų suma 
yra 


9x54+2=47. 


Tačiau jam gretimas, nors mažesnis, iš 8 besidalijantis skaičius 999 984 jau 
turi vienetu didesnę skaitmenų sumą 


9+9+9+9+8+4= 48, 
o kitas, dar mažesnis — 999 976 — dar didesnę skaitmenų sumą, nes 


9+9+9+9+7+6=49. 


O žvalus penktokas, ko gero, būtų pirmiausiai pasičiupęs aiškiausiai iš 8 
besidalijantį skaičių 888 888, kurio skaitmenų suma yra ne tokia jau maža — 


6 x 8 = 48. 


Bet ir 999 976 irgi ne riba, nes pačią didžiausią skaitmenų sumą turi skai- 
čius, kuris yra tolokai nuo mūsų minėtų skaičių — tai skaičius 999 888, 
kurio skaitmenų suma yra 


9+9+9+8+8+8=51. 


Suprasti tai galima kad ir taip. 
Kadangi 1000 dalijasi iš 8, nes 


1000 = 8 x 125, 


tai prie ryškiausiai iš 8 besidalijančio 888 888 pridėję 1000, gausime taip 
pat iš 8 besidalijantį skaičių 889 888 su vienetu didesne skaitmenų suma, 
lygia 49. 

Bet juo labiau ir 10 000 bei 100 000 dalijasi be liekanos iš 8, todėl pridėję 
dar ir juos prie skaičiaus 889 888, ir gausime tą siūlytą skaičių 999 888. 
Ir apskritai, dar kartą prisiminkime dalumo iš 8 požymį, kuris sako, kad 
skaičiaus dalybos iš 8 liekana yra tokia pati, kaip ir skaičiaus, sudaryto iš 
paskutiniųjų 3 to skaičiaus skaitmenų, dalybos iš 8 liekana. 

Šis požymis ir remiasi tuo, kad 1000, o tuo pačiu ir visi jo kartotiniai arba 
visi skaičiai 


ABCD...EFG H000 


dalijasi iš 8. 

Todėl paėmę iš 8 besidalijantį skaičių 888 jo „priekyje“ galime rašyti ką 
norime, vis tiek gautasis skaičius dalysis iš 8. Kadangi mums reikia kuo 
didesnės skaitmenų sumos, todėl priekyje ir rašysime 999, ir taip gausime 
jau minėtus 999 888. 

Įrodysime, kad bet kurio kito 6-ženklio skaičiaus, besidalijančio iš 8, skait- 
menų suma negali būti didesnė už skaičiaus 999 888 skaitmenų sumą, kuri 
lygi 51. 

Įsitikinimas, kad negalima ko nors prašokti, viršyti, nugalėti ar pranokti, 
psichologiškai neretai daro pritrenkiantį įspūdį. 

Šiuo atveju mūsų samprotavimas yra visai nesudėtingas. 

Pakanka įrodyti, t. y. nepriekaištingai įsitikinti, kad pati didžiausia bet kurio 
iš 8 besidalijančio skaičiaus paskutinių trijų skaitmenų suma negali prašok- 
ti 24, arba, kitaip sakant, kad tie paskutiniai 3 skaitmenys yra 888. 
Įrodysime, kad joks iš 8 besidalijantis 3-ženklis skaičius negali turėti už 24 
didesnę skaitmenų sumą. 

Tarkime, kad yra toks 3-ženklis iš 8 besidalijantis skaičius, kurio skaitmenų 
suma yra didesnė už 24. 


Tada ji gali būti lygi 25, 26 arba 27, nes akivaizdu, kad skaičių nuo 100 
iki 999 skaitmenų sumos yra nuo 1 iki 27. 


1. Iš 8 besidalijantis skaičius negali turėti 27-iems lygią skaitmenų sumą, 
nes vienintelis toks 3-ženklis skaičius yra 999, o jis net iš 2 nesidalija, 
nes yra nelyginis. 


2. Iš 8 besidalijantis skaičius negali turėti ir 26 lygią skaitmenų sumą, nes 
tokie 3-ženkliai skaičiai tėra 3, būtent 


899, 989 ir 998. 


Pirmieji du skaičiai yra net nelyginiai, paskutinis trečiasis nors lyginis, 
bet nesidalija iš 4, o mums reikia dalumo iš 8. 

3. Jeigu triženklio skaičiaus skaitmenų suma yra 25, tai arba kuris nors jo 
skaitmuo kurioje nors skiltyje, lyginant jį su 999, yra dviem vienetais 
mažesnis, arba kuriose nors dviejose skiltyse esantys skaitmenys, lygi- 

` nant jį su 999, yra vienu vienetu mažesni. 
Pirmuoju atveju turėtume 


799, 979 ir 997 


(o jie visi net nelyginiai). 
Antruoju atveju turėtume 


889, 898 ir 988. 


Perranka jau baigta, nes 889 yra nelyginis, 898 nesidalija net iš 4, o 988, 
nors iš 4 ir dalijasi, bet iš 8 jau nesidalija, nes nuo 1000, kuris dalijasi 
iš 8, jis tesiskiria 12 vienetų, todėl dalytis iš 8 negali. 


Kompiuteriui net ir to nebūtų reikėję: jis per sekundės dalį būtų „mecha- 
niškai“ patikrinęs visus triženklius iš 8 besidalijančius skaičius ir radęs 
tuos 888. 


: = -o B T IB 
IX SKIRSNELIS 28 + 

Apie formalių dalykų reikšmę 


Kartais mes truputį iš aukšto žiūrime į paprastus dalykus, nes jie kažkokie 
nesudėtingi, todėl psichologiškai nelengva laikyti juos svarbiais ar bent jau 
visada į juos atsižvelgti, arba, liaudiškai kalbant, su jais „skaitytis“. 
Paimkime tokį gerai žinomą „absoliučios klasikos“ uždavinį. 
Įsivaizduokime, kad mes išėjome į gatvę ir pasikvietėme į svečius pirmus 
sutiktus 6 žmones. Ar jūs galite įsivaizduoti, kad nesvarbu, kokius tuos 6 
žmones besutiktume, vis tiek tarp jų visada rasis arba tokie 3 žmonės, kurie 
visi vienas kitą pažįsta, arba tokie 3 žmonės, kurių nė vienas nepažįsta jokio 
kito to trejeto žmogaus? 

Čia mums labai svarbu labai aiškiai pasamprotauti — idealiu atveju taip 
pasamprotauti, kad mums viskas taptų taip aišku, kad aiškiau ir būti nega- 
lėtų. 

Kaip pasiekti tokio neatremiamo aiškumo? Tokios būsenos, kad mane su- 
prastų kiekvienas mano kaimynas? 


Neabejotina, kad to galima siekti įvairiausiais būdais. 


Bandome kelti aiškumą su spalvotais siūlais 


Pasižiūrėkite į tai nuolat keldami sau ir visiems psichologinį ir metodinį 
„superklausimą“ — negi neįmanoma padaryti dar aiškiau, dar suprantamiau, 
dar vaizdžiau? 

Pradėkime nuo neginčijamos tiesos, jog bet kurie 2 iš tų sutiktųjų žmonių 
yra arba pažįstami, arba ne — nėra jokių „pusiau pažįstamų“ Žmonių. 

O dabar, jei jau ta konkreti žmonių pora yra pažįstamų žmonių pora, tai 
duokime jiems abiems laikyti baltą siūlą — vienam vieną, o kitam kitą siūlo 
galą. 

O jeigu žmonių pora yra nepažįstamų žmonių pora, tai duokime jiems juodą 
siūlą, vienam — vieną galą, kitam — kitą galą. 

Pabaigę apeikime visus savo pakviestuosius ir pasižiūrėkime, ką matome. 


Matome, kad kiekvienas laiko saujoje 5 siūlų galus, vedančius į likusius 5 
žmones. Kiekvieno laikomi siūlai yra balti arba juodi. O mūsų uždavinys 
nejučia virto tokiu: reikia rasti arba ištisai juodų, arba ištisai baltų siūlų 
trikampį, kurio kraštinės — tai siūlai, o viršūnės — tuos siūlus laikantys 
žmonės. 

Kaip tai padaryti? Prieikime prie artimiausio žmogaus. Jis, kaip ir kiek- 
vienas kitas, laiko rankoje 5 siūlus. Tie siūlai gali būti arba vienos spalvos, 
arba skirtingų spalvų. Jei tie siūlai yra vienos spalvos (sakykime juodi), 
tai iš karto aišku, kad jokių kitų iš likusių 5 žmonių negali jungti juodas 
siūlas, — nes turėsime juodą trikampį. Vadinasi, likusius žmones jungia 
balti siūlai, bet ir vėl akivaizdus baltasis trikampis (jų būtų net 10). 


= 


Taigi sakykime, kad žmogus, prie kurio priėjome, rankoje laiko 5 abiejų 
spalvų siūlus. 

Kažkurios spalvos siūlai sudaro daugumą — jų trys ar keturi. Tarkime, kad 
tie siūlai, kurių daugiau, yra juodi ir jų yra bent trys. 

Dabar yra dvi galimybės. 


1. Kurių nors dviejų tų juodų siūlų kitų žmonių laikomus galus jungia irgi 
juodas siūlas, tada susidaro juodas trikampis, ir reikalai yra baigti. 


LZ 


2. Jokių dviejų iš tų trijų juodų siūlų kitų žmonių laikomi galai nesujungti 
juodu siūlu. Tada jie visi būtinai sujungti baltais siūlais, ir gauname jau 


ištisai baltą trikampį. 


Dar kartą į gatvę prie šešių žmonių 


Vėl nei dideliame, nei mažame mieste sutikome 6 žmones ir dar prieš 
sutikdami juos pasvarstėme, kiek daugiausiai pažįstamų porų tarp jų ga- 
lėtų būti — jeigu, įsivaizduokime, jie visi pasitaikytų pažįstami. Tai visai 
nesunku suskaičiuoti — kaip paprastai, įsivaizduojame, kad jie yra sunume- 
ruoti skaičiais nuo 1 iki 6 ir mums tereikia suskaičiuoti, kiek yra skirtingų 
skaičių 


1, 2, 3, 4, 5ir6 


porų. Kadangi mūsų skaičiai visai nedideli ir, kas dar svarbiau, jų nedaug, 
tai jų poras galima greitai išvardyti nepamirštant, kad skaičių tvarka poroje 
jokios reikšmės neturi. 


Taip ir išvardytume visas galimas poras: 


(1,2), (1,3), 0,4, (1,5), (1,6), 
(2,3), (2,4), (2,5), (2,6), 
(3,4), (3,5), (3,6), 

(4,5), (4,6), 

(5, 6). 


Tų porų yra 15. Vadinasi, jeigu visi mūsų sutikti 6 žmonės yra tarpusa- 
vyje pažįstami, tai tokių pažįstamųjų porų yra 15, bet jei tai ne taip, tada 
pažįstamų porų būtų, suprantama, mažiau. 


Tų pažįstamų porų skaičius gali svyruoti tarp 
Oir 15 


imtinai. 

Psichologiškai mes, žmonės, visada esame už tai, kad su mumis būtų elgia- 
masi pagarbiai, kad su mūsų nuomone būtų skaitomasi arba mažiausiai nors 
kiek jos paisoma, ir jau vienas pačių didžiausių žmogiškų nusiskundimų 
galėtų skambėti taip: jis su manimi elgiasi kaip su kokiu daiktu. 

Prie šito reikalo dar grįšime, o dabar leiskite pajuokauti ta tema. 

Didelio lenkų matematiko H. Šteinhauzo (H. Steinhaus) aforizmų knygoje 
radome tokią frazę: 


Ponas A nekenčia matematikos knygų nuo to karto, kai algebros vadovėlyje 
rado lygybę A = A. 

Komentuodami, kodėl taip žiauriai atsitiko, galėtume nebent vaizduotis, 
kad kairėje lygybės A = A pusėje ponas A gal įsivaizdavo save, o kitoje 
— tiktai kuklią, nors ir pirmą abėcėlės raidę A ir todėl toks sulyginimas, 
kad jis yra tik raidė, buvo jam nepakeliamas. 

Nesiginčykime, kad ir paskutinis žmogus (duok Dieve, kad jų nebūtų) yra 
daug daugiau už pirmutinę abėcėlės raidę, ir vis dėlto neslėpkime, kad 
matematikoje, kur psichologiškai labai svarbu kiek įmanoma supaprastinti 
padėtį, išryškinant tą ar kitą svarbią aplinkybę, mes drąsiai, nieko neužgau- 
dami galime pradėti draugus vadinti skaičiais, viršininkus — atkarpomis, 
kosmonautus — taškais ir t. t. 

Galėtume pasakyti, kad ir turistų, lakūnų, kitų toli būnančių žmonių tai per 
daug nenustebintų, nes kuo toliau žmogus nutolsta, tuo labiau jis panašėja 
į tašką. 

Tai yra vadinamoji uždavinio interpretacija. 


Aibių teorijos požiūriu 6 žmonės niekuo nesiskiria nuo 6 skirtingų taškų 
aibės, nes tarp tų abiejų aibių galima nustatyti abipus vienareikšmę atitiktį, 
kada kiekvienam žmogui priskiriamas taškas, arba, kaip pas mus ką tik 
buvo — skaičius, taip, kad skirtingiems žmonėms priskiriami skirtingi taškai 
(galėtume sakyti, kad kiekvienas žmogus paženklinamas vis kitu tašku), ir 
kiekvieną tašką atitinka koks nors žmogus. 


Abipus vienareikšmišką atvaizdį galėtume interpretuoti ir kaip „korektiškas 
piršlybas“, arba tokias, kada vienos aibės X elementai „superšami“ su kitos 
aibės Y elementais taip, kad bet kuriems skirtingiems aibės X elementams 
x „priperšami“ skirtingi aibės Y elementai ir kiekvienam aibės Y elementui 
y yra „priperšamas“ koks nors aibės X elementas x. 


Čia mes norėtume dar daugiau pafilosofuoti, tačiau kol nepamiršome, apie 
ką kalbame, grįžkime prie 6 žmonių ir 6 juos atitinkančių taškų. 

Šiuo atveju įmanoma ne tik žmogui priskirti (kokios nors konkrečios plokš- 
tumos tašką), bet nuveikti ir šį tą daugiau, pavaizduoti ne tik žmones, bet 
ir jų pažintis — būtent jeigu tie žmones pažįstami, tai tada juos atitinkan- 
čius taškus galime sujungti atkarpa, o jeigu nepažįstami, tai nesujungti. 
Pastebėkime, kad vietoj atkarpų pas mus ką tik buvo siūlai. 

Kadangi plokštumoje taškų yra apsčiai, arba be galo daug, tai juos labai pa- 
prasta parinkti taip, kad juos jungiančios atkarpos nepersiklotų (nors kirstis 
ir galėtų). Tam pakanka tuos taškus paimti taip, kad jokie 3 taškai nebūtų 
vienoje tiesėje. 

6 žmonės ir 7 pažintys arba 6 taškai ir 7 juos jungiančios at- 
karpos 


Jeigu mūsų paklaustų, kada geriau kalbėti apie žmones ir pažintis, o kada 

apie taškus ir juos jungiančias atkarpas, tai atsakyti į šį klausimą būtų 

psichologiškai nesudėtinga. 

Kai mes siūlome skaitytojui uždavinį, tai tam, kad skaitytoją sudomintume ir 

kad jam būtų lengviau įsigilinti (mūsų terminologija kalbant, nors truputį 

„įsijausti“ į uždavinį), jį stengiamės pateikti kuo paprasčiau, aiškiau ir 

įspūdingiau. 

O vėliau, kai jau įsitraukiame į sprendimą, mes stengiamės kuo paprasčiau 

perteikti reikiamas problemos vietas. 

Taip žmonės nejučia virsta taškais, pažintys — atkarpomis ir tai visiškai 

nieko neerzina. Neerzina, nes padeda perprasti esmę. Juolab, kad išspren- 

dus uždavinį, vėl niekas nedraudžia atsakyme kalbėti vėl tik apie žmones ir 

pažintis — maža to, taip netgi derėtų elgtis, nes kokia kalba buvo pateikta 

sąlyga, tokia kalba derėtų pateikti ir atsakymą. 

Taigi ir mes dabar formuluosime uždavinį žmonių ir pažinčių kalba, o sprę- 

sime jį, jei tik tai bus patogiau, atidėdami plokštumoje taškus ir jungdami 

juos atkarpomis. 

Taigi pirmiausiai mes prašome skaitytoją pavaizduoti situaciją, kad: 

(A) 6 žmonių grupėje būtų 7 poros pažįstamų; 

(B) bei, kad ir kokius 3 žmones imtume, tarp jų visada atsirastų 2 pažįstami 
žmonės. 

Skaitytojo patogumui mes jau pavaizdavome žmones kaip taškus ir laukia- 

me, kol skaitytojas sujungs kai kuriuos iš tų taškų iš viso 7 atkarpomis 

(atitinkančias pažintis) taip, kad imant bet kuriuos 3 taškus, visada kurie 

nors 2 bus sujungti atkarpa (atitinkančias tam, kad bet kurioje 3 žmonių 

grupėje atsiras 2 pažįstami žmonės). 

Per keletą minučių turėtų pasisekti, arba, kaip sako šviesi kinų patarlė, kelią 

įveikia einantis. 


Jeigu jūs jau nubraižėte tokį pavyzdį, tai matote, jog yra teisingi du tokie 
faktai: 


1. Yra toks taškas, iš kurio išeina mažiausiai trys atkarpos — arba, kita 
interpretacija, yra toks žmogus su mažiausiai 3 pažintimis. 

2. Yra 3 atkarpos, iš kurių susidaro trikampis arba, kita interpretacija, yra 
3 žmonės, kurių kiekvienas pažįsta kiekvieną kitą to trejeto žmogų. 


Dabar paklauskime štai ko: ar čia taip tik mūsų atveju nutiko, ar taip yra 
visada? 


Pamėginkime įrodyti tuos du faktus bendruoju atveju, t. y., kad galiojant 

(A) ir (B): 

1. Garantuotai tarp tų 6 Žmonių atsiras bent vienas žmogus, turintis nors 
tris pažįstamus. 

2. Garantuotai atsiras 3 tokie žmonės, kurie visi tarpusavyje pažįsta vienas 
kitą (jei žmonės virsta skaičiais, o pažintys atkarpomis, tai reiškia, kad 
plokštumoje atsiranda trikampis). 


Šis gražus etiudas priklauso rumunų kompozitoriui Valentinui Vornicu (plg. 
[5] 10 psl.). 

Jo sprendimo motyvas gerai žinomas — tai vadinamas dvigubas skaičiavi- 
mas, arba žiūrėjimas iš dviejų taškų (tai dažnai duoda stereoskopinį vaizdą), 
tik čia situacijai papildomo žavesio teikia toji aplinkybė, kad 6 žmonės turi 
kiek mažiau negu pusę galimų pažinčių (nes tai tik 7 iš daugiausiai galimų 
15 pažinčių, o vis tiek atsiranda ir toks žmogus, kuris pažįsta mažiausiai 
3 iš likusių 5 (tai daugiau negu pusė) ir egzistuoja 3 žmonės, kurie visi 
vienas kitą pažįsta. 

O įrodymas, kai jį turi, visai paprastutis. 

Pradėsime nuo priešingos prielaidos, tardami, kad taip nėra, ir laukdami 
loginio sprogimo. 

O jis įvyksta tuojau pat. 

Tarkime, kad joks žmogus iš tų 6 neturi tarp jų trijų pažįstamų. Vadinasi, 
tada kiekvienas turi ne daugiau negu 2 pažįstamus. Dabar apeikime juos vi- 
sus ir suskaičiuokime visus jų pažįstamus. Jeigu kiekvienas turi ne daugiau 
negu 2 pažįstamus, tai per visus 6 žmones tų pažįstamų priskaičiuosime ne 
daugiau negu 12 (pirmasis požiūrio taškas). 

Vadinasi, jeigu visi per visus turi ne daugiau kaip 12 pažįstamų, o pažinčiai 
reikia 2 žmonių, tai tada pažinčių yra ne daugiau negu 6, o duota, kad jų 
yra 7 (o tai ir yra po antrojo požiūrio palyginimo su pirmuoju ir uždavi- 
nio sąlygos duomenimis įvykstantis loginis sprogimas, įrodantis, kad mūsų 
prielaida apie tai, kad nėra jokio žmogaus su bent 3 pažįstamais, buvo 
detonuojanti, vedanti į loginę katastrofą, vadinasi, neteisinga). 

Taigi jeigu yra 6 žmonės su 7 tarpusavio pažintimis, tai atsiras toks žmo- 
gus su bent 3 pažįstamais, ir dabar antrąją dalį užbaigiame vienu sakiniu: 
imkime tuos 3 to žmogaus pažįstamus, pagal sąlygą tų 3 Žmonių grupėje 
atsiras 2 pažįstami žmonės, ir taip turėsime tris vienas kitą pažįstančius 
žmones. 


Viena išvada po Valentino Vornicu uždavinio 


Dar kartą grįžkime prie to uždavinio sąlygos su 6 žmonėmis ir 7 pažintimis. 
Jau sakėme, kad tų pažinčių gali būti daugiausia 15 (kai visi vieni kitus 
pažįsta). 

Vadinasi, jeigu turėdami 6 žmones randame 7 viena kitą pažįstančias poras, 
tai likusios 15 — 7 = 8 poros viena kitos nepažįsta. 


Jeigu dabar imtume uždavinio interpretaciją taškais ir juos jungiančiomis 
atkarpomis, tai toje interpretacijoje žmogų vaizduoja taškas, o dabar jau ne- 
pažįstančius vienas kito žmones atitinkančius taškus jungsime atkarpomis, 
tai gausime, kad yra 6 taškai ir juos jungiančios jau 8 atkarpos. 

Vadinasi, juo labiau ir dabar atsiras bent vienas taškas, sujungtas atkar- 
pa su bent trimis kitais taškais, arba, kitaip sakant, žmogus, nepažįstantis 
mažiausiai 3 kitų Žmonių. 

Deja, nebegalime sakyti, kad atsiras 3 vienas kito nepažįstantys žmonės, 
nes mes nežinome, ar imant bet kuriuos 3 žmones, tarp jų visada atsiras 2 
vienas kito nepažįstantys žmonės. 


Labai rekomenduojame vėl paimti 6 plokštumos taškus ir taip sujungti 
juos 8 atkarpomis, kad atsirastų tokie 3 taškai, kad nė vienas iš jų nebūtų 
sujungtas atkarpa nė su vienu kitu iš jų. 


Tokių atkarpų, jungiančių 6 taškus, kad būtų 3 taškai, visai tarpusavyje 
nesujungti atkarpomis, gali būti ir daugiau. 

Klausimas: kiek tų atkarpų daugiausiai gali būti? 

Reziumuojant tai, kas buvo pasakyta, galime suformuluoti šiek tiek bend- 
resnį teiginį: 

Jeigu 6 Žmonių grupėje randame 7 arba 8 tų žmonių tarpusavio pažintis, ir 
tarp bet kurių 3 žmonių rasis pažįstamų žmonių pora, tai tada teisinga yra 
sakyti, kad toje grupėje yra: 

+ žmogus, turintis tarp likusių bent tris pažįstamus; 

+ ir žmogus, nepažįstantis toje grupėje mažiausiai 3 likusiųjų žmonių; 

e 3 vienas kitą pažįstantys žmonės. 

„Vėlį Į gatvę sE žmonių 

Ką tik buvome išėję į gatvę, pakvietę 6 žmones ir išsiaiškinę, kad tarp jų 
visada rasis arba tokie 3 žmonės, kurie yra poromis pažįstami, arba tokie 
3, iš kurių jokie 2 nėra pažįstami. 

Vėl išėjome į gatvę ir vėl sutikome 6 žmones. Ką dar galėtume iš anksto 
apie juos išpranašauti? 

Ir jiems, ir mums tai galėtų būti įdomu ir net pamokoma. 

Ką čia dar galėtume jiems tokio psichologiškai netikėto pasakyti? 
Pagalvokime. 

Atėjo idėja, mintis jau čia, tik kaip ją kuo aiškiau išguldyti? 

Mėginsime juos nustebinti tokiu faktu, kad: 

Tarp tų 6 sutiktųjų visada rasis tokie 2, kurie turi vienodą pažįstamų skaičių 
(tarp tų 6 sutiktųjų). 

Vėl visiškai nesvarbu, kokius 6 žmones sutikome. 

Kaip tuo įsitikinti? 

Vėl imkime protestuoti, niekaip su tuo nesutikti ir pagaliau tarkime, kad 
taip nėra, ir pasižiūrėkime, iš kur išdygs prieštara ir kokia ji bus. 

Taigi tarkime, kad gali atsirasti tokie 6 Žmonės, visi turintys skirtingą pa- 
žįstamų skaičių tarp tų 6 sutiktųjų. 

O dabar savęs paklauskime, kiek pažįstamų gali turėti kiekvienas iš 6 žmo- 
nių tarp kitų 5? Kiekvienas iš 6 žmonių ką tik išdygusioje bendruomenėje 
daugiausiai gali turėti 5 pažįstamus (taip nutinka, jei kuris nors iš jų pažįsta 
visus likusius), žinoma, galima turėti ir mažiau pažįstamų — 4, 3, 2, 1 ir 
net nė vieno, arba, aritmetiškai sakant, 0 pažįstamų. 

Taigi 6 žmonės turi 6 skirtingas galimybes — nuo O iki 5 pažįstamų — ir 
turi visas jas turėti, jeigu jau kiekvienas turi po ne tiek pat pažįstamų. 
Na, ir kur čia dabar rasis tas prieštaravimas? į 


Loginis minties pratęsimas 


Jeigu tarp 6 žmonių atsiranda toks žmogus, kuris turi 5 pažįstamus arba, 
kitaip sakant, pažįsta visus likusius, tai tada tarp tų 6 žmonių negali būti 
žmogaus, kuris nieko nepažįsta arba neturi nė vieno, arba, kitaip, turi 0 
pažįstamų. 


Lygiai taip pat — simetriškai ar veidrodiškai — galėtume pasakyti: jeigu tarp 
tų 6 yra žmogus, kuris nė vieno nepažįsta, tada negali būti tokio žmogaus, 
kuris pažįsta visus kitus. 


Pakartokime. 

Jeigu tie 6 žmonės visi turėtų skirtingą pažįstamų skaičių, tai būtų įgyven- 
dinti visi atvejai: 

e atsirastų toks, kuris visai neturi pažįstamų; 

e toliau toks, kuris turi vieną pažįstamą; 

e trečias toks, kuris turi du pažįstamus; 

e ketvirtas — tris pažįstamus; 

e penktas — keturis pažįstamus; 

e ir šeštas — visus penkis pažįstamus. 

Stop, ką tik sakėme, kad taip negali būti, nes turintis penkis pažįstamus, 
„pašalina“ žmogų, neturintį nė vieno pažįstamo. 

Vadinasi, atvejis, kad visi turėtų skirtingą pažįstamų skaičių yra neįmano- 
mas, todėl visada rasis du tokie žmonės, kurie tarp tų 6 pakviestųjų turi po 
lygiai pažįstamų (gal ir nė vieno). 

Kita paprasta, bet neprasta mintis būtų pastebėjimas, kad 6 čia palikti gal 
tik dėl to, kad ir prieš tai buvusiame uždavinyje kalbėjome apie 6 žmones. 
O iš tikrųjų šiame uždavinyje vietoj 6 galima imti bet kurį kitą žmonių 
skaičių. 

Samprotavimai liktų tokie patys. 

Pavyzdžiui, jeigu sutiktume 2006 žmones, tai tada vėl: jei nebūtų jokių 
dviejų su vienodu pažįstamų skaičiumi, tai vėl rastųsi ir toks, kuris pažįs- 
ta likusius 2005, vadinasi, vėl nėra tokio, kuris nieko nepažįsta ir todėl 
vėl negalėtų būti taip, kad visi 2006 pakviestieji turi skirtingą pažįstamų 


skaičių. 
<“ Aš pažįstu Jus visus 


GÀ Aš nepažistu nei vieno iš Jūsų! 


Bet juk taip būti negali! 


T> 

Kas man galėtų sutrukdyti? 


Tai labai dažnas gyvenimiškas klausimas. Mes visada ką nors planuojame, 
organizuojame, prognozuojame, ketiname daryti, o aplinkiniai arba padeda 
mums, arba trukdo, arba nesupranta, kuo mes apskritai užsiimame. 
Spręsdami uždavinius mes dažnai susiduriame su situacija, kai du žmonės 
pakaitomis kažką daro, vienas pradeda, kitas tęsia, toliau vėl veikia pirmasis 
ir t. t. Dažniausiai abiems veikiantiesiems būna pasakyta, ko jie turėtų siekti 
arba tą be sakymo žino jie patys... 

Paprastai atskirus jų veiksmus vadiname ėjimais ir, kai jau viskas padaryta, 
pagal tai, jei kuris pasiekė tai, ką turėjo pasiekti, jį skelbiame nugalėtoju 
— nes jų siekiamybės beveik visada būna priešingos. Čia skaitytojas gali 
įsivaizduoti du vienas priešais kitą sėdinčius šachmatininkus. 

Natūralu, kad abiem veikėjams yra keliami tokie tikslai, kurių jie abu vienu 
metu pasiekti negali. O jeigu tikslo nepasiekia nė vienas, tai paprastai 
sakome, kad žaidimas baigiasi lygiosiomis. 


Jeigu yra taip, kad kuris nors gali pasiekti jam keliamą tikslą, kad ir ką 
bedarytų kitas, tai sakoma, kad jis turi laiminčiąją strategiją. 
Psichologiškai žiūrint, jeigu aš turiu laiminčiąją strategiją, tai mano prieši- 
ninko likimas nulemtas arba, galima sakyti, yra fatališkas, o gal net žiaurus. 
Na, o jeigu laiminčiąją strategiją turi mano priešininkas, tai tada vargas 
man, jeigu aš nieko negaliu pakeisti, na, nebent priešininkas kaip nors 
supainiotų — o taip irgi nutinka. 


Klasikinis pavyzdys su 100 kortelių, kurių gali būti ir daugiau 
Petras pasiūlė man žaisti tokį žaidimą: 

Mudu imtume 100 kortelių su jose po vieną užrašytais visais sveikaisiais 
skaičiais nuo 1 iki 100, sudėtume jas didėjančia tvarka ir darytume taip: 
Petras pradėtų ir paimtų kažkiek pačių didžiausių kortelių, tačiau ne dau- 
giau negu 10, po to ne daugiau kaip 10 likusių pačių didžiausių kortelių 
imčiau aš, po to vėl Petras, ir taip mudu imtume pakaitomis kiekvieną kartą 
ne daugiau kaip po 10 likusių pačių didžiausių kortelių. Kiekvieną kartą 
būtinai reikia paimti bent vieną kortelę. 

Žaidimą laimėjusiu laikomas tas, kuris paima paskutines korteles. 

Petras sako, kad lošti jis siūlo kilniai, nes jeigu jis laimėtų, tai jam gana 
būtų iš manęs gauti 10 litų, na, o jeigu laimėčiau aš, tai jis man duotų net 

100 litų, nes jis jau kelias dienas lošiąs tą žaidimą, o aš tesąs pradedantysis, 
ir taip jis mane paskatintų. 

Žaisti mudu pradėtume po valandos, ir iš viso žaistume 10 kartų. 

Ką man daryti? 

Turiu valandą laiko susigaudyti, kuo čia kvepia. 

Priguliau pagalvoti, ką man daryti, nepajutau, kaip užsnūdau ir sapne ma- 
čiau, kad ant stalo liko jau tik septyni skaičiai nuo 1 iki 7. Kadangi eilė 
imti man, tai iš džiaugsmo pradėjau šaukti ir ... pabudau. 

Bet ir pabudęs ne viską pamiršau, skaičių 7 gerai prisiminiau ir pailsėjusia 
galva — o iki žaidimo dar buvo likusios 20 minučių — puikiai suvokiau, 
kad aš laimiu, jeigu man eiti, ne tik tada, kai ant stalo lieka 7 mažiausi 
sveiki teigiami skaičiai, bet ir kai 8, 9 ar 10 arba, suprantama, ir mažiau, 
bet kas nors dar guli. 

Žodžiu, jeigu ant stalo lieka tik skaičiai nuo 1 iki 10 ir jei eiti man, tai aš 
laimiu, nes turiu teisę juos visus paimti. 

Bet, o siaube, jeigu ant stalo yra 11 pirmųjų skaičių ir mano eilė imti, tai 
aš tikrai pralaimėsiu, nes nors vieną skaičių (kortelę) laikantis sąlygos imti 
vis tiek teks, o kadangi visų skaičių (kortelių) paimti aš neturiu teisės, nes 
galiu imti daugiausiai 10, tai po mano ėjimo liks nuo 1 iki 10 pirmųjų 
kortelių, žodžiu, kažkas liks, ir aš pralaimėsiu. 

Taigi jeigu lieka skaičiai nuo 1 iki 10, tai laimiu aš, o jei 11, tai aš pralaimiu, 
nes dabar visų paimti nebegaliu, o kažką imti privalu. 

Jeigu lieka 12 pirmųjų skaičių ir eiti man, tai aš dabar jam „padarysiu 11“, 
nuimdamas kortelę 12. Lygiai taip aš jam galiu „padaryti 11“, jeigu ant 
stalo būtų 13, 14, 15, 16, 17, 18, 19, 20 ir net 21 kortelė, tik tada reikėtų 
imti atitinkamai vis po daugiau. 

Dabar kitas „nelaimingas“ man skaičius yra 22, nes jeigu tiek kortelių likę 
ant stalo, o mano eilė imti, tada paėmęs aš „įkrisiu“ tarp skaičių 12 ir 21, 
ir tada jau jis man „padarys 11“. 

Likus 5 minutėms iki žaidimo pradžios aš supratau principą: jeigu ant stalo 


lieka 
11, 22, 33, 44, 55, 66, 77, 88, 99 


ir jam eiti, tai aš visada laimėsiu, jeigu tik laikysiuos geležinės taisyklės: 
Bendras jo ir mano per vieną kartą nuimtų kortelių skaičius turi būti 11. 
Bet jis sakė, kad bus 100 kortelių ir jis eis pirmas, vadinasi, savo ėjimu jis 


kukliai paims vieną kortelę ir ant stalo liks 99 man nieko gero nežadančios 
kortelės... 

Ir štai tarpdury stovi mano draugas. 

— Tai ką, žaidžiam? Užsidirbsi! 

— Ką, manei, kad aš nesusigaudysiu, prasigyventi iš manęs norėjai? 
— Na ką tu, aš tik norėjau, kad pagalvotum. 

— Tada savo tikslą pasiekei. 


DEEA 
BEnerone 
E-PĘ9555 

Dar 22 100 kortelių, arba kad tik 


A. pakaktų s sumanumo 


si — MB < —————+ 


100 kortelių — tai pakankamai daug, kad su jomis ir per jas galėtų nutikti 
daug įdomių ir netikėtų dalykų. Tik laikykis, tik spėk savo psichiką ir 
jausmus ruošti visokioms įdomybėms ir netikėtumams. 

Martynas prisiminė savo kišenėse turįs vėl 100 kortelių su visais surašytais 
skaičiais nuo 1 iki 100, tik dabar jis buvo užmerktomis akimis. O gal 
ir atmerktomis, bet šaliku užrištomis, kas ten besupaisys, nebent istorikai 
išsiaiškintų. 

O reikalas buvo toks. 

Kaimynui Trilinkiui labai parūpo: 

Kiek kortelių iš 100 turimų (ant kurių surašyti visi skaičiai nuo 1 iki 100) 
turėtų iš kišenės išsitraukti Martynas (žinoma — akys turi būti užrištos), kad 
iš tų ištrauktųjų kortelių jis garantuotai galėtų surasti tris tokias korteles, 
kuriose esančių skaičių suma dalytųsi be liekanos iš 3? 


Klausimas visada toks: kuri smulkmena dabar svarbiausia? 

Kadangi, pagal sąlygą, besidalantį iš 3 skaičių reikia sudaryti iš trijų kor- 
telių, tai tris korteles tikrai reikės imti. 

Kad trijų paimtų kortelių gali nepakakti, rodo pavyzdys — įsivaizduokim, 
kad pasitaikė kortelės su 1, 2 ir 4. Jų suma 7 nesidalija iš 3. 

Keturių irgi negana, nes gali pasitaikyti, sakysime kortelės su skaičiais 1, 
2, 4 ir 5. Jokios sumos po tris: 


1+24+4, 14245, 14+44+5 ir 24445 


neduoda iš 3 besidalančio skaičiaus. 


Tad kartojame klausimą, nes padėtis komplikuojasi, būtent, kelias korteles 
garantuotai gana užsimerkus paimti, kad visada rastųsi 3 tokios, kurių suma 
dalytųsi iš 3? 

Padarykime paprastą pastabą arba švelnų, beveik nepastebimą, bet toles- 
niems reikalams labai patogų, beveik nepastebimą mikrojudesėlį — pasaky- 
kime, jog iš mūsų samprotavimų jau aišku, kad svarbu ne tiek pats paimtasis 
skaičius, bet jo dalybos iš 3 liekana. 


Todėl mes visus skaičius nuo 1 iki 100 pakeiskime jų dalybos iš 3 lieka- 
nomis, tada vietoj 1 ar 2 ir liks 1 ir 2, vietoj 3 atsiras O, vietoj 4 — vėl 1, 
vietoj 5 — vėl 2, vietoj 6 — vėl O, ir taip iki pat pabaigos — vietoj 96 — O, 
97 — 1, 98 — 2, 99 — Q, ir galiausiai vietoj 100 rasis 1. 

Todėl dabar kišenėje yra 33 nuliai, 34 vienetai ir 33 dvejetai. 

Grįžtame prie paties nepalankiausio atvejo ieškojimo — kelių kortelių Mar- 
tynui gali nepakakti (pagal principą „gyvenimas pilnas netikėtumų“) ypač, 
kai jų mažiausiai reikia. 


4 kortelių tikrai gali nepakakti, pavyzdžiui, jeigu Martynui pasitaikytų skai- 
čiai 1, 1, 2 ir 2 — o tai tiksliai atitinka mūsų anksčiau jau nagrinėtą atvejį 
su 1, 2, 4 ir 5, tai iš jokių trijų kortelių jau patyrėme, kad jokios iš 3 dalios 
skaičių sumos nesulipdysime. 


Dali iš 3 suma dabar reiškia per 3 korteles surinkti 0, 3 arba 6. 
Na, negi gali būti, kad ir 5 kortelių nepakaks? 
Ne, taip būti negali ir mes tai įrodysime su „visu loginiu griežtumu“. 
Kodėl to negali būti — kodėl 5 kortelių tikrai pakaks? 
Ogi todėl, kad jei tarp paimtųjų kortelių pasitaiko visi esantys skirtingi 
skaičiai 0, 1 ir 2, tai iš tokių 3 kortelių per visas 3 surinksime 3, ir viskas 
įrodyta... 


O jei tarp tų 5 aklai ištrauktų kortelių nėra 3 skirtingų skaičių, kas tada? 
Jei tarp iš tų 5 aklai paimtųjų kortelių tėra tik 2 skirtingos liekanos, tai 
viena kuri nors iš tų liekanų pasitaikys bent trissyk, ir tų trijų skaičių (arba 
liekanų) suma dalysis iš 3. 

Taigi kad ir kaip aklai Martynas išsitrauktų 5 skaičius, vis tiek tarp jų rasis 
tokie 3, kurių suma dalijasi iš 3. 

Žinoma, dabar pats laikas savęs, o gal ir kitų, paklausti: 

O kaip būtų, jeigu Martynui reikėtų turėti jau ne tris, o keturis tokius 
skaičius, kurių suma dalytųsi be liekanos iš 3? Kiek mažiausiai kortelių 
jam tada reikėtų aklai išsitraukti iš savo kišenės? 

O jeigu reikėtų turėti 5? O 6? 


> 


Kartą vienoje atrankos į Pasaulinę moksleivių Olimpiadą stovykloje, nebi- 
jok, skaitytojau, ne šventieji puodus lipdo, buvo pateiktas toks uždavinys, 
kurio sprendimas vaizdžiai demonstruoja dar vieną akivaizdžią psichologi- 
nę tiesą, kad paskaičius uždavinio sprendimą uždavinys dažniausiai atrodo 
visai lengvas. 


Dažnai nuomonė apie uždavinio lengvumą stipriai pasikeičia, kai tą tariamą 
lengvą uždavinio sprendimą reikia rasti pačiam. 

Situacija labai panaši į tą, kai mums menkai pažįstamame mieste kas nors 
kur reikia veda, viskas atrodo aišku ir nepainu, o kai pačiam reikia nueiti, 
tai greitai galima pasiklysti gretimame kieme. 

Bet grįžkime prie to siūlomo uždavinio sąlygos. 

Vėl ant stalo guli 100 kortelių, vėl kortelėse po vieną surašyti visi skaičiai 
nuo 1 iki 100. Du žaidėjai pakaitomis (tą, kuris pradeda, pavadinkime 
pirmuoju) nuiminėja nuo stalo po vieną kortelę tol, kol ant stalo lieka 2 
kortelės. Kai ant stalo telieka 2 kortelės, yra suskaičiuojama jose parašytų 
skaičių suma. 


ae pon 


Jeigu ta suma dalijasi iš 3, tai laimi pirmasis imantysis, o jeigu nesidalija, 
tai laimi antrasis. 


Ir vėl klausiame, ar kuris nors iš imančiųjų korteles turi laiminčiąją stra- 
tegiją, t. y. ar gali jis taip žaisti, kad visada laimėtų, nepaisant to, ką kitas 
bedarytų? 

Kas čia pasidaro visai aišku bent 5 minutes apie tuos dalykus pamąsčius? 


1. Pirmajam imančiajam, matyt, yra sunkiau, nes jam reikia dviejų liku- 
sių skaičių sumos dalumo iš 3, o antrajam reikia nedalumo iš 3, o tai 
dažnesnis atvejis, o dar antrasis ims paskutinis. 


2. Vėl svarbūs yra ne tiek patys skaičiai, kiek jų dalybos iš trijų liekanos. 
Kad pasidarytų dar aiškiau, sumažinkime kortelių skaičių nuo 100 iki 10; 


skaitytojas nepamiršo, kad tai mes vadinome „didelių skaičių baimės ma- 
žinimu“. 

Vadinasi, turime jau daug paprastesnę situaciją: ant stalo guli 10 kortelių: 
trijose parašyta po 0, keturiose kortelėse — po 1 ir dar trijose kortelėse yra 
parašytas skaičius 2. 


1 Ž 3 4 5 6 7 8 9 10 
EEE EO EEE EI 
Du žaidėjai, pradeda pirmasis, pakaitomis paima po 4 korteles. Tada ant 


stalo lieka 2 kortelės ir yra sudedami jose parašyti skaičiai. Jeigu ta suma 
yra O arba 3 (dalijasi iš 3), tai laimi pirmasis, o jeigu ne — tai antrasis. 


Ar gali kuris nors garantuotai laimėti? 


Jau sakėme, kad antrojo imančiojo perspektyvos rodosi gerokai šviesesnės, 
nes jam reikia to, kas nutinka dažniau. 


Vėl atsukime vieną kadrą atgal, arba pasižiūrėkime, kas gali nutikti per 
metrą iki finišo, t. y. tada, kai abu žaidėjai dar po kartą gali imti. 

Antrasis žaidėjas jau ėmė 3 kartus ir vien savo jėgomis galėjo pašalinti 
nuo stalo visas 3 korteles, kuriose parašytas 0 — tai „ankstesnės“ kortelės, 
kuriose parašyti skaičiai dalijosi iš 3, arba tai 3, 6 ir 9. 


Taigi antrasis gali užtikrinti, kad prieš paskutinį jų ėmimą ant stalo kortelių 
su 0 nebėra, yra tik keturios kortelės su 1 arba su 2. 


Tada galimi tokie atvejai: ant stalo liko 4 vienetai, 3 vienetai ir 1 dvejetas, 
2 vienetai ir 2 dvejetai, 1 vienetas ir 3 dvejetai, arba galiausiai 4 dvejetai. 


pong 
Dong 
onaga 
ogag 
[i 

Dabar viskas labai aišku: jeigu ant stalo yra likę 


vieni vienetai, arba vieni dvejetai, 


tai dar po kartą jiems imant jau visai nesvarbu, kaip kas ims, vis tiek po 
to liks 2 vienodos kortelės — arba su vienetais, arba su dvejetais ir jose 
parašytų dviejų skaičių suma iš 3 nesidalys. 

Jeigu ant stalo yra 


3 vienetai ir 1 dvejetas, 


arba, simetriškai, 3 dvejetai ir 1 vienetas, tai pirmajam imant bet ką, ant- 
rajam pakanka imti ne tokį skaitmenį, kaip kad ėmė pirmasis, ir tada ant 
stalo visada lieka du vienodi skaitmenys — arba 2 vienetai, arba 2 dvejetai, 
ir jų suma tikrai nesidalija iš 3. 

Galiausiai, jeigu ant stalo yra 


2 vienetai ir 2 dvejetai, 


tai tada, ką beimtų pirmasis, lai tą patį ima ir antrasis ir vėl ant stalo liks 2 
vienodi skaitmenys, o tai pirmojo žaidėjo pralaimėjimas, ką mes nujautėme 
ir pranašavome, o dabar dar ir įrodėme. 

Grįžkime prie nesupaprastintos sąlygos ir atsakykime į dabar jau visiškai 
aiškaus uždavinio, kurį teko spręsti kandidatams į Olimpiadą. 

Neslėpsime nuo skaitytojo, kad ne visi sprendėjai jį įveikė (ir šventajam 
nelengva puodus lipdyti). 

Bendru atveju sprendimas yra visiškai toks pat. 


Antrasis imantysis savo ėjimais naikina iš 3 besidalijančius skaičius, kol jų 
nelieka. Po to jis iki paskutinio ėjimo ima „kaip pakliuvo“. Per paskutinį 
ėmimą jis elgiasi taip, kaip ir 10 kortelių atveju, ir garantuotai laimi. 

* Monotoniški skaičiai 


Sveiką teigiamą (arba kitaip vadinant natūralųjį) skaičių N pavadinkime 
monotonišku, jeigu atsiras toks sveikas teigiamas skaičius M, kad jų san- 
daugai NxM užrašyti pakaks vienintelio skaitmens. 


Pavyzdžiui, 12 345 679 yra monotoniškas skaičius, nes 
12345679 x 9 = 111 111111. 


Priminsime, kad ši lygybė naudojama patikrinti, ar gerai veikia skaičiuoklis. 
Pirmasis labai natūralus klausimas. O gal visi skaičiai monotoniški? 
Tikrai, visi vienaženkliai skaičiai 


monotoniški patys savaime, nes padauginę iš 1 gausime tą patį vienaženklį 
skaičių. 

Deja, idilija tuo ir baigiasi, nes jau 10 yra toks skaičius, kurio antruo- 
ju skaitmeniu 0 sandaugoje niekada neatsikratysime, o kita vertus kitokių 
skaitmenų sandaugoje iš nenulinio skaičiaus visada bus. 


Pamokyti patirties tada klauskime, o gal visi sveiki teigiami skaičiai nesi- 
baigiantys nuliu yra monotoniški? 


Kitaip sakant, klausiame, ar yra toks skaičius, kurio dešimtainė išraiška 
nesibaigia nuliu ir kuris nėra monotoniškas. 


Tai, matytume, turėtų būti nelengvas uždavinys. 


11 iš karto monotoniškas, o 12 kaip? Kaip nežinant susivokti, kad padau- 
ginę jį iš 37, gauname 4447 
Gal taip. Kad vienas kuris iš vienodais skaitmenimis parašytų skaičių 


A, AA, AAA, AAAA, 


dalytųsi iš 12, jis turi dalytis ir iš 3, ir iš 4. Todėl tiktų 444, nes jis 
aiškiausiai dalijasi iš 4, o iš 3 jis dalijasi todėl, kad jo skaitmenų suma yra 
12 (o ji dali iš 3). 

O su velnio tuzinu 13 kaip yra? Čia galima imti skaičių su daug vienetų 
ir mėginti jį dalyti kampu iš 13, kol „pasidalys“. 

Ar tai greitai įvyks? Pasižiūrėkime: 


„111111 |13 


104 8547 
„Ti 
6 5 


-9 
91 
0 
Na, žinoma, lyg mes kada būtume pamiršę, kad 
111111 =111 x 1001, o 1001 =7 x 11 x 13. 


Ar, sakykime, 155 yra monotoniškas skaičius? 
Jūs gal nustebsite, bet 


3 584229390681 x 31 = 111111111111111 
vadinasi, 
3 584 229 390 681 x 155 = 555 555 555 555 555. 


Koks yra pats mažiausias triženklis monotoniškas skaičius? Atsakymas dar 
paprastesnis... 


Jau sakėme, kad 100 nėra monotoniškas skaičius, nes nuliu besibaigiančia- 
me skaičiuje tas 0 „neišnaikinamas“, o aišku, kad ir nenulinių skaitmenų 
dviejų sveikųjų teigiamų skaičių sandaugoje visada esti. 


Todėl sekantis kandidatas į mažiausią 3-ženklį skaičių yra 101. Jame irgi 
yra nulis, bet jis nepaskutinis skaitmuo ir todėl vilties yra. 


Tikrai, 
101 x 11 = 1111 


ir todėl 101 yra pats mažiausias triženklis monotoniškas skaičius. 
Pakartojame klausimą. 
Sveikas teigiamas skaičius nesibaigia 0. Ar gali jis nebūti monotoniškas? 

Mielą skaitytoją prašau įsijausti į skyrelio pavadinime užšifruotą kone kas- 
dien net ir penktoką aplankančią būseną: 


Ką daryti, kai nežinai ko griebtis? 


Tai labai gyvenimiška situacija, kadangi mes kone kiekvieną dieną susidu- 
riame su reikalais, su kuriais niekada nebuvome susidūrę, sutinkame tokių 
žmonių, į kuriuos panašių niekada nebuvome matę, arba girdime aplinki- 
nius kalbant kalbas, kurių niekada nesame girdėję, ir turime atlikti darbus, 
kurių niekada nesame darę. Turbūt panašiai jaučiasi ir kosmonautai, atsi- 
dūrę nesvarumo būsenoje — viskas klostosi kitaip nei įprasta. Tai įdomu, 
šiek tiek baugu, ir mūsų protas meta visas jėgas, energiją, patirtį ir sveiką 
nuovoką iškilusiems reikalams spręsti. 

Paprasti bet gražūs matematikos uždaviniai leidžia labai naudingai mode- 
liuoti tokias neįprastas situacijas, tinkamai pasirenkant jų sudėtingumo lygį 
ir, kas labai svarbu, — mes galime, jeigu nesiseka, (kuriam laikui) atsitrauk- 
ti, apmąstyti susidariusią situaciją ir vėl prie tų reikalų sugrįžti — nes viskas 
vyksta mūsų galvose, o su iškilusiais sunkumais galynėjasi visa mūsų esybė 
— širdis, protas, valia ir jausmai. 

Štai viena tokia užduotis, graži ir netikėta, nors kiekvienam netinginčiam 
parašinėti skaičius prieinama — spręsta Lietuvos Olimpiados baigiamaja- 
me, trečiajame rate — ir vis tiek tokia, kur pavyzdį gali rasti kiekvienas, 
nebijantis daugybos lentelės — o ko gi jos bijoti? 


Uždavinys apie dešimtženklį save koduojantį skaičių 
Skaitytojas tuoj supras, ką tai reiškia. 

Reikia rasti tokį dešimtženklį skaičių (vadinasi, pirmasis jo skaitmuo ne 
nulis), kurio pirmas skaitmuo pasako, kiek nulių yra to skaičiaus dešim- 
tainėje išraiškoje, antrasis skaitmuo — kiek toje išraiškoje yra vienetų, 
trečiasis skaitmuo — kiek dvejetų ir t. t., galiausiai, paskutinis, dešimtasis 
skaitmuo — kiek toje išraiškoje devynetų. 

Žinoma, kai mūsų prašo rasti vieną tokį skaičių, tai iš mūsų tikisi, kad radę 
vieną tokį skaičių, kartu pasižiūrėsime ir suprasime, kaip rasti visus tokius 
skaičius. 

Pirmiausiai — kuklus tikslas, arba kaip rasti nors vieną tokį 
skaičių? 

Jeigu mūsų prašo mums iki tol nematytame mieste rasti žmogų, kalbantį 
abisinų kalba, tai mes visada turime dvi galimybes: arba ieškoti informa- 
cijos apie abisinų kalbos plėtrą visame pasaulyje ir gal net apskritai apie 
visų kalbų išplitimą visame pasaulyje, arba, išmokę kelis abisiniškus žo- 
džius, galime pamėginti drąsiai išeiti į to miesto gatves ir kartodami juos 
kiekvienam sutiktam praeiviui, klausti jo, ar jis juos supranta? 

Manome, kad matematikoje, kaip ir kasdieniame gyvenime, antrasis kelias 
gerokai perspektyvesnis. 


Kaip tai atrodytų mūsų atveju? 

Gal paimkime bet kokį 10-ženklį skaičių ir pasižiūrėkime, ar jis nors kiek 
panašus į mūsų ieškomą skaičių? 

Gal imkime kokį skaičių 


1111111111. 


Mūsų uždavinio pasaulyje tai reikštų, kad jame yra vienas nulis, o tai iš 
karto mums sako „stop“, nes mūsų skaičiuje nė vieno nulio nėra. Iš karto 
supratome, kad jeigu tas skaičius yra 10-ženklis, o jo pirmas skaitmuo 
registruoja jo nulių skaičių, tai kadangi jis ne nulis, tai: 

Mums tinkančiame skaičiuje nulių tikrai turi būti. 

Imkime kitą kokį nors kultūringą skaičių, pavyzdžiui, kad ir tokį: 


1 234 567 089. 


Tas skaičius dar labiau netinka, nes jame turėtų būti 1 nulis, 2 vienetai, 3 
dvejetai, 4 trejetai, 5 ketvertai. Stop, tiek skaitmenų 10-ženkliame skaičiuje 
nėra, nes 1 +2 +3+4>+5 tai jau 15, o mūsų skaičius, primename, turi 
tik 10 skaitmenų. 

Ir į galvą ateina paprasta mintis: kadangi 10-ženkliame skaičiuje yra 10 
skaitmenų, tai to mūsų ieškomo 10-ženklio skaičiaus (jeigu tik toks yra): 
Skaitmenų suma turi būti lygi 10-čiai, todėl tokio skaičiaus skaitmenys, 
matyt, yra nedideli ir jame yra daug nulių. 

Po šios minties natūralu pradėti rūšiavimą pagal galimą nulių skaitmenį, 
pradedant kad ir nuo paties didžiausio įmanomo nulių skaičiaus ir laipsniš- 
kai leidžiantis žemyn. 

Kiek daugiausiai nulių gali būti tokiame skaičiuje? 

Visi 10 skaitmenų negali būti lygūs nuliui, nes nulius ženklina skaitmenys, 
o 10 jau ne skaitmuo, o dviženklis skaičius, jau nekalbant apie tai, kad 
skaičius su 10-čia nulių nėra 10-ženklis. 

Sekantis atvejis būtų, kad skaičiuje yra 9 nuliai, arba skaičius atrodo taip: 


O saiko 


(Primename, kad skaičiaus skaitmenų suma turi būti lygi 10). Tada tas 
vienetas turi ženklinti esančius devynetus, vadinasi, jis yra paskutinis skait- 
muo. 


Todėl kandidatas atrodo taip: 
9000000001. 


Tačiau tuo atveju ir antrasis skaitmuo yra 1, nes tame skaičiuje yra 1 
vienetas, ir juos reikia ženklinti, ir vėl viskas griūna, nes vėl to skaičiaus 
visų skaitmenų suma prašoka 10, jau nekalbant apie tai, kad dabar jau būtų 
2 vienetai ir antrasis skaitmuo turėtų būti 2, o tai dar blogiau ieškomojo 
skaičiaus skaitmenų sumai. 


Taigi ir bandymas su pirmuoju skaitmeniu 9 žlugo. Kad šis atvejis netinka, 
galėjome pastebėti, kad nulių skaičiuje yra tik 8, o ne 9, ką rodo pirmasis 
skaitmuo. 

Kitas bandymas. O jeigu skaičiuje būtų 8 nuliai, arba kad jo pirmasis 
skaitmuo būtų 8? Tada arba kur nors galėtų rastis vienas 2, arba dviejose 
vietose po 1. 

Pirmuoju atveju, jeigu būtų dvejetas, tai jis turėtų žymėti kokius nors 2 
vienodus skaičius, bet tai ne nuliai, nes jų daugiau, o kitokių negali būti, 
ir vėl visų to ieškomo skaičiaus skaitmenų suma negalės būti 10. 

Tai gal gali būti — antras atvejis — kad pirmas aštuonetas eina su 2 kažkur 
esančiais vienetais. Tada vienas 1 turi koduoti patį aštuonetą, arba turėtume 
skaičių 


8...10. 

O tada kitą tą jau esantį aštuonis nulius koduojantį 1 tegalėtų koduoti 
galimas antrasis vienetas, arba atsirastų skaičius 


81...10, 


bet tą pačią akimirką jau būtų blogai, nes vienetų jau 2, tada ir juos reikia 
koduoti mažiausiai dvejetu, o tai blogai 10 lygiai skaitmenų sumai, vėl 
prašokančiai 10, vadinasi, vėl negerai, ir taip būti negali. 


Trečias bandymas su 7 nuliais, arba dabar imamės skaičiaus 
7...100. 


Vienetą vėl reikės koduoti, bet 1 iškart po 7 negalime rašyti, nes tada tų 
vienetų būtų jau 2, tada po 7 iškart reikėtų rašyti 2, bet jei po 7 rašome 2, 
tada vienetas vėl jau tik 1 ir padėtis tokia — jeigu po 7 eina I, tai po 7 turi 
eiti 2, o po 7 eiti 2 negali, nes tada iškart po jo turi eiti 1, o tada skaičiaus 


721...100 


skaitmenų suma nebe 10, o daugiau. Vėl blogai. 
Ketvirtas bandymas su 6 nuliais arba pradedame nuo skaičiaus 


6...01000. 


Vienetą vėl reikia koduoti, bet tada jų turi būti jau 2, tada reikia vienetu 
užkoduoti 2 ir taip gauname tinkamą skaičių 


6210001000, 


kuris ir yra vienintelis įmanomas to uždavinio atsakymas. 

Galima būtų rašyti ir lygtis, nors be konkrečios patirties tų lygčių užra- 
šymas gerokai pasunkėtų ir be praktinio parašinėjimo būtų daug sunkiau 
įsivaizduojamas. 

Dar kartą paaiškėja, kad eksperimentas, kaip įsijautimas į susidariusią pa- 
dėtį, yra praktiškai niekuo nepamainomas dalykas. Tai paaiškina, kodėl 
mokykloje taip permainingai klostosi reikalai su kombinatorinių uždavinių 
sprendimu, arba paaiškina tai, kad jie penktokui aiškesni negu abiturientui, 
kuris gavęs tokį uždavinį neretai pirmiausiai klausia, kokią gi čia formulę 
taikyti. 

se ki ki 


„XVI SKIRSNELIS ik 


Dar vienas P ečimženkdis a 


— E E 22 


Yra žinoma, kad reikliam viršininkui įtikti yra nelengva, o kartais ir ap- 
skritai neįmanoma, ir pavaldiniai atvirumo akimirką kartais padejuoja sa- 
kydami: „būtų visai geras žmogus, tik per daug reikalauja“. 
Pasižiūrėkime į vieną tokį uždavinį, kuris iš dešimtženklio skaičiaus iš pa- 
žiūros reikalauja tiek daug, kad, rodos, tokių reikalavimų nepajėgs išpildyti 
joks 10-ženklis skaičius. 

Ar atsiras toks 10-ženklis skaičius ABC DEFGHI1J, kurio visi 10 skait- 
menų skirtingi, ir toks, kad skaičius A dalijasi iš 1, skaičius AB, sudarytas 
iš pirmųjų dviejų to skaičiaus skaitmenų, dalijasi iš 2, skaičius ABC, 
sudarytas iš pirmųjų trijų jo skaitmenų, dalijasi iš 3 ir t.t, galiausiai 
skaičius ABCDEFGHI dalijasi iš 9 ir pats tas dešimtženklis skaičius 
ABCDEFGHIJ dalijasi iš 10? 

Pirmieji pastebėjimai: 

1. Jeigu tas visas skaičius dalijasi iš 10, tai jis baigiasi nuliu (J = 0). 


ABCDEFGHI1I0 


2. Jeigu ABCDE dalijasi iš 5, tai jis gali baigtis tik O arba 5. Kadangi 0 
jau užimtas paskutinėje skiltyje, tai E = 5. 


ABCD5SFGHI0 


U 


. Pirmasis skaitmuo A gali būti bet koks, juo nėra ko rūpintis. 


4. Kadangi paskutinysis, dešimtasis skaitmuo J = 0, tai devynženklio skai- 
čiaus ABC DEFGH skaitmenų suma yra lygi visų nenulinių skaitme- 
nų nuo I iki 9 sumai, arba skaičiui 14+24+34+44+54+64+74+84+9 = 45, 
kuris dalijasi iš 9, todėl ir pats devynženklis skaičius dalijasi iš 9. 
Kitaip sakant, ir dėl dalumo iš 9 nereikia sukti galvos. 


5. Antrasis, ketvirtasis, šeštasis ir aštuntasis skaičiaus ABCDEFGHI1J 
skaitmenys B, D, F ir H turi būti lyginiai, nes reikia dalumo iš lyginių 
skaičių 2, 4, 6 ir 8. Todėl likusiose, arba pirmoje, trečioje, septintoje 
ir devintoje skiltyse bus nelyginiai skaičiai. Be to, kiekvienas antroje 
vietoje (skiltyje) esantis lyginis skaičius automatiškai užtikrina dalumą 
iš 2. Kadangi trečioje vietoje esantis skaičius yra nelyginis, tai skaičius 
ABC D dalijasi iš 4 tik kai D yra 2 arba 6. 

Priminsime dalumo iš 8 požymį: 
Skaičius dalijasi iš 8 tada ir tiktai tada, kai skaičius, sudarytas iš paskuti- 
niųjų 3 jo skaitmenų, dalijasi iš 8. 
Pavyzdžiui, 1976 dalijasi iš 8, nes 976 dalijasi iš 8. 
Kadangi mūsų skaičius 
ABCDEFGH 
turi dalytis iš 8, o šeštas skaitmuo turi būti lyginis, tai tada pakanka, kad 


GH 


dalytųsi iš 8. Kadangi 7-asis skaitmuo yra nelyginis, tai GH tegali būti 
arba 16, arba 32, arba 72, arba 96 (56 turime atmesti, nes 5 jau „įdarbintas“ 
5-tuoju skaitmeniu). 


Pastebėkime, kad ABC turi dalytis iš 3, ABCD5F — iš 6, taigi, D5F 
dalijasi iš 3, o kadangi ABCD5FGHI dalijasi iš 9, tai ir GHZ dalijasi 
iš 3. 
Jei GH yra 16, tai DEF tegali būti 258. 
Skaičius tada yra 

ABC2581610 


ir Z gali būti tik 3, 7 arba 9, bet nei 163, nei 167, nei 169 nesidalija iš 3. 
Jeigu GH yra 96, tada panašiai samprotaudami gautume 2 kandidatus 


1472589630 arba 7412589630. 
Viskas būtų gerai, bet 
nei 1472589, nei 7412589 
nesidalija iš 7. 
Jeigu GH yra 32, vėl nieko nerastume ir galiausiai fragmentas GH, ly- 
gus 72, duotų vienintelį atsakymą 
3 816 547 290. 
Matome, kad lyginiai skaitmenys tame vieninteliame tokiame 10-ženklyje 
skaičiuje lyginėse vietoje eina mažėjančiai, o nelyginiai eitų griežtai didė- 
jančiai, jeigu 1 ir 3 nebūtų susikeitę vietomis. 

"ETB D 


"XVII SKIRSNELIS i y 


= 


„Tvarka kaip žodyne „= 


Lietuvai įstojus į Europos sąjungą, dar įdomesni pasidarė visokie gražūs 
kultūrinio, dvasinio, protinio ir kitokio paveldo reikalai. 


Kiekviena valstybė, susisaistydama su kitomis, yra suinteresuota išlikti įdo- 
mi kitoms kaimynėms ir todėl turi stengtis ir pati kuo daugiau suvokti apie 
save ir mėginti tuo sudominti savo kaimynes. 


Štai turime gražų ir šviesų žodį: 
LIETUVA 


Tame žodyje yra 7 raidės, visos jos yra skirtingos ir paklauskime savęs, kiek 
skirtingų kombinacijų gautume perstatinėdami jas visais galimais būdais 
ir išdėstykime jas leksikografine tvarka — arba kaip žodyne. 

Stengdamiesi išlaikyti uždavinio struktūrinimo principus, pradėkime nuo 

paties natūraliausio ir lengviausio klausimo: 

1. Jeigu žodžio LIETUVA raides išdėstytume taip kaip žodyne, tai kuri tų 
raidžių perstata tame žodyne būtų pati pirmoji? 

2. Kuri tų raidžių perstata būtų antroji ir kuri trečioji? 

3. Kiek apskritai yra tų perstatų (žodynų terminais tariant, žodžių) tokiame 
žodyne? 

4. Kuris žodis būtų 2005 vietoje? (2000-taisias metais panašų uždavinį 
apie, suprantama, 2000-tąjį žodį autoriaus siūlymu sėkmingai sprendė 
„Kompiuterijos“ žurnalo, kuriam autorius rašo nuo 1998 metų, skaityto- 
jai). 

5. Kurioje vietoje atsidurtų pats įkvėpimą dirbti ir rikiuoti paskatinęs žodis 
LIETUVA? 

ATSAKYMAI 

1. Paėmus žodį LIETUVA sudarančias raides ir išrikiavus jas abėcėlės 

nustatyta eile, gautume, kad A yra pirmoji, E — antroji, I — trečioji, L — 

ketvirtoji, T — penktoji, U — šeštoji, galiausiai, V — paskutinioji, arba 7, 

raidė. Todėl tame žodžio LIETUVA perstatų žodyne pirmasis žodis bus 


AEILTUV 


2. Malonumą nurodyti teisingą atsakymą, kuri perstata bus 2-oji ir kuri 
3-oji, paliekame skaitančiam šias eilutes. 


3. Norinčiam garantuotai pasitikrinti, kuris gi žodis tame žodyne bus 2- 
asis ir 3-iasis, primintume, jog jeigu teturėtume tik 2 raides A ir E, tai iš 
jų tegalėtume sudaryti 2 kombinacijas, būtent, 

AE ir EA. 


Jeigu turėtume jau 3 raides A, E ir I, tai dėstant leksikografine, arba žodyno 
tvarka, jau būtų 6 galimybės, arba 


AEI, AIE, EAI, EIA, IAE ir IEA. 


Ar jau aiškiau dėl žodžio LIETUVA perstatų 2-osios ir 3-osios vietų tokiame 
žodyne? 

Panašiai turėdami 4 raides (mūsų atveju A, E, I ir L) naujai atsiradusią raidę 
L galėtume parašyti prieš visas 6 raidžių A, E ir I perstatas — būtų pirmieji 
6 atvejai, parašę L tarp pirmos ir antros raidės, gautume dar 6, tarp antros 
ir trečios raidės — būtų dar tiek pat, galiausiai parašę pabaigoje turėtume 
paskutinius 6 arba iš viso 24 atvejus. 


Kadangi su 2 raidėmis yra 
2 = 1 x 2 išdėstymo atvejai, 
su trimis — 
6, arba 1 x 2 x 3 atvejai, 
su 4 raidėmis jau 
24 = 1 x 2 x 3 x 4 atvejai, 


tai kyla pagrįstų įtarimų, kad dėstant 5 raides visais galimais būdais tų 
atvejų bus jau 


1x2x3x4x5, arba 120 atvejų, 
o turint 6 raides rasis jau 


1x2x3x4x5 x6 = 720 galimybių, 


o su 7 raidėmis bus net 
1x52x3x4x5x6x 7, arba 5040 būdų. 


Apskritai, jeigu būtų 7 skirtingų raidžių, tai norint suskaičiuoti visus būdus 
išrikiuoti jas visais galimais būdais, turėtume surasti visų skaičių nuo 1 iki n 
sandaugą, matematikoje daug šimtmečių vadinamą n faktorialu ir rašomą 
specialiu ženklu n!. 


Idomumo dėlei pasakykime, kad radę valgykloje 10 studentų ir panūdę juos 
išrikiuoti prie patiekalų arba į kasą visais galimais būdais turėtume jau 


10!=1x2x3xX4XxX5x6x7x8x9 x 10 = 
=7!x8x9x 10 = 5040 x 8 x 9 x 10 = 
= 40320 x 90 = 
= 3628 800, 


o tai jau maždaug Lietuvos gyventojų skaičius. 


4. Ieškodami 2005 žodžio, prisiminkime, kad tų žodžio LIETUVA perstatų 
žodyną sąlyginai galėtume suskirstyti į 7 skyrius po 720. Visi 720 pirmojo 
skyriaus perstatų arba žodžiai nuo 1 iki 720 prasidėtų raide A, nuo 721 iki 
1440 — raide E, nuo 1441 iki 2160 — raide 7, nuo 2161 iki 2880 — raide L, 
nuo 2881 iki 3600 — raide T, nuo 3601 iki 4320 — raide U, galiausiai nuo 
4321 iki 5040 — raide V. 

Taigi mes su tuo savo 2005-tuoju žodžiu pakliūname į 3 skyrių, arba į 
skyrių Z, apimantį perstatas nuo 1441 iki 2160. 

Trečiasis arba 7 skyrius dalysis į 6 smulkesnius skyrelius po 120, arba 
skyrelius IA, IE, IL, IT, IU ir IV. 

Nesunku atskaičiuoti, kad 2005-tasis žodis pakliūva į priešpaskutinįjį sky- 
relį JU, kuriam priklauso 1921-2040 perstatos. 

Skyrelis IU dalijasi į 5 skirsnelius po 24 žodžius. Mes vėl atsiduria- 
me priešpaskutiniame skirsnelyje arba skirsnelyje JUT, kuriam priklauso 
1993—2016 žodžiai. 

Skirsnelis JUT skirstomas į 4 skirsneliukus po 6 žodžius. Mes vėl pakliū- 
name į priešpaskutinį skirsneliuką /UTL, apimantį žodžius nuo 2005 iki 
2010, ir dabar jame esame jau pirmi, todėl likusias raides A, E ir V reikia 
prijungti tokia eile, kokia jos eina žodyne. 

Vadinasi, 2005-asis žodis visų galimų žodžio LIETUVA perstatų žodyne yra 


IUTLAEV 

XVIII SKIRSNELIS || 
"Riešutai ir šokolado laužymas 


Anos ien 


Įsivaizduokime, kad mums reikia išspręsti tokį bendro pobūdžio uždavinį. 
Turime n x n šokolado plytą, sudarytą iš vienetinių šokolado dalelių. Ant 
kai kurių iš tų vienetinių šokolado dalelių pas mus atsiradęs Mažylis padeda 
po kvapnų riešutą. Po to priėjęs Karlsonas perlaužia tą šokolado plytą pagal 
griovelius į 2 stačiakampes dalis. 

Klausimas rimtas: kiek mažiausiai riešutų turi išdėlioti Mažylis, kad bet 
kaip perlaužus tą plytą į 2 stačiakampes dalis, kurioje nors pusėje vis tiek 
bus bent n riešutų? 

Psichologinių požiūriu čia vėl susiduriame su didelio skaičiaus „komplek- 
su“ ir tikriausiai dar ir su tuo, kad uždavinys netradicinis ir todėl reikės 
gilintis, arba įsijausti į naują situaciją. 

Todėl vėl mėginkime situaciją paprastinti, ją prisijaukinti, išlaikydami rei- 
kalų esmę, ir pradėkime nuo visiškai paprasto atvejo, arba 


2x2 


šokolado plytelės, ir klausimo, kiek mažiausiai tada riešutų gana būtų pa- 
dėti, kad bet kaip perlaužus 2 x 2 plytelę į dvi stačiakampes dalis, vienoje 
kurioje stačiakampėje dalyje visada būtų nors 2 riešutai. 


Sis paprasčiausias atvejis visai aiškus, nes trijų riešutų čia gana — riešutus 
taip ir žymėsime raide R: 


O 2 riešutų ar nepakaktų? 

Atsakymas: ne, nepakaktų. Bet šį atsakymą derėtų pagrįsti. 

Jeigu tie du riešutai yra vienoje eilutėje arba viename stulpelyje, tada šo- 
kolado plytelę laužiame „tarp jų“, ir abiejose pusėse tebus tik po vieną 
riešutą. 

Jeigu dviejų riešutų nėra nei jokioje eilutėje, nei jokiame stulpelyje, tai tada 
jie abu yra arba vienoje, arba kitoje įstrižainėje, ir tada riešutai atsiskiria 
bet kaip laužiant. 

Psichologiniu požiūriu sunku prisiversti griežtai samprotauti tokioje papras- 
toje situacijoje, bet tai yra būtina, nes kitaip galime prasilenkti su tiesa, o 
tai yra pats blogiausias dalykas, kuris ieškant tiesos gali nutikti. 

Kitaip sakant, jeigu mes ieškome laimės 100 kambarių bute ir 99 kamba- 
riuose jos dar neradome, tai nevalia pamiršti, kad ji gali slėptis pačiame 
mažiausiame tame 100-tajame kambarėlyje ar net virtuvėje. 

Kylame aukštyn ir dabar klausiame, kiek mažiausiai riešutų gana būtų iš- 
dėlioti, kad liktų bent 3 riešutai kad ir kaip laužiant tą 


3x3 
plytelę į 2 stačiakampes dalis. 


Jau turime šiek tiek patirties ir suprantame, kad 5 riešutų tikrai pakaks net 
ir bet kaip juos išdėliojus, nes vienoje kurioje nors pusėje neišvengiamai 
atsiras dauguma — o tai mažiausiai 3 riešutai, na pavyzdžiui, kad ir tvar- 
kingai „kryžium“ tuos riešutus sudėliojus, nors pakartosime — šiuo kartu 
yra visiškai nesvarbu, kaip dėliosime. 


Ar galima su mažiau? Galima. Nesunku matyti, kad iš mūsų „kryžiaus“ 
galima paimti bet kurį riešutą ir reikalai nenukentės, ir laužiant per griove- 
lius kurioje nors pusėje 3 riešutai garantuotai bus: 


1. Jeigu nuimsime centrinį riešutą, vis tiek bet kaip laužiant į dvi stačia- 
kampes dalis kurioje nors pusėje 3 riešutai bus: 


2. Jeigu nuimsime ir.kurį nors kraštinį, tai irgi bet kaip perlaužiant plytelę 
į dvi stačiakampes dalis vėl kurioje nors pusėje trys riešutai tikrai bus. 

O gal pavyktų nuimti dar vieną riešutą, arba ar neišsiverstume su 3 riešu- 
tais? Negi negalima išdėlioti 3 riešutų taip, kad bet kaip laužiant jie visi 
liktų vienoje pusėje? 

Aišku, kad taip nėra, bet vėl stenkimės priversti save nepriekaištingai mąs- 
tyti, o tai kai kada nelengva. 

Taigi pradedame. Nagrinėjame iš eilės, kaip gali būti. 

1. Jeigu kurioje nors eilutėje randame bent 2 riešutus, tai perlaužiame tarp 


2. Jeigu kuriame nors stulpelyje randame bent 2 riešutus, tai perlaužiame 
tarp jų. l 


3. Jeigu jokioje eilutėje ar stulpelyje nėra 2 riešutų, tai visi riešutai yra 
skirtingose eilutėse ir skirtinguose stulpeliuose ir tada laužti galima bet 
kaip ir vieną kurį riešutą mes visada atskirsime nuo likusiųjų dviejų. 


O dabar pats laikas suvalgyti šokolado plytelę, žinoma su riešutais, o dar 
svarbiau, ją pasidalyti su draugu ir visai nebijant, kad draugas atsilauš dalį 
su didesniu skaičiumi riešutų... Jau pasmaguriavote? Tada smalsaukime 
toliau... 

PE 
XIX SKIRSNELIS 
Jau 4+* 4 šokoladai + 


Al 2 


Iš 5 riešutų sudėtas riešutų „kryžius“ rodo, kad 5 rie- 
šutų pakanka 


4x4 


matmenų šokolado plytelei (žr. pav.). 

Kad 4 riešutų negana, galėtume įsitikinti, žodis žodin 
kartodami baigiamąjį 3 x 3 šokolado plytelės sampro- 
tavimą. 


Lyrinis intarpas apie galimus skubotos analogijos pavojus 


Pasidairykime, ką mes išsiaiškinome: 2 x 2 plytelei gana 3 riešutų, 3 x 3 
plytelei — 4, o 4 x 4 plytelei — 5 riešutų. Ko mes galime tikėtis 


5x5 
šokolado plytelėje? 
Pažiūrėjus į prieš tai buvusius skaičius gali pirštis mintis, kad reikės mažiau- 
siai 6 riešutų, nes kad 5 nepakaks yra visiškai aišku. Pamėginkite išdėlioti 
6 riešutus taip, kad bet kaip laužiant 5 riešutai liktų vienoje kurioje nors 
pusėje ir pamatysite, kad nieko neišeina. 
Tai ką, negi žlugs toks, atrodo, aiškus dėsningumas, kad 


„n Xn plytelėje gana n + 1 riešuto“? 


O kad 7 riešutų 5 x 5 plytelėje pakanka, rodo 
toks pavyzdys (žr. pav.). 

O su 6 riešutais, kad ir kaip vargstame, nieko 
neišeina. Bet gal mes tik nemokame vargti? 
Gal kitas tą vargą išvargtų? 

Žūsta toks paprastas — todėl ir patrauklus dės- 
ningumas... 


Kompiuteriu čia dar galima būtų verstis įpareigojant mūsų draugą kompiu- 
terį perrinkti visus galimus riešutų dėlionės atvejus. Bet šokoladui didėjant 
ir kompiuteriui gali pasidaryti per sunku. Ką gi daryti? 

Teks priversti save tiksliai samprotauti, stengiantis gauti aiškią prieštarą 
teiginiui, kad 6 riešutų pakanka? Bet kaip ją gauti? 


Samprotavimas. Sakykime, kad 6 yra tas mažiausias riešutų skaičius, kurį 
galima padėti taip, kad bet kaip laužiant 5 x 5 plytelę į 2 stačiakampes 
dalis, kurioje nors dalyje vis tiek bus bent 5 riešutai. 

Pirmą kartą perlaužkime plytelę vertikaliai kuo arčiau kairiojo krašto taip, 
kad toje iš kairės atlaužtoje dalyje jau būtų 5 riešutai, antrą kartą vertikaliai 
perlaužkime kuo arčiau dešiniojo krašto, kad dabar jau dešinėje pusėje būtų 
5 riešutai. 

Kadangi padėtų riešutų skaičius minimalus, tai kairioji ir dešinioji atlauž- 
tosios pusės turės vienintelę bendrą vertikalią 1 x 5 matmenų juostelę. 
Jeigu arčiausiai kairiojo krašto ir arčiausiai dešiniojo krašto atlaužtos dalys 
su 5 riešutais bendrų 1 x 5 juostelių neturi, tai lauždami tarp tų dalių visoje 
plytelėje priskaičiuotume bent 5 + 5 = 10 riešutų. Prieštara. 

Jeigu arčiausiai kairiojo krašto ir arčiausiai dešiniojo krašto atlaužtos da- 
lys su 5 riešutais turi dvi ar daugiau bendrų 1 x 5 juostelių, tai plytelę 
perlaužkime taip, kad bent viena juostelė liktų kairėje ir bent viena — de- 
šinėje pusėje ir tada plytelė bus perlaužta taip, kad jokioje pusėje dar nėra 
5 riešutų. 

Trečią ir ketvirtą kartą perlaužkime horizontaliai atitinkamai kuo arčiau 
viršaus (ir, atitinkamai, kuo arčiau apačios), kad viršuje (ir atitinkamai 
apačioje) jau būtų 5 riešutai. 

Vėl viršus su apačia turės vienintelę bendrą horizontalią 5 x 1 matmenų 
juostelę. 

Suskaičiuokime visų kairėje, dešinėje, viršuje ir apačioje esančių riešutų 
skaičių. Jis bus ne mažesnis už 5 x 4, arba už 20. 

Dabar pastebėkime, kad abi tos „ribinės“ juostelės — horizontalioji ir verti- 
kalioji — sudarys „kryžių“ ir kad kiekvieną riešutą mes galėjome įskaičiuoti 
daugiausiai 3 kartus ir tik vienintelį „kryžiaus centro“ langelyje esantį rie- 
šutą (jei tik jis ten buvo padėtas) mes galėjome įskaičiuoti 4 kartus. Todėl 
kairėje, dešinėje, viršuje ir apačioje mes tegalėjom priskaičiuoti daugiausiai 
3 x 6+ 1, arba 19 riešutų, o tai nėra daugiau už 20, kaip kad turėtų būti. 
Vadinasi, 6 riešutų nepakanka. 


Atkreipkime dėmesį, kad šis samprotavimas tinka ir didesnių matavimų 
šokolado plytoms. 

Primygtinai siūlytume skaitytojui pasižiūrėti, kiek mažiausiai riešutų reikė- 
tų, sakysime, atveju 10 x 10. 

O nagrinėdami atvejį n = 100, turėsite, atrodo, dar vieną Sankt Peterburgo, 
o gal ir Maskvos olimpiadoje Olimpiadoje spręstą gražų uždavinį. 

Ką dar LT nelabai Kae ae sumažinti 
idžiulį skaičių? 


1 atvejis: Būna, kad mažinti nėra kaip. 
Gerai, pasakys skaitytojas, jau girdėjome siūlymą pamėginti sumažinti są- 
lygoje randamą didžiulį skaičių neprarandant uždavinio intrigos arba jo 
esmės. O ką daryti, kai mažinti neišeina, kaip kad pavyzdžiui tame vėl, 
matyt, Sankt Peterburge gimusiame uždavinyje, paimtame iš 2002 metų 
miesto Olimpiados rinkinio ([4], 39 uždavinys)? 

Įrodykite, kad iš kiekvieno dešimtženklio skaičiaus, kuriame nėra nulių, 
visada galima „išsikirpti“ arba 3 skaitmenų, arba 4 skaitmenų, arba 7 
skaitmenų ilgio „fragmentą“, kuris dalijasi iš 3. 

Mažinti čia tikrai nesimato kaip, o dešimtženkliai skaičiai — tai milijardas 
arba keli ir dar su šimtais milijonų, ir kiekvieno tokio skaičiaus neparašysi. 
O išsiaiškinti būtų smalsu. 

Beje, galimo sprendėjo smalsumo pažadinimas yra labai rimtas psicholo- 
ginis uždavinys, nes dažnai skaitytoją negraži sąlyga atstumia, o jei ir ne- 
atstumia, tai ir nepatraukia (o tai beveik taip pat blogai), ir jis to uždavinio 
nesiima spręsti. 

Todėl potencialaus sprendėjo įtraukimas į tiesos paiešką yra pirmaeilis už- 
davinys, ir čia dar daug galima ir reikia daryti, nes tie dirvonai tikrai dar 
menkai praarti. 


Paprastas neblogas patarimas 
Paimkime kokį nors tinkamą pavyzdį ir panagrinėkime jį. 
Mes puikiai suprantame, kad vienas pavyzdys — joks ne įrodymas, kad 


visada kas nors bus, tačiau nors pavyzdys — tikrai ne įrodymas, tačiau 
neabejotinas informacijos šaltinis. 


Na, paimkime kad ir tokį „netvarkingą“ skaičių 
4357 892 183, 
ir matome, kad čia jau pirmasis triženklis fragmentas 
435 
dalijasi iš 3. 
Imkime septynženklį 10-ženklio skaičiaus fragmentą 
ABCDEFG. 

Dabar paklauskime, ką mes sužinojome iš to konkretaus pavyzdžio? 


Atsakysime: pamatėme, kad 10-ženklis skaičius be nulių turi 8 triženklius, 
7 keturženklius ir 4 septynženklius „fragmentus“ (sąlyga „be nulinių skait- 
menų“ garantuoja mums, kad jie visi tikrai turės tiek ženklų, kiek sakėme). 


O po to jau matome ir švelnų judesį: kadangi tikrai gerai žinome, kad 
skaičius duoda tokią dalybos iš trijų liekaną, kokią duoda ir jo skaitmenų 
suma, tai mes galime vietoj skaitmenų 1, 4 ir 7 rašyti vienetus, vietoj 2, 
5 ir 8 — rašyti dvejetus, o vietoj 3, 6 ir 9 — trejetus ir toliau nagrinėti tik 
dešimtženklius skaičius užrašomus vienetais, dvejetais ir trejetais. 

O toliau? Jeigu dvejojame, paimkime dar vieną pavyzdį, dabar jau tik su 
vienetais, dvejetais ir trejetais — taip kiek paprasčiau. 

Na, kad ir tokį atsitiktinį skaičių — 


2212233221. 


Šis skaičius ne iš karto tinka, nes jokios iškarpos po 3 ir net po 4 skaitmenis, 
regis, nesidalija iš 3, nes „iškarpų“ po tris skaitmenų sumos yra atitinkamai 


5,5,5, 7,8, 8, 7ir 5. 
„Iškarpų“ po 4 skaičius skaitmenų sumos yra atitinkamai 
7,7, 8, 10, 10, 10 ir 8. 
Beliko „iškarpos“ po 7, ir jau pirmoji suma 
2+2+1+2+2+3+3 
yra lygiai 15. 
Beliko dar kažką pastebėti ir galėsime baigti sprendimą — panašu, kad 


judame teisinga linkme. 
Pradėkime baigti. 


71 


Jeigu jis dalijasi iš 3, tai viskas padaryta, daugiau mums nieko nereikia. 
Jeigu tas fragmentas iš trijų nesidalija, tai jo dalybos iš 3 liekana yra 1 
arba 2. Perskirkime fragmentą ABC DEFG dviem būdais į du fragmentus 


ABC ir DEFG 
ir dar kitaip į du fragmentus 
ABCD ir DEF. 


Nei vienas iš tų fragmentų iš 3 nesidalija, nes kitaip vėl viskas būtų baigta. 
Nagrinėjame du galimus atvejus: 

(a) fragmente ABCDEFG dalybos iš 3 liekana yra 1; 

(b) fragmento ABCDEFG dalybos iš 3 liekana yra 2. 

Atveju (a) skaičiaus ABC dalybos iš 3 liekana gali būti tik 2 (jeigu ji 
būtų I, tai likęs fragmentas DE FG dalytųsi iš 3). Tada skaičiaus DE FG 
dalybos iš 3 liekana irgi lygi 2. 

Lygiai tokios pat turi būti ir skaičių 


ABCD ir DEF 


dalybos iš 3 liekanos. 


Gavome štai ką — skaičių ABC ir ABCD dalybos iš 3 liekanos yra vieno- 
dos, o tai reiškia, kad vidurinis skaičiaus ABCDEFG skaitmuo D yra 3. 


Lygiai tas pats būtų ir atveju (b), tik tada fragmentų liekanos būtų po 1 ir 
vėl gautume, kad vidurinis skaitmuo D yra 3. 

Kadangi tą fragmentą galima stumdyti, nes jų dešimtženklyje skaičiuje iš 
viso yra 4, tai gautume net 4 iš eilės einančius trejetus (mums pakaktų ir 
3 iš eilės einančių trejetų) ir todėl mūsų teiginys yra įrodytas. 
Pakartokime: mes įrodėme, jog iš kiekvieno 10-ženklio skaičiaus be nulių 
galima paimti tokius iš eilės einančius 3, 4 arba 7 skaitmenis, kad iš jų 
sudarytas triženklis, keturženklis arba septynženklis skaičius dalijasi iš 3. 
Nieko negarantuodami, siūlome skaitytojui išnagrinėti tokį uždavinį: 
Šešiaženklio skaičiaus visi skaitmenys skirtingi. Ar galima jame paimti 2 
arba 3 iš eilės einančius skaitmenis, kad iš jų sudarytas dviženklis arba 
triženklis skaičius dalytųsi be liekanos iš 3? 

ania ge 


žy 1 
XXI SKIRS 


Ė 1 


Nūdienos vėjai arba apie verslo psichologiją 


Jeigu norime pažadinti žmogaus smalsumą, galime pasiūlyti jam kokią nors 
iš pirmo žvilgsnio visiškai neįmanomą situaciją ir paklausti, ar taip gali 
būti, ar ne. Žmogus iš prigimties linkęs susivokti, kokie čia yra galimi 
vadinamieji ekstremalūs arba, išvertus iš kalbų, krašt(ut)iniai atvejai, ir 
mėgsta suvokti, ar jie apskritai įmanomi. 

Pas baltarusius esame radę tokį paprastą, bet pamokomą uždavinį, kurį, 
lengvai beletrizavę, pateikiame kaip vieno verslininko pirmųjų veiklos metų 
balanso atpasakojimą. Į tokius pagyvinimus galima žiūrėti atsargiai, gal 
net atsainiai, bet autorius tiki ir praktika tai beveik be išlygų patvirtina, 
kad jei bent kiek vykusiai atlikta, ji turi savo vertę ir vietą. Autorius šią 
beletrizaciją yra paskelbęs žurnale „Kompiuterija“. 


„Sunki yra verslo pradžia“, — pasakojo senas verslo liūtas, savo jaunie- 
siems kolegoms pradėdamas paskaitą „Verslo optimizmo klausimai“. „Štai 
ir aš, menu kaip šiandien, kad mano pirmųjų verslo metų kiekvienų 5 iš 
eilės einančių mėnesių balansas buvo neigiamas — išlaidos viršijo paja- 
mas.“ 

„Tai kur čia tas optimizmas?“ — pasigirdo balsas iš salės. 


„Ogi ten, kad visų mano pirmųjų metų balansas buvo teigiamas, arba visos 
mano ištisų metų pajamos viršijo visų metų išlaidas“, — ramiu balsu atkirto 
verslo liūtas. 

Negi tai įmanoma? 

Čia yra psichologinių sunkumų, kurie natūraliai atsiranda skiriant vadina- 
muosius tipinius, arba įprastus, atvejus nuo ne kasdien arba apskritai retai 
nutinkančių, bet įmanomų galimybių arba vadinamųjų atskirų arba, šiuo 
atveju, retų atvejų. 

Uždaviniuose tokiais atvejais dažnai atvirai patariama ir sakoma: panagri- 
nėkime patį blogiausią (neparankiausią) atvejį (galimybę). 

Šioje situacijoje tipinis atvejis, aišku, būtų tas, kad jeigu kiekvienų 5 iš 
eilės einančių mėnesių balansas neigiamas, tai dažniausiai neigiamas bus 
ir visų tokių metų balansas. 


Dažniausiai, niekas nesiginčija, bet neaišku ar visada. 

Žemiau esančioje lentelėje metų mėnesiai pažymėti pirmosiomis dviem 
jų pavadinimų raidėmis (išskyrus rugpjūtį ir rugsėjį), o antrojoje eilutėje 


daa ia to mėnesio balansas. 
S] T Ko | B [G] L R Rs] a G 
-o| 2|2|2| 2 | 9 [2 22] 


| Balansas | 
Aiškiai matome, kad kiekvienų penkių iš eilės einančių mėnesių bendras 
balansas yra neigiamas (ir visada —1), ištisų metų — visgi teigiamas ir 
lygus 2. 

Nūdienos O Akto 2 TE psichologiją 


. » Akos 0 ai 


Angliškose gražesnių uždavinių knygose teko matyti tokį uždavinį, kurį mes 
pateiksime truputį struktūrindami arba, kitaip sakant, pamažėle įvesdami 
skaitytoją į jo sprendimą mėgindami jį sudominti ir tuo pačiu padėdami 
įsijausti į jį. 

Taigi pradžioje yra ieškomas nesvarbu koks nors skaičius, kurio dešimtai- 
niame užraše dalyvauja vien tik dvejetai ir trejetai — ir bent vienas dvejetas, 
ir bent vienas trejetas būtinai yra — ir dar, kad tas skaičius turi dalytis ir 
iš 2, ir iš 3. 

Mintyse iš karto iškyla abu tie požymiai — juos žino kiekvienas save ger- 
biantis aštuntokas — skaičius dalijasi iš 2, jeigu to skaičiaus paskutinis 
skaitmuo yra lyginis, ir iš 3, jeigu to skaičiaus skaitmenų suma dalijasi 
iš 3. 

Todėl jeigu skaičius užrašomas išimtinai tik dvejetais ir trejetais ir dalijasi 
iš 2, tai jo paskutinis skaitmuo tegali būti tik 2. Kad jis dalytųsi iš 3, jo 
skaitmenų suma turi dalytis iš 3, o dar priminsime, kad bent vienas trejetas 
irgi turi būti. 

Todėl galime paimti skaičių 32 ir, pastebėję, kad jo skaitmenų suma 


2+3 yra 5, 
galime priauginti jį dar du kartus prie savęs. Tada gausime skaičių 
323232, 


kuris tikrai dalijasi iš 3, nes jo skaitmenų suma yra 15, o iš 2, kaip sakyta, 
jis jau dalijasi vien jau dėl to, kad jo paskutinis skaitmuo yra lyginis. 
Dabar, kai jau radome vieną tokį skaičių, natūralu paklausti apie patį ma- 
žiausią tokį skaičių. 

Ir dabar paskutinis jo skaitmuo bus nepajudinamai dvejetas, o dar reikia 
panaudojus nors vieną trejetą surinkti iš 3 dalią skaitmenų sumą. 


Jeigu skaičiaus užraše yra ir 2, ir 3, tai jo skaitmenų suma yra bent 5, 
sekantis dalus iš 3 skaičius yra 6, bet jo tada dvejetais ir trejetais, kad būtų 
ir tokių, ir tokių, nesurinksime, tad sekanti viltis yra skaičius su skaitmenų 
suma 9, ir toks skaičius surenkamas iš 3 dvejetų ir 1 trejeto. 


75 


Kad tas skaičius būtų pats mažiausias iš visų galimų, tą 3 reikia rašyti 
„kuo arčiau galo“, bet ne pačiame gale, todėl pats mažiausias skaičius bus 
skaičius 

2232. 


O dabar jau pats skaitytojas gali išspręsti analogišką uždavinį su 8 ir 9 arba 
iš pradžių lai jis pabando: 

Rasti skaičių, užrašomą vien aštuonetais ir devynetais ir besidalijantį iš 8 
ir 9, o jau vėliau (standartiškai) — ir patį mažiausiąjį tokį skaičių. 
Uždavinį galima kelti bet kuriems dviems skaičiams — pamėginkime pa- 
klausti su 7 ir 8 — uždaviniai su skaičiais yra visada įdomūs, nes aišku ir 
ko klausiame, ir visai aišku, ką maždaug reikėtų daryti. 

Įdomu, kaip čia mums seksis, nes nėra tokio labai greito dalumo iš 7 
požymio. Su 8 yra daug geriau, nes skaičius dalijasi iš 8, jeigu skaičius, 
sudarytas iš 3 paskutinių jo skaitmenų, dalijasi be liekanos iš 8. 

Todėl suprantama, jeigu skaičius dalijasi iš 8, tai jis dalijasi ir iš 2, vadinasi, 
jo paskutinis skaitmuo yra lyginis, todėl šiuo atveju, kai tegalime rinktis 
tik iš 7 ir 8, tas paskutinis skaitmuo bus 8. Toliau, jeigu jo priešpaskutinis 
skaitmuo būtų 7, tai jis nesidalytų iš 4, o privalo, nes dalijasi iš 8, todėl ir 
jo priešpaskutinis skaitmuo 8, o kadangi 


788 = 800 — 12 


tikrai nesidalija iš 8, tai ir jo trečias iš galo skaitmuo turi būti irgi 8. 
Vadinasi, toks skaičius turi baigtis trimis aštuonetais, arba 888, o dar mums 
reikia panaudoti nors vieną 7, todėl mažiausias kandidatas galėtų būti tik 
skaičius 7888, bet jis nesidalija iš 7, nes 888 nesidalija iš 7, o 888 nesidalija 
iš 7, nes 


888:8 = 111 
nesidalija iš 7. 
Sekantis kandidatas į mažiausius tokius skaičius būtų skaičius 78888, bet 
ir jis iš 7 nesidalija. 
Taip pamažu aptiksime septynženklį skaičių 


7888888, 


kuris ir yra pats mažiausias iš visų įmanomų tokių skaičių. 

Kažkada, prieš gerą dešimtmetį, Sankt Peterburgo gražių uždavinių knyge- 
lėje teko matyti tokį uždavinį: 
Įrodykite, kad skaičius 


40-66-96 + 53 - 83 - 109 = 732931 


nėra pirminis skaičius, arba, kitaip sakant, toks, kuris dalijasi be liekanos 
ne tik iš 1 ir pats savęs, bet ir dar iš kokio nors kitokio skaičiaus. 


Kompiuteriui tas uždavinys būtų kelių sekundžių reikalas, nes tas skaičius 
jam yra mažytis, matome, kad jis net yra mažesnis už milijoną. Jam tokie 
nedideli skaičiai didelio įspūdžio nedaro, nes veiksmus su jais — tokius 
kaip tokio skaičiaus daugiklių paieška — jis baigia greitai. 

Bet, sutikime, kad ir mums kai kada malonu, psichologiškai žiūrint, kom- 
piuterio greičiui priešpastatyti mūsų sumanumą, patirtį ir nuovokumą. 
Dar paprastesniam pasimankštinimui galime pasiūlyti uždavinį su tokia pa- 
čia sprendimo idėja tik su dar mažesniais skaičiais. 

Įrodykite, kad skaičius 


23-27-29 + 50 - 52 -56 = 163609 


nėra pirminis skaičius. 
Dar paprasčiau — bet vis dar su ta pačia idėja būtų paprašyti nustatyti, kad 
ir skaičius 


9.13.15 +38-40-44 = 68635 


taip pat nėra pirminis skaičius. 

Pamėgink, skaitytojau, nesvarbu, ar su, ar be kompiuterio išspręsti šiuos 
uždavinius. 

Jeigu pirmiau pasikinkysi kompiuterį, tai kai atspausdins nors po vieną 
tikrą tų skaičių daliklį, tikrai kils paprastų aritmetinių minčių. 

Skaitytojau, jeigu spręstum be kompiuterio, tai labai patariame panaudoti 
to skaičiaus struktūrą arba tai, kad jis yra dviejų (labai simetriškai vienas 
kito atžvilgiu išsidėsčiusių) skaičių trejetų sandaugų suma. 

Dar viena skaitinė miniatiūra 


Vengriškose išminties knygose esu radęs tokį pratimą: 
Įrodykite, kad skaičius 


512 + 210 


nėra pirminis t. y. turi ir kitų daliklių, ne tik vienetą ar patį save. 

Vėl gi, neslėpkime, kad kompiuteriui toks skaičius būtų nykštukas, ir daug 
įdomesnis psichologiškai žiūrint būtų toks uždavinys: kaip čia išsiversti be 
kompiuterio ar skaičiuoklio? 

Be abejo, pirmiausiai esame skatinami pasinaudoti to skaičiaus „konstruk- 
cine“ struktūra, arba tuo, kad jis yra 12 sudaugintų penketų ir 10 sudaugintų 
dvejetų suma. 


Ką gi mums gali „pakuždėti“ to skaičiaus daryba? 
Iš mokyklos laikų dažnai esame matę, kaip prie dviejų skaičių kvadra- 


tų sumos yra pridedama, o paskui atimama dviguba tų skaičių sandauga. 
Pabandykime taip padaryti ir dabar. 


5!2 4 210 — (59) + + (2 5)? = = 

= e ara ET a 
=p —59.25 = 

= (5f +257 = (10°) = 

= (56 + 10° + 25) - (56 — 10° + 25) = 

= 16657 14657 = 

= 244141 649. 


XXIV SKIRS 


NELIS 


; Energingį skaičiai 


Kita miniatiūra yra susijusi su vadinamaisiais energingais skaičiais. Tuoj 
pasakysime, kokius skaičius mes tokiais laikysime. 


Skaičių A vadinsime energingu, jeigu jo skaitmenys, skaitant juos iš kairės 
į dešinę, didėja. Galėtume sakyti, tokie skaitmenys bent savo didėjimu 
„išperka“ savo „„mažėjančią įtaką“ skaičiaus pozicinėje išraiškoje. Nes mes 
suprantame, kad pozicinė išraiška dėl to ir vadinasi pozicine, kad joje skait- 
mens reikšmė priklauso nuo užimamos pozicijos, kuo kairiau yra skaitmuo, 
tuo didesnė jo reikšmė skaičiaus didumui. 


Klausimas būtų toks: 

Kokia gali būti devyneriopo energingo skaičiaus skaitmenų suma? 

Iš pirmo žvilgsnio gali pasirodyti, kad tos devyneriopo energingo skaičiaus 
skaitmenų sumos gali būti pačios įvairiausios. 


Pati paprasčiausia mintis, matyt, būtų ta, kad to skaičiaus 9A skaitmenų 
suma, suprantama, dalysis iš 9. 


Paimkim visai nedidelį energingą skaičių: 

12. 
Dabar 

12x9=108, o 14+04+8-9. 

Imkim kitą energingą skaičių, kad ir 

89. 
Dabar 

89 x 9 = 801, 


o šio skaičiaus skaitmenų suma vėl 9. 

Kažkaip nesiseka gauti ko nors kito, kaip 9. 

Dar pabandysime gauti kokią nors kitokią, ne 9 lygią skaitmenų sumą, o 
jei dar kelis kartus nepasisektų gauti kitokios skaitmenų sumos, tai tada 
teks įrodinėti, kad kitaip ir būti negali. 

Imkime trečią energingą skaičių 
1378. 
Tada 


1378 x 9 = 12402, 
o šio skaičiaus skaitmenų suma 
1+2+4+0+2=9. 
Prieš pradėdami įrodinėti dar paimkime patį didžiausią energingą skaičių 
123456789 


ir pažiūrėkime — negi ir vėl skaičiaus 9A skaitmenų suma bus 9? 
Padauginę tą skaičių iš 9, gauname 


9 x 123 456789 = 1 111 111 101, 


kuriame, kaip matote, yra 9 vienetai ir jokių kitų nenulinių skaitmenų nėra, 
todėl ir jo skaitmenų suma vèl 9. 

Dabar mes jau turime mėginti tai įrodyti. Atvirai sakant, psichologiškai 
mes esame jau beveik įtikinti, kad bet kurio energingo skaičiaus A ir 9 san- 
daugos skaitmenų suma yra 9, nebent kas mus įtartų, kad tuos ankstesnius 
energingus skaičius mes rinkomės, švelniai sakant, ne visai pripuolamai. 
Įrodymas susidės iš vieno, tačiau labai esminio mikrojudesio, kuriuo šiuo 
atveju bus skaičiaus 9A užrašymas pavidalu 10A — A ir šio skirtumo ieš- 
kojimo atliekant atimtį stulpeliu. 


Jeigu energingas skaičius A užrašomas, sakykime, išraiška KLMNOPRST, 
tai tada 9A gausime stulpeliu atlikę atimtį 


KLMNOPRSTO 
~ KLMNOPRST 


Dabar iš eilės surašysime to skirtumo skaitmenis skaitant iš dešinės į kairę, 
arba pradedant nuo vienetų. 


Vienetų skaitmuo bus 


10- T. 


Toliau, dešimčių skaitmuo, suprantama, bus ne T — S, kaip galėtų iš pirmo 
žvilgsnio pasirodyti, bet 


T-S-1, 


nes „vieną jau skolinomės“ vienetų skiltyje. 
Dar toliau eitų 


S-R, R-P, P-0, O-N, N-M, M-L, L-K 


(nes „nieko nesiskolinome“) ir galiausiai paskutinysis skaitmuo yra K. 


Todėl visų skaitmenų (tik dabar skaičiuojame kita eile nuo pačių aukščiau- 
siųjų skilčių) suma yra 


K+(L-K)+(M-L)+(N-M)+(0-N)+(P-—0)+ 
+(R—-P)+(S-R)+(T-S-1)+(0-T)=9, 


ir kadangi visi raidėmis pažymėti skaičiai „teleskopiškai išsiprastina“ ir 
lieka tik —1 ir 10 suma, tai ir gavome 9. 

Turime nuoširdžiai prisipažinti, kad mūsų įrodymas, formaliai kalbant, tin- 
ka tik devynženkliams energingiems skaičiams (o toks skaičius yra vienin- 
telis, ir mes jį jau tikrinome!), nes tai 


123456789. 


Dabar skaitytojas jau yra įtikintas (o mes tuo neabejojame), kad ir trumpes- 
niems energingiems skaičiams viskas vyktų lygiai taip pat, tik būtų mažiau 
skaitmenų. 

Apie šį maskvietišką uždavinį autorius jau yra rašęs [6]. 

Uždaviniai dažnai, perfrazuojant vieną pastarųjų metų nusisekusio skelbimo 
frazę, „išdygsta stačiai iš niekur“. Stai dar vienas toks pratimas. 


Pas kiškį Strakaliuką atbėgo jo miško brolis piškis Makaliukas. Ant Stra- 
kaliuko stalo jau puikavosi vaišės, kiškių skanėstai — trys kopūstai, vienas 
— 300, kitas — 500, o trečias — 700 gramų svorio. Makaliukas kaip svečias 
kopūsto galvą renkasi pirmas, po to iškart graužti imasi ir šeimininkas 
Strakaliukas. Abu jie graužia vienodu greičiu. Nuo kurio kopūsto reikėtų 
pradėti svečiui Makaliukui, kad jam kliūtų kuo daugiau kopūstienos? 


Sveikas protas kužda, kad jam kaip pirmam besirenkančiam sugraužti ma- 
žiau negu pusę ant stalo buvusių kopūstų svorio būtų nelabai sumanu. 
Panagrinėkime visus įmanomus svečio Makaliuko pasirinkimus. 

Pirmasis noras būtų griebti patį didžiausią, 700 g kopūstą. Tuomet šeimi- 
ninkas kukliai pradės nuo 300 g galvutės, o po to jam atiteks ir paskutinioji 
500 g galvutė (galėjo jis graužti ir atvirkščia eile). Vienaip ar kitaip, šei- 
mininkas, kad ir rinkęsis antras, sugebėjo sugraužti didesnę kopūstų dalį. 
Vadinasi, svečiui reikėtų pradėti kukliau. 


Jeigu Makaliukas pradėtų nuo 300 g galvutės, tai šeimininkui pasičiupus 
500 g kopūstą, Makaliukui atitektų ir 700 g galvutė, arba iš viso kilogra- 
mas kopūstų. Jeigu šeimininkas būtų pradėjęs doroti 700 g galvutę, tai 
Makaliukui būtų atitekęs likęs 500 g kopūstas, arba iš viso 800 g, o tai vėl 
yra daugiau negu pusė bendro viso kopūstų svorio. 

Ir vėl visai blogai svečiui Makaliukui būtų pradėti nuo 500 g galvutės, nes 
tada šeimininkas, sugraužęs 300 g kopūstą, spėtų pasiimti ir 700 g galvutę. 

Vadinasi, su tokio svorio galvutėmis svečias turi pradėti labai kukliai — 
nuo 300 g galvutės. 


Atsakomojo vizito metu dabar jau šeimininkas Makaliukas deda ant stalo 
jau keturias kopūstų galvutes — atitinkamai 300, 500, 700 ir 900 g svorio. 
Dabar pirmasis ims graužti svečias Strakaliukas. Negi ir dabar kuklumas 
pradedant ir daugiau negu pusės kopūstų svorio sugraužimas bus tas pats? 
Jeigu svečias pradėtų nuo pačios didžiausios 900 g galvutės, tai būtų ir 
nekuklus, ir mažiau negu pusę kopūstų sugraužęs, nes kol jis grauš tą 900 g, 
šeimininkas sudoros ir 300 g, ir 500 g galvutes ir spės pradėti graužti dar 
ir tą paskutinę likusią 700 g galvutę. 

Tad svečiui būti godžiausiu negerai. Jeigu jis pradėtų nuo 700 g galvutės, 
vėl ne kas, nes šeimininkas sugraužia 500 g ir spėja paimti 900 g galvutę, 
t. y. sudoroja daugiau negu pusę kopūstų. 


| Y 
SOGA 


300 g 500 g 700 g 900 g 


Jeigu svečias pradeda nuo 500g galvutės, tuomet šeimininkas sudoroja 

300 g galvutę ir imasi 900-gramės, užsitikrindamas pusę kopūstų masės. 

Na, o jeigu svečias norėtų pradėti kukliausiai ir griebtųsi 300 g galvutės, tai 

šeimininkui neverta griebtis pačios didžiausios 900 g galvutės, nes svečias 

paskui ramiai sudorotų 500 g ir dar spėtų prie 700 g galvutės. Jeigu šeimi- 

ninkas ima kitaip — 500 g ar 700 g, tai viskas baigiasi taip, kad kiekvienam 

atitenka po pusę kopūstų masės. 

Todėl ir atsakomojo vizito metu pirmasis imantysis gali pradėti kukliausiai. 

O dabar tegu skaitytojas sumodeliuoja: 

1. Kaip reikėtų optimaliai pradėti pirmajam, jeigu kopūstų ir vėl būtų 4, 
bet dabar jie svertų 300, 500, 700 ir 800 gramų? 

2. O jeigu kopūstai ir toliau 4, bet jų masės jau 200, 210, 300 ir 310 gramų? 

Pasaulyje tikrai — ir net vienoje šeimoje — gyvena vaikai vardais Aušrytė, 
Jonas, Andrius ir Justas. Norėtųsi tikėtis, kad užaugę jie bus ne tik dideli, 
bet ir kantrūs, ir geri žmonės. 


Kas žino, gal kada ir su kitais vaikais nutiks tokia istorija, kuri jau kartą 
buvo su jais nutikusi. 


Sėdi tie kiti keturi vaikai pas senelę, laukia sekmadienio pietų, kiekvienas 
su savo saldainių maišeliu. Kol senelė sukinėjosi po virtuvę, kepdama 
plokštainį, vaikus ištiko gerumo priepuolis — dažnas rimtų vaikų palydovas. 
Staiga Aušrytė ir sako broliams: 

— Broliai, jūs mano broliai, nagi parodykit, kiek kuris saldainių turit, ir aš 
kiekvienam iš savo saldainių maišo atseikėsiu dar po tiek pat saldainių. Ar 
sutinkat? 

Na, ko spyriosies. Broliai sutiko. 

Bet paskui nutiko dar gražesnis dalykas. Sesers kilnumu užsikrėtę broliai 
kiekvienas padarė lygiai tą patį. Iš pradžių Jonas, po jo Andrius, o galiau- 
siai ir Justas kiekvieną kartą iš savo maišo atseikėjo visiems kitiems po 
tiek saldainių, kiek kuris tuo momentu turėjo. 

Galiausiai viskas baigėsi, o jie nustebę žvelgė vienas į kitą, o po to išver- 
tė kiekvienas ant stalo savo saldainius ir susiskaičiavo, kiek kuris dabar 
beturįs. 


Ir, o jergutėliau, pasirodė, kad kiekvienas turi po lygiai, po 16 saldainių. 


Kuris vaikas išėjo dosniausias? 


a~ 


Principas: lapatai, lapatai į kalniuką, lapatai lapatai atgalios 


Ši visiems nors kartą girdėta liaudies daina pasako, kas darytina, jeigu 
mums ką nors pasako apie galutinį rezultatą ir prašo mūsų ką nors pasakyti 
apie tai, kas buvo pradžioje. 

Iš karto grįžti ir suvokti, kaip buvo pradžioje, gali būti nelabai paprasta, 
todėl mes ir elgiamės kukliau, stengdamiesi pradžios būseną iš galutinės 
padėties atstatinėti palaipsniui, žingsnis po žingsnio. 

Kartais tai neįmanoma, bet labai dažnai pavyksta. 


Pabandysime tai padaryti ir minėtame vaikų saldainių perskirstymo, arba, 
aukštomis frazėmis kalbant, saldainių distribucijos uždavinyje. Mes žino- 
me, kad kalbėjimas vartojant daug tarptautinių žodžių kartais daro nemenką 
psichologinį įspūdį. 

Taigi po paskutinio saldainių padvigubinimo, įvykdyto Justo valia ir ištek- 
liais, visi vaikai turi po 16 saldainių. 

Kitaip sakant, galutinė idiliška padėtis — visi turi po lygiai (tik neaišku, ar 
visi vienodai patenkinti) — yra tokia. 


AUŠRYTĖ | JONAS | ANDRIUS | JUSTAS 
O kiek kuris tų saldainių turėjo prieš Justui atrišant savo saldainių kapšą? 
Ar tai galima nustatyti? Tai ir būtų tas pirmas žingsnis atgal ir, jeigu jis 
nusisektų, mes bandytume padaryti dar vieną žingsnį. 
Taigi Justas ką tik davė visiems savo broliams ir seseriai antra tiek saldainių, 


kiek jie turėjo. 

Vadinasi, jeigu jie visi dabar turi po 16, o yra gavę po antra tiek, kiek 

turėjo, tai Justas jiems bus davęs po 8 saldainius, arba iš viso išdalijęs 
8.3=24 

saldainius. Kadangi ir jis dabar turi 16, tai prieš dalybas jis bus turėjęs 


16424 = 40 


saldainių, taigi prieš paskutines dalybas buvo pats turtingiausias, arba „sal- 
dainingiausias“. 


a 


Vadinasi, tada buvo taip: 


AUŠRYTĖ | JONAS | ANDRIUS | JUSTAS 
8 8 8 40 


O dar anksčiau kaip buvo? 


O tada buvo taip: saldainius broliams ir seseriai dvigubino Andrius. Todėl 
jis davė Justui 20, o Aušrytei ir Jonui po 4, vadinasi, išdalijo 


20+4+4=28 
saldainius, taigi bus turėjęs 
8 +28 = 36 


saldainius. Todėl prieš Andriaus dalybas saldainiai buvo pasiskirstę taip: 


Atkreipkime dėmesį į aiškų faktą, kad bendras visų vaikų turimų saldainių 
skaičius nekinta. Jų yra, kaip buvo ir pradžioje, 


16x4=64, 


jie tik pereidinėja iš vieno maišelio į kitą. 
Dabar Jono ir Aušrytės saldainių padvigubinimą sujungsime į vieną lentelę, 
pirmiau nurodydami, kaip buvo prieš Jono dvigubinimą ir, galiausiai, kaip 


prieš Aušrytės, arba pačioje pradžioje. 
—(2+18+10=34| 18% | 10 | 
EEE A I S 


Vadinasi, ne tik atstatėme, kaip buvo pradžioje, bet ir nustatėme, kad pati 
dosniausia po visko pasirodė esanti Aušrytė, nes, atstačius pradinę būseną, 
paaiškėjo, kad ji atidavė daugiausiai saldainių, būtent 33 — 16 = 17. Jono 
saldainiai iš esmės nesikeitė, bet formaliai žiūrint ir jį galima priskirti prie 
rėmėjų. Na, o Andrius uždirbo 16 — 9 = 7, Justas 16 — 5 = 11 saldainių. 


Ką gi, gal taip ir geriausia, nes Justas pats mažiausias... 

Visi esame girdėję apie arklių lenktynes, azartą, statymus ir apie pirmuosius 
finišo liniją kertančius arklius ir net su tuo susijusius skandalus. 

Atėjęs kaimynas Petras Pasakorius sakė, jog Matematikų Riešėje tuoj bus 
atidarytas hipodromas, kur pradžioje lenktyniaus tik 3 arkliai. Vienas arklys 
visai neblogas, vardu Trimitas, kiti du, Būgnas ir Skudutis yra ne tokie geri. 
Kadangi Trimitas yra pats greičiausias, tai už jį statymai priimami santykiu 
1:1. Tai reiškia: jeigu jūs statėte 100 litų, kad jis bus pirmas, ir Trimitas 
atbėgs pirmas, tai jūs atgausite savo statytus 100 litų ir dar gausite antra 
tiek arba dar 100 litų. 

Jeigu Trimitas nebus pirmas, jūsų pinigai liks organizatoriams. 

Už Būgną priimami statymai santykiu 1 : 4, o už Skudutį — santykiu 1 : 5 
Tai reiškia, jeigu, pavyzdžiui, Skudutis atbėgs pirmas, o jūs buvote už jį 
statęs 100 litų, tai jūs atgausite savo statytus 100 litų ir dar gausite 500 
litų. Aišku, kad Skudutis yra laikomas silpniausiu arkliu. Jeigu jis nebus 
pirmas, jūs tų savo pinigų nebematysite. 

Kaip vertinti Petro Pasakoriaus pasakojimą? Panagrinėkime padėtį. Gal 
čia įmanoma užsidirbti? Gal čia pradedantis, nepatyręs hipodromas? 


Pasižiūrėkime, kas čia gali nutikti. 

Sakykime, kad už pirmąjį arklį, vardu Trimitas, pastatėme A litų, už antrąjį 
arklį, vardu Būgnas, pastatėme B litų, galiausiai už trečiąjį arklį, vardu 
Skudutis, pastatėme C litų. 

Aišku, jeigu pirmas atbėgs Trimitas, mes turėsime 2A litų (pagal sąlygą 
atgauname pastatytus pinigus ir gauname dar kita tiek), jeigu pirmas at- 
bėgs Būgnas, mes gausime 5B litų (atgausime įneštuosius ir dar gausime 

keturiskart tiek), galop, jei pirmasis bus Skudutis — kas mažiausiai tikėti- 
na, sprendžiant iš to, kokiu santykiu organizatoriai priima už jį statymus, 
tai mes gausime 6C litų (atgausime statytuosius ir dar gausime penkiskart 
tiek). 


Iš viso mes pastatėme 
A+B+C 


litų ir, jeigu mes tikimės bet kuriuo atveju išlošti, tai kad ir koks arklys 
atbėgtų pirmas, mūsų gaunama suma turi būti didesnė už tą ką tik nurodytą 
sumą, arba turi būti 


5B>A+B+C, 


[sez Atete 
6C> A+B+C, 


arba 


4B > A+C, 


[anar 
5C > A+B. 


O tokiai sistemai sprendinių parinkti ne taip sunku, tinka, pavyzdžiui, 
A=10, B=C=4, 


arba, apvalesniais skaičiais, 50, 20 ir 20. 

Vadinasi, jeigu už Trimitą statysime 50 litų, o už Būgną ir Skudutį — po 
20 litų, tai jei Trimitas atbėgs pirmas, tai mes, pastatę 90 litų, atsiimsime 
100, jei Būgnas, tai irgi 100, na, o jeigu Skudutis, tai net 120 litų. 

Kitaip tariant, jeigu tas hipodromas ir toliau taip elgtųsi, tai mes greitai 
galėtume ten neregėtai užsidirbti... 

Bet, ką čia mes su tais hipodromais, gal geriau susipažinkime su kitų lenk- 
tynių — matematinių lenktynių, kurios vadinamos „Kengūros“ konkursu, 
uždavinuku. 

XXVIII SKIRSNELIS 


Gal norėtumėte paskaičiuoti Onutės pieštukus? 


Tai bene pats subtiliausias 2003 metų Tarptautinio „Kengūros“ konkurso 
uždavinys, kurį Lietuvoje sprendė visų penkių amžiaus grupių moksleiviai 
nuo pirmokų iki pačių dvyliktokų, arba maždaug 60 000 drąsių gerų galvų. 
Onutė turi 9 pieštukus, ir tarp jos pieštukų bent vienas mėlynas pieštukas 
tikrai yra. Dar yra tikra, kad: 

(A) iš bet kurių 5 jos turimų pieštukų daugiausiai 3 yra skirtingų spalvų; 
(B) iš bet kurių 4 jos turimų pieštukų daugiausiai 3 yra vienos spalvos. 
Kiek mėlynų pieštukų turi Onutė? 

Tiesą (A) pavadinkime pirmuoju, o tiesą (B) — antruoju Onutės dėsniu. 
Paklauskime, kiek daugiausiai skirtingų spalvų pieštukų mergaitė gali turėti: 
vienos, dviejų, trijų ar gal net daugiau spalvų? 

Jeigu rastųsi bent keturių spalvų pieštukų, tai paimkime 4 tokius keturių 
spalvų pieštukus ir dar vieną bet kurį kitą bet kurios spalvos pieštuką penk- 
tuoju, ir su tokiu pieštukų rinkiniu mes tikrai nusikalsime pirmajam Onutės 
dėsniui. 

Vadinasi, tų spalvų yra arba viena, arba dvi, arba trys ir ne daugiau. 


Dabar paklauskime, ar gali nutikti taip, kad pas Onutę rasime 4 kurios nors 
vienos spalvos pieštukus? Jeigu taip, tai paimkime juos į ranką ir gaukime 
pylos nuo antrojo Onutės dėsnio. Vadinasi, bet kurios spalvos pieštukų yra 
trys arba dar mažiau. 


Vadinasi, ir spalvų yra tik trys arba mažiau, ir kiekvienos atskiros spalvos 
pieštukų irgi tik trys arba mažiau. 

Bet iš viso tų pieštukų yra 9. Vadinasi, ir spalvų yra trys, ir kiekvienos 
spalvos pieštukų yra po 3. 

Atsakymas. Onutė turi 3 mėlynus pieštukus. 

XXIX SKIRSNELIS | 


Arba dar vienas uždavinys žokliosios 
3 kengūros motyvais 


Kad būtų kiek linksmiau — o nelengvose proto aštrinimo pratybose to 
linksmumo, jeigu tik nors kiek vykusio, niekada nebūna per daug, mes 
savo uždavinį suformuluosime penkianulininko Avalinsko turto, kurį jis 
nori iškeisti 1 ct monetomis, pervežimo motyvais. 


Taigi kartą garsusis penkianulininkas Avalinskas susapnavo, kad iki ryto 
jam lemta persikraustyti į naują butą ir pasiimti visus pinigus, kuriuos 
jis, kad vagys visų nepakeltų, laikė 50-tyje pažymėtų dėžių, sveriančių 
atitinkamai 150, 151, 152, ..., 197, 198 ir 199 kg. Jis iš karto nusprendė, 
kad pervežimus atliks jo pasitikėjimą pelniusi transporto firma „Vežam 
tiesiai, vežam drąsiai“, turinti pakankamai sandarių sunkvežimių, vežančių 
ne daugiau kaip po 1200 kg kiekvienas, ir ėmė svarstyti, su keliais firmos 
sunkvežimiais jam pavyktų išsiversti? 

Kadangi ir mokykloje (ją baigė aukso medaliu), ir gyvenime Avalinskas yra 
sumanus žmogus, tai ir čia iš karto ėmėsi vertinti bendrą vežtinų monetų 
masę ir žaibiškai suskaičiavo 50-ties savo dėžių masių sumą 


150 + 151 + 152 + -- -+ 197 + 198 + 199. 


Taip žaibiškai suskaičiuoti jam pavyko ir dėl to, kad sumaniai surikiavo 
dėmenis poromis po du su vienoda suma, imdamas vienodai nutolusius 
nuo „galų“ dėmenis. Taip jis gavo 25 poras su vienoda suma, nes tikrai 


150 + 199 = 349 = 151 + 198 = 152 + 197 = ... = 174 + 175. 
Vadinasi, visas krovinys svėrė 
25 x 349 = 8725 kilogramus. 


Kadangi vienas sunkvežimis gali vežti 1200 kg ir ne daugiau, tai 7 sunk- 
vežimių bus aiškiai per mažai, nes jie galėtų vežti tik 1200 x 7 = 8400 kg 
monetų. Todėl reikės mažiausiai 8 sunkvežimių. Tačiau Avalinskas vis tiek 
truputį nerimavo, ar jam tikrai pasiseks išsiversti su 8 sunkvežimiais. 
Kadangi dėžių tai 50, o 50 : 8 > 6, tai pirmiausiai jis sumetė, kad į pir- 
muosius 2 sunkvežimius reikėtų krauti po 7, suprantama, pačias mažiausias 
dėžes, o į likusius sunkvežimius po 6 dėžes. 


d 


Ar 2 sunkvežimiai paveš po 7 lengviausias dėžes? Pirmajam tuomet galėtų 
tekti 


150 + 151 + 152 + 153 + 154 + 155 + 156 = 1071 (kg), 
o antrajam 
157 + 158 + 159 + 160 + 161 + 162 + 163 = 1120 (kg). 


Dabar į likusius 6 sunkvežimius reikėtų krauti po 6 sunkėjančias dėžes, 
pirmiausiai į trečiąjį Krautume 
164 + 165 + 166 + 167 + 168 + 169 = 


= (164 + 169) + (165 + 168) + (166 + 167) = 
= 333 x 3 = 999 (kg). 


Telpa. Ir kitos dėžės po šešias tikrai tilps, jeigu tik tilps 6 pačios sunkiausios 
dėžės. Žiūrime. 


194 + 195 + 196 + 197 + 198 + 199 = 393 + 393 + 393 = 1179 < 1200. 


Vadinasi, 8 sunkvežimiais krovinys bus tikrai nuvežtas. 

Avalinskas net nespėjo nudžiugti tokį optimalų planą sugalvojęs, kai jam 
paskambino žmona Kinga. Ji patvirtino jau sužinojusi apie artėjančią 
perkraustą ir paprašė nugabenti dar ir jos kitoje atokioje vietoje laikytas 4 
dėžutes, sveriančias atitinkamai 200, 201, 202 ir 203 kg. Ji pareiškė tikinti, 
kad ir dabar mylimasis Avalinskas optimaliai suplanuosiąs. 


Avalinskas ėmė galvoti, kaip čia dar tas keturias dėžutes priglaudus, o 
įdomiausia jam buvo, ar dabar su tomis atsiradusiomis 4 dėžėmis naujų 
sunkvežimių samdyti jam nereikės ir 8 sunkvežimių jam dar vis tiek pakaks. 


Kol kas jo vežimo schema buvo, kaip matėme, tokia: 
1 sunkvežimis: 


150 + 151 + 152 + 153 + 154 + 155 + 156 — arba iš viso 1071 kg 
2 sunkvežimis: 


157 + 158 + 159 + 160 + 161 + 162 + 163 — arba iš viso 1120 kg 

3 sunkvežimis: 

164 + 165 + 166 + 167 + 168 + 169 — arba iš viso 999 kg 
4 sunkvežimis: 

170 + 171 + 172 + 173 + 174 + 175 — arba iš viso 1035 kg 
5 sunkvežimis: 

176 + 177 + 178 + 179 + 180 + 181 — arba iš viso 1071 kg 
6 sunkvežimis: 

182 + 183 + 184 + 185 + 186 + 187 — arba iš viso 1107 kg 
7 sunkvežimis: 

188 + 189 + 190 + 191 + 192 + 193 — arba iš viso 1143 kg 
8 sunkvežimis: 

194 + 195 + 196 + 197 + 198 + 199 — arba iš viso 1179 kg 
Ką daryti su tomis keturiomis naujai pasirodžiusiomis dėžėmis — jeigu 


būtų atkeliavusi tik viena, 200 kg dėžė, tai nieko nereikėtų keisti — į trečią 
sunkvežimį ją ir viskas. 


Aišku, kad joks sunkvežimis daugiau kaip 7 dėžių nepajudins, nes 8 pačios 
lengviausios vis tiek sveria jau 


150 + 151 + 152 + 153 + 154 + 155 + 156 + 157 = 1228 (kg). 


Akivaizdu, kad krauti dabar reikia labai taupiai, nes visos 54 dėžės dabar 
sveria jau 


150 + 151 +---4+ 202 + 203 = 353 x 27 = 9531 (kg). 


O kadangi iš viso pervežti įmanoma, kaip žinome, 9600 kg, todėl tuose 8 
sunkvežimiuose laisvos vietos tegalės būti jau tik 


9600 — 9531 = 69 (kg). 

Todėl suprantama, kad Avalinsko planas dabar pasikeitė ir pasidarė toks: 
krauti po 6 pačias sunkiausias dėžes į 2 sunkvežimius, arba iš viso 12 
sunkiausių dėžių į 2 sunkvežimius, grupuojant jas po 2 nuo galų, kaip 
sumuojant aritmetinę progresiją, ir panašiai mėginti elgtis su likusiomis 42 
dėžėmis. 

12 pačių sunkiausių dėžių nuo 192 iki 203, grupuojant jas poromis nuo 
galų, reikštų į vieną sunkvežimį krauti 


192 + 203 + 193 + 202 + 194 + 201 = 1185 (kg), 
o į kitą — 

195 + 200 + 196 + 199 + 197 + 198 = 1185 (kg). 
Abiem atvejais neišnaudojame po 

1200 — 1185 = 15 (kg) 
svorio, vadinasi, per abu sunkvežimius prarandame 
15 x 2 
arba 30 kg, todėl laisvos vietos likusiems 6 sunkvežimiams jau teturime tik 
69 — 30 = 39 (kg). 


Vadinasi, liko 42 dėžės, sveriančios nuo 150 iki 191 kg ir 6 sunkvežimiai. 
Kaip dabar pakrauti, jeigu tai tik įmanoma? 


Mėginkime imti krauti nuo galų stengdamiesi prarasti kuo mažiau masės. 
Planas yra toks: išdėstykime mūsų dėžes 7 eilėmis po 6 taip: 


150 151 152 153 154 155 
156 157 158 159 160 161 
162 163 164 165 166 167 
168 169 170 171 172 173 
174 175 176 177 178 179 
180 181 182 183 184 185 
186 187 188 189 190 191 

O dabar mėginkime imti po 3 pačias lengviausias ir sunkiausias dėžes ir 
dar po vieną kurią dėžę iš ketvirtos (vidurinės) eilės. 

Tos trys poros pačių lengviausių ir sunkiausių dėžių svers visos vienodai 
po 


(150 + 191) +(151 + 190) + (152 + 189) = 341 +341 +341 = 1023 (kg). 


Dabar mes prie jų galime jungti bet kurią iš ketvirtos eilės dėžių, kadangi 
pati sunkiausia ketvirtos eilės dėžė sveria 173 kg, o 


1023 + 173 = 1196 < 1200, 


taigi planas tinka visiems 6 sunkvežimiams, nes kitų 4 eilės dėžių masės yra 
jau mažesnės. Ir toliau elgiamės taip pat — imame 3 likusias sunkiausias 
ir 3 lengviausias dėžes ir bet kurią likusią dėžę iš 4-tos eilės, kol baigsis. 
Atsakymas. Ir priėmęs dar keturias dėžes iš savo žmonos Kingos, Avalin- 
skas pajėgs išsiversti su 8 sunkvežimiais. 


Psichologiniai paprastų formuluočių pavojai 


Neretai gyvenimiškose istorijose tenka išgirsti: „Jis atrodė toks doras žmo- 
gus, o apgavo“ arba „Reikalas atrodė toks paprastas, o nieko neišėjo“. 


Matematikoje tokių pavyzdžių taip pat apstu, tik čia viskas vyksta daug 
„kultūringiau“, nes galima neklusnų uždavinį palikti (kuriam laikui) ramy- 
bėje ir vėliau su naujomis jėgomis prie jo grįžti ir vėl pamėginti ką nors 
daugiau nuveikti, negu kad iki tol buvo pasisekę. 

Tik norėtume atkreipti dėmesį į tai, kad kartais galime susidurti su tokia 
problema, kurią visi šviesieji žmonijos protai sprendžia tūkstantmečius ir 
niekaip negali išspręsti. 

Tokiu atveju vargas mums — ypač jeigu uždavinio formuluotė yra apgau- 
lingai paprasta, kartais vienu vieninteliu sakiniu išreiškiama, o dar blogiau 
gali būti tai, kad jūs jau galite būti pažadėję sau tą uždavinį išspręsti, 
pavyzdžiui, per savaitę, ar mėnesį, ar metus — kaipgi kitaip — mes juk 
smarkūs. 

Bet psichologinė mūsų patirtis turi mums priminti, kad yra paprastos, visai 
lengvai sprendžiamos problemos, yra rimtesnės, įveikiamos, bet jau gana 
sudėtingos ir, deja, gyvenimo išmintis sako mums, kad tikrai yra ir ilgalai- 
kių, nežinia, ar kada iš viso pasiduosiančių problemų. 

Mūsų žmogiškoji būtis įpareigoja mus neatsiriboti ir nuo tokių problemų, 
žmogiškoji patirtis vis primena, kad tokių gali būti ir, gal būt, dabar mūsų 
sprendžiamas uždavinys yra iš tokių amžinųjų problemų. 


Nenorime nei gąsdinti klausytojo, nei mažinti jo drąsos, tik norime priminti, 
kad būna visaip ir reikia būti pasirengus susidurti net ir su tokia galimybe. 
O be to, neslėpkime, kad drąsiam žmogui kartais taip įdomu susiremti su 
uždaviniu, kuris neklauso nė vieno iš aplinkinių, net tų pačių genialiųjų. 


Nereikia nė Ferma problemos 


Standartinis tokios neįveikiamos, o jau taip aiškiai formuluojamo uždavi- 
nio pavyzdys yra Ferma problema, žinoma jau daugiau kaip 300 metų ir 
sugriovusi gyvenimą ne vienam iš ją sprendusių išminčių. 


| Priminsime jos formuluotę. 


Pirmiausiai pastebėsime, kad nesunku rasti tokius tris sveikuosius skaičius, 
kad dviejų iš jų kvadratų suma yra lygi trečiojo skaičiaus kvadratui. 


Pirmas tokių skaičių pavyzdys būtų skaičiai 
3, 4ir 5. 


Yra daug ir kitų pavyzdžių. 

Išdrąsėję mes galėtume greitai apibendrinti ir paklausti: jei yra trys tokie 
sveikieji skaičiai, kad dviejų iš jų kvadratų suma yra lygi trečiojo skaičiaus 
kvadratui, tai gal yra ir tokie trys skaičiai, kad tų dviejų skaičių kubų suma 
yra lygi trečiojo skaičiaus kubui. O gal ir ketvirtųjų, o gal ir n-tųjų? 

Taip pasaulyje atsirado Ferma problema. 

Ar yra trys tokie sveiki teigiami skaičiai x, y ir z, kad x n-tuoju plius y 
n-tuoju lygu z n-tuoju: 


x" + y" = z”? 


Už šios problemos sprendimą buvo skiriamos milžiniškos premijos ir dau- 
gybė žmonių bandė su ja galynėtis, bet dar blogiau buvo tai, kad Ferma 
spėjo pasakyti, kad žino sprendimą, tiktai tos knygos, kur jis užrašė tą 
pastabą, tik paraštės yra per siauros to įrodymo užrašymui. 

Vien iš tikėjimo ta Ferma pastaba pasėkmių — ir kaip čia netikėsi pasauliniu 
autoritetu — buvo sukurtos naujos matematikos sritys. Sritys buvo sukurtos, 
o Ferma problema vis likdavo neišspręsta. 


Taip tęsėsi šimtmečiais. Ir tik prieš kelerius metus paaiškėjo, kad atsa- 
kymas į Ferma klausimą yra neigiamas, nėra tokių trijų sveikųjų skaičių, 
kad dviejų iš jų n-tųjų laipsnių. suma yra lygi trečiojo skaičiaus n-tajam 
laipsniui, jeigu tas laipsnis yra didesnis už 2. 


Problemos po milijoną dolerių kiekviena 


Kiekvienas skaitytojas internete gali rasti ne vieną problemą, už kurių 
sprendimą yra siūloma, ką ten siūloma, o jau paskirta po milijoną dole- 
rių. 

Tik skaitytojau, būk atsargus, nepritrūk psichologinės išminties ir atmink, 
kad dar prieš Tau išgirstant problemos formuluotę, su ja jau galynėjosi rimti 
žmonės, ir jeigu jau jiems nepavyko — nes problema liko — tai ir Tu turėk 
tai galvoje. 

Saam 


a 


Dar viena iš pažiūros Pi pasci 
S ema = 


Paimkime kokį nors sveiką teigiamą skaičių ir sutarkime su juo elgtis taip: 
jeigu jis lyginis, tai dalykime jį pusiau, o jeigu jis nelyginis, tai patrigu- 
binkime jį ir dar pridėkime 1, o gautajam skaičiui tą procedūrą nuosekliai 
taikykime toliau. 

Pavyzdžiui, imkime mūsų pamėgtą metų skaičių 


2005 


ir nuosekliai taikykime jam tą taisyklę. 
Kadangi 2005 yra nelyginis skaičius, tai teks jį patrigubinti ir dar 1 pridėti, 
todėl turėsime 


6016, 
toliau mažinsime perpus, nes tai lyginis skaičius, gausime 
3008, 


vėl lyginis, tai dar perpus, bus 1504, dar 752, toliau atitinkamai 376, 188, 
94, 47. 

Matome, kad skaičiai greitai mąžta, žiūrėsime, kas bus toliau. 

Taigi nuo 47 pereisime prie 3 x 47 + 1 arba 142, toliau 71, 214, 107, 322, 
161, 484, 242, 121, 364, 182, 91, 274, 137, 412, 206, 103, 310, 155, 466, 
233, 700 (o, apvalus skaičius!), 350, 175, 526, 263, 790, 395, 1186 (vėl 
persiritome per 1000), 593, 1780 (beveik pasiekėme pradinį skaičių), 890, 
445, 1336, 668, 334, 167, 502, 251, 754, 377, 1132, 566, 283, 850, 425, 
1276, 638, 319, 958, 479, 1438, 719, 2158 (persiritome per pradinį skaičių), 
1079, 3238 (turime jau kone dvigubai didesnį skaičių negu pradžioje), 
1619, 4858 (nustojome stebėtis, kaip auga), 2429, 7288 (taip ir per 10 000 
netruksime persiristi), 3644, 1822, 911, 2734, 1367, 4102, 2051 (jau visai 
arti pradžios), 6154, 3077, 9232, 4616, 2308, 1154, 577, 1732, 866, 433, 
1300 (vėl apvalus skaičius), 650, 325, 976, 488, 244, 122, 61 (vėl labai 
nukritome), 184, 92, 46, 23, 70, 35, 106, 53, 160, 80, 40, 20, 10 (oho, kaip 
mažėja, tuoj būsim vienaženkliai), 5, 16, 8, 4, 2, 1 (kelio galas). 

O dabar klausimas: ar taip atsitiks — kad nusileisime iki 1 — su kiekvienu 
skaičiumi? 


O dabar siūlome dar kitą uždavinį kartu su klausimu, kuris sunkesnis. 
Nesupyk, skaitytojau, kad mes vėl jį suliteratūrinsime. 

Štai ta jo aranžuota sąlyga. 

Neramų savo gyvenimą baigęs ir Jurgos taip ir nesuradęs Baltaragis pakliu- 
vo į vieną iš begalinio skaičiaus rojaus sferų, kurios buvo sunumeruotos 
natūraliaisiais skaičiais ir toliau ieškojo savo Jurgos, kuri, kaip jis jautė, 
irgi bus pakliuvusi į rojų, tik, matyt, į kitą sferą, kurios numerio Baltaragiui 
nebuvo duota žinoti. 

Tačiau savo Jurgos jis buvo nusiteikęs ieškoti iki begalybės, patikrindamas, 
kokios yra galimybės pakliūti į visas kitas sferas. 

Tranzito galimybės, kaip jis išsiaiškino, buvo tokios: 


1. Iš sferos su numeriu N panorėjus galima pereiti į sferą su numeriu 2N 
ten ir atgal. 


2. Iš sferos su numeriu N panorėjus galima pereiti į sferą su numeriu 
3N + Lten ir atgal. 


Sėdėjo Baltaragis ir mąstė, kaip čia kuo greičiau visas sferas apžiūrėjus, 
jeigu tai apskritai įmanoma. Jis suprato, kad paieškoms reikia rimtai 
ruoštis. 

Jis apsižiūrėjo esąs sferoje su numeriu 2005 ir pagalvojo, ar galėtų jis 
patekti į sferą su numeriu 1. 

Tada, jeigu ir Jurgai būtų suteiktos tokios pačios galimybės, tai ir ji sugal- 
votų veržtis į pirmąją sferą ir ten jie galutinai susitiktų. 

Ir pradėjo jis rašyti savo būsimos kelionės į pirmąją sferą planą. 

2005 skaičius užrašomas pavidalu 3 x 668 + 1, todėl kelias į 668 sferą 
laisvas. Toliau galime leistis į 334 sferą, nes 668 = 2 x 334, o sekančiu 
žingsniu galima dar kartą sferos numerį sumažinti perpus ir pasiekti sferą 
su numeriu 117. 

117 = 3 x39, o tai nei lyginis, nei 3N +1 pavidalo skaičius, todėl sekančiu 
kartu teks eiti į sferas su didesniais numeriais, o to Baltaragis visai netroško. 
Tris dienas galvojęs išmąstė tokį dalyką: 117 > 352 — 704 — 1408. 
1408 = 3 x 469 + I, todėl kelias į 469 sferą laisvas. Laimei, 469 yra 
3 x 156 + 1, todėl laisvas kelias į 156 sferą, dabar galima dalyti iš 2 (ir net 


ne vieną kartą). Todėl mažėti mums sekasi ir toliau keliaujame maršrutu 
156 —> 78 — 39. 


Dabar teks vėl didėti 39 > 118 — 236 — 472. 

Dabar 472 = 3 x 157 + 1, todėl 472 — 157 = 3 x 52 + 1, todėl iš 157 > 
52 = 2 x 26, vadinasi, 52 — 26 —> 13 =3x4+1 — 4=3x1+1— 1, 
o tai kelio galas — liko tik palaukti Jurgos. 


Dabar iškyla patys normaliausi klausimai. 

1. Ar taip pat kaip su skaičiumi 2005 Baltaragiui būtų pasisekę su bet 
kuriuo kitu skaičiumi? 

PAGRINDINIS KLAUSIMAS YRA TOKS: AR BALTARAGIS GALI IŠ 

BET KURIOS SFEROS PAKLIUTI Į BET KURIĄ KITĄ SFERĄ? Kadan- 

gi eismas yra dvipusis, tai tam pakanka galėti iš bet kurios sferos pakliūti 

į pirmąją sferą. 

2. Koks buvo Baltaragio planas, apie kurį jis, pamokytas skaudžios žemiš- 
kos gyvenimo patirties, tylėjo kaip žemė? 

3. Koks buvo jo veiksmų planas tada, kai jis buvo sferoje, kurios numeris 
dalijosi iš 3? Nes tada jis visada ir ne po kartą kildavo („„varydavo“) 
aukštyn, o po to jam kažkaip vėl pavykdavo dar labiau pažemėti. 

Taigi, skaitytojau, dar kartą klausiame, kuris iš šių dviejų uždavinių yra 

sunkesnis? 

Primename, kad šį uždavinį lyginame su ankstesniu, arba klausimu: 

Ar galėtume garantuoti, kad paėmę bet kurį natūralųjį skaičių N ir nuo- 

sekliai taikydami jam 2 operacijas: 

e arba darydami iš jo skaičių 3N + 1, jeigu jis nelyginis; 

+ arba darydami iš jo skaičių Š., jeigu jis lyginis, 

visada pasiekti 1? 

Esu siūlęs šį uždavinį įvairiose auditorijose ir gavęs įvairius atsakymus. 

Vienas iš šių uždavinių yra pasaulinė, iki šiol neišspręsta, jau trijų mė- 

ginusių ją spręsti įžymybių vardais aplipusi problema, kita gi — 1997 

Tarptautinėje komandinėje „Baltijos kelio“ olimpiadoje Danijoje spręstas 

9 uždavinys [7]. 

Taigi matome, kad galime suformuluoti dar vieną uždavinių sprendimo 

psichologijos dėsnį, kuris gerai žinomas kasdieniame gyvenime: 

Išorė būna apgaulinga. 

Ji kažkiek gimininga kitam gyvenimiškam dėsniui, kuris skamba maždaug 

taip: 

Pagal išorę pasitinka, pagal protą palydi, 

kurio viena iš matematiškai psichologiškų versijų galėtų būti tokia: 

Pagal paprastumą priima, pagal esmę išleidžia. 

Arba kaip kita proga apie tą patį sakė žymus baltarusių matematikos užda- 
vinių kompozitorius ir Baltarusijos komandos treneris profesorius Sergejus 
Mazanikas: „Skaičių teorijos uždavinys, kurio sąlygai pasakyti pakanka 
vieno sakinio, yra mirtinas“. 


Visai nenorime gąsdinti skaitytojo, bet tiesos slėpti taip pat nedera. 


Vadinasi, jeigu tik įrodytume, kad Baltaragis visada gali nusileisti nors 
viena sfera žemiau, tai nieko daugiau nebereikia — jeigu iš bet kurios 
padėties galima pažemėti, tai po to galima dar pažemėti ir taip prieiti iki 
pirmosios sferos, o ten jau tikriausiai Jurga belaukianti. 

O jei ir nelaukia, tai eismas visur dvipusis ir jeigu iš bet kurios sferos 
galima nusileisti į pirmąją, tai galima ir iš bet kurios sferos patekti į bet 
kurią kitą sferą. 

Pasukę galvą supratome, kaip Baltaragis žemyn leidosi. 

Sferos būna su numeriais: 

A)3N; B)3N+1; C)3N +2. 


Antruoju atveju „pažemėti“ paprasta, nes iš sferos 3N + 1 leidžiama eiti į 
sferą su numeriu N < 3N + 1. Trečiuoju atveju reikalingi du žingsneliai: 


3N +2—>6N +4=3(2N+1)+1 > 2N11 <3N +2. 


Labiausiai Baltaragiui, kaip matėme, teko sukti galvą būnant 3N -toje sfe- 
roje. Pasitikrink, skaitytojau, kad tais atvejais jis abu kartus elgėsi pagal 
schemą 


3N > 9N+1—> 18N +2 —> 36N +4= 
=3(12N + 1)+ 1 > 12N +1 =3 x (4N)+1 > 4N >2N <3N. 


Atsakymas. Visais atvejais Baltaragis gali sumažinti sferos, kurioje jis yra, 
numerį, todėl, nuosekliai elgdamasis, jis iš bet kur gali pasiekti pirmąją 
sferą, o kadangi eismas tarp sferų yra abipusis, tai jis gali iš bet kurios 
sferos pakliūti į bet kurią kitą sferą. 


O į pirmąjį uždavinį žmonija dar neturi atsakymo, nors hipotezė jau vadi- 
nama trijų ją sprendusių įžymybių vardais. 
Tiesa, regis, milijono už ją dar nesiūlo, bet... 


Kažkur skaičiau, kad žmonės moka įrodyti tik tiek, kad kankindami bet 
kurį skaičių, kažkada būtinai gausime dalų iš 4 skaičių. 
Tik tiek. Klausimas atviras. O sąlygos pažiūrėjus ne taip jau labai skiriasi. 


ašį Et SKIRONELIS PATR 
Aba dar kartą, ką dar ti, kai nelabai T 


žo ko gre tis? 


E D = 


Klausimas, kuriuo pavadintas šis skirsnelis, yra pakankamai paradoksalus, 
arba prieštaringas, tačiau ir čia įmanoma verstis. 

Tai gal truputį primena sriubos iš kirvio virimą. 

Duosime panašų pavyzdį. 


2000 metais Raseinių krašto olimpiadoje profesoriaus Jono Kubiliaus įsteig- 
tai taurei laimėti pasiūliau uždavinį, kuris tebuvo lengvesnė kažkada įpras- 
tinėje Lietuvos jaunųjų matematikų olimpiadoje pasitaikiusio uždavinio pa- 
rafrazė — bet užtat ir pasiūlytas jis buvo jaunesnėms klasėms. (Apie jį yra 
rašyta [9].) 

Štai to uždavinio sąlyga: 

Duota lygtis 


x? +y +z +10 = xyz. 


Ieškosime natūraliųjų jos sprendinių ir prašysime: 

(A) nurodyti (ar atspėti) kokį nors vieną jos sprendinį natūraliaisiais skai- 
čiais; 

(B) nurodyti 7 natūraliuosius tos lygties sprendinius; 


(C) ar tikrai ši lygtis turi bent 2000 sprendinių? (Šiandien klaustume, ar 
Ji turi bent 2006 sprendinius.) 


(D) ar ta lygtis turi be galo daug sprendinių natūraliaisiais skaičiais? 

Iš pradžių mūsų sustruktūrinta sąlyga arba (A) dalis prašo visai nedidelio 
dalyko: nurodyti ar atspėti (tai tas pats) vieną tos lygties sprendinį. 
Psichologiškai žiūrint, kaip jau sakėme, mus nori įtraukti į veiksmą arba 
sudominti tuo, kas vyksta. 

Paprastai sakant, esame prašomi surasti 3 natūraliuosius skaičius, kurie 
(patiktų tai lygčiai, arba kuriuos įrašę gautume teisingą lygybę — kaip 
besuksi, paprasčiau nepasakysi. 

(B) dalis prašo surasti jau 7 tokius natūraliųjų skaičių trejetus. 

(C) dalis jau visai drąsiai klausia, ar ta lygtis turi bent 2000 sprendinių 
(šiandien, žinoma, klaustume jau bent apie 2006 sveikųjų tos lygties spren- 
dinių). 

Galiausiai (D) dalis jau kelia kone filosofinį klausimą: Ar toji lygtis gali 
turėti neribotai daug, arba kitaip — be galo daug, sprendinių? 


Praėjus kiek laiko gavau vieno labai rimto skaitytojo, susidūrusio su tuo 
uždaviniu, laišką — tai buvo rimtas laiškas. Jame buvo sakoma: aš esu 
informatikos docentas, aš pamačiau jūsų uždavinį, pasižiūrėjau į jį ir su- 
pratau: aš nežinau, ko griebtis. O už kadro gal būt liko ir nebylus, tačiau 
be galo natūralus klausimas: o juk tai buvo mokiniams skirtas uždavinys 
— kaip jiems suktis? 

Labai rimtas ir natūralus klausimas. 

Vėl pasižiūrėkime, ar tas uždavinys yra jau toks sunkus ir neprieinamas. 
Skaitytojo laiškas su prisipažinimu, kad ne iš karto aišku, ką daryti, jau 
kreipia link minties, kad uždavinys visai geras. 

Betgi pirmoji, arba (A), dalis teprašo tiek nedaug — surasti arba atspėti 
vieną tinkamą trejetą — jokių formulių čia nereikia. Imk ir parink. Tik 
tiek. Berinkdamas išgudrėsi, imsi daugiau matyti. 

Žinoma, šioje vietoje reikėtų atvirai pasakyti, kad apskritai į spėliojimą 
žmonės, mes, mokytojai ir kiti žmonės, kartais žiūrime įvairiai arba kai 
kada labai atsargiai. Niekas neneigia jo vertės, tik kartais būna abejonių, 
ar tikrai iš mūsų pačių jis — tas pažinimas — kyla? O gal iš kaimyno galvos 
ar pirmūno sąsiuvinio? Tai atsargumas natūralus, nes taip tikrai (dažnai) 
būna, bet pačios spėliojimo, arba kitaip sakant prognozavimo, vertės tai nė 
kiek nemenkina. 

Juk kiekvienos televizijos žinios prasideda ir baigiasi orų prognoze, kurios 
labai pagarbiai klausomės, o tai juk irgi prognozavimas, arba spėliojimas. 
Man yra tekę daugybę kartų pačiose įvairiausiose auditorijose — nuo penk- 
tokų iki mokytojų — kalbėti apie tą uždavinį — nebuvo nė vieno atvejo, kad 
daugiausiai po kokių 30 sekundžių kas nors nepastebėtų: skaičių trejetas 


3, 4ir 5 


(pa)tinka mūsų lygčiai. 

Taigi uždavinio (A) dalis atlikta, ir dabar reikia dairytis, ką čia nuveikus 
toliau — o toliau yra 7 sprendinių paieška. Bet kol radome vieną sprendinį 
(3, 4, 5), spėjome truputį apsidairyti, bent jau į tą lygtį geriau pasižiūrėti. 
Ką dar galėtume nesunkiai pasakyti? — ogi kad visi nežinomieji, arba, 
galėtume pasakyti, ieškomieji toje lygtyje dalyvauja vienodomis teisėmis, 
bet kuris kaip ir kitas kuris. Toji demokratija turi savo pavadinimą — lygtis 

yra simetrinė — ten sukeiskime kintamuosius vienas su kitu kaip tinkami, 
lygtis nepasikeis, liks kokia buvusi. 


Bet tada iš to vieno trejeto (3, 4, 5) pasidarys daugiau trejetų — taigi 
sprendiniu bus ne tik (3, 4, 5), bet ir (3, 5, 4), (4, 3, 5), (4, 5, 3), (5, 3, 4), 
o galiausiai dar ir (5, 4, 3). Taip iš 1 sprendinio pasidarė 6 ir dabar iki 
sėkmingos jau (B) dalies atomazgos betrūksta vieno sprendinio. 

O juk viskas prasidėjo nuo vieno spėjimo ir vieno paprasto pastebėjimo. 
Dabar reikėtų dar kažko, kad reikalai pajudėtų iš esmės — ta esme čia bus 
paprasta kvadratinės lygties idėja. Mūsų lygtyje sudauginami 3 kintamieji, 
todėl tokios lygties mokyklose nerasi — ji tikrai nekvadratinė. 

Tačiau nuo nemokyklinių iki mokyklinių reikalų šiuo atveju yra vienas 
žingsnelis — užtenka įsivaizduoti, kad 2 kintamuosius, sakykime, y ir z, 
tuos, kuriuos atspėjome, žinome, o x, apsimeskime, kad pamiršome, ir tada 
atsiras kvadratinė lygtis — kas kad mes, kad ir x = 3 žinome, bet neįrašę 
tos x reikšmės, turėsime kvadratinę lygtį, o ši veikiausiai pasakys dar ir 
kitą mums dar nematytą x. 

Taigi įrašome 4 vietoj y, o 5 vietoj z ir toliau apsimesdami, kad visai 
pamiršome x (kuris buvo 3 — vis tiek dar kažkiek atsimename) gauname 
kvadratinę lygtį: 


x? — 20x +51 =0, 


pasakančią mums kitą sprendinį x = 17. 

Taip surandame dar vieną trejetą (17, 4, 5), tinkantį mūsų lygčiai, o kadangi 
nežinomuosius simetriškoje lygtyje visada galima perstatinėti, tai iš tikrųjų 
radome net ne vieną, o iš karto dar 6 trejetus, tinkančius mūsų lygčiai. 
Kas dar svarbiau, mes suvokėme, kad tą procesą galime tęsti: imkime, 
sakysime trejetą su pačiu mažiausiu pirmuoju skaičiumi x, arba (4, 5, 17), 
tą x, šiuo atveju 4 vėl „užmirškime“ ir vietoj jo rašydami x, gausime naują 
kvadratinę lygtį 


x? — 85x +324=0, 


kuri pasakys mums naują x reikšmę 81, arba trejetą (81, 5, 17), kurį vėl 
galima perstatinėti ir tą procesą galime nepabaigiamai tęsti, įsitikindami, 
kad toji lygtis turi ne tik kad 2005, bet apskritai neribotai daug sprendinių. 
Griežtesniam skaitytojui galime pasiūlyti pasiremti Vijeto teorema, prime- 
nančia ir grįžtamąjį ryšį tarp kvadratinės lygties koeficientų ir jos sprendi- 
nių. 

Kartais atrodo, kad „visagalės prastinimo idėjos“ mes nelaikome ypač svar- 
biu dalyku, nors idėjiškai ar teoriškai suprantame, koks tai efektyvus inst- 
rumentas. 


Štai pasižiūrėkime į dar labiau beletrizuotą, negu buvo iš pradžių, ant Nevos 
krantų gimusio uždavinio sąlygą (plg. 29 ir 35 uždavinius iš [8]). 

Apie beletrizacijos, arba kitaip — apie sąlygos pagyvinimo reikšmę, gali- 
mybes ir vietą dar norėtume ir pakalbėti, ir parašyti. 

Neatidėliodami paprašykime skaitytoją įvertinti, kokią vieno ir to paties 
uždavinio sąlygą jis rinktųsi, ar sausą ir dalykišką: 

Turime svirtines svarstykles be svarelių ir 9 uždengtus indus, sveriančius 
atitinkamai 1, 2, 3, 4, 5, 6, 7, 8 ir 9 kg. Ant kiekvieno indo yra užrašyta jo 
masė. Mums nematant į vieną indą įmetamas 1 kg svarelis. 

Kaip dabar 2 svėrimais išsiaiškinti, į kurį indą buvo įmestas svarelis? 

O gal kiek patrauklesnė tokia sąlyga su nuotykių intarpais? 


Ant stiprios medžio šakos tupi Mikė Pūkuotukas ir svajoja, kaip doros 
medų. O medaus jis turi pakankamai: čia pat, ant tos pačios šakos, pūpso 9 
ąsotėliai medaus, sveriantys atitinkamai 


1, 2, 3, 4, 5, 6, 7, 8ir9 


kilogramus, ant kiekvieno ąsotėlio rūpestinga ranka užrašyta jo masė. 


Prisistatęs Aplinkos apsaugos inspektorius Lūšis patikrino visus Pūkuotuko 
leidimus: leidimą gyventi ant šakos, leidimą laikyti ant jos medų ir net 
ar nepasibaigusi Pūkuotuko licenzija dirbti su turimomis nepriekaištingai 
veikiančiomis svirtinėmis svarstyklėmis be svarelių. 


Ir nors visi popieriai ir leidimai buvo tvarkingi, inspektorius net neslėpė 
savo ketinimų iškraustyti iš ten Mikę Pūkuotuką, nes, girdi, jis vis gaunąs 
kaimynų skundų, kad naktimis, kai Mikė Pūkuotukas miegodamas ant šakos 
vartosi, ta šaka labai girgžda, o kai jis doroja medų, tai priedo dar labai 
čepsi. 

Mikė jau ne pirmą vasarą gyveno miške ir gerai suprato, kad pirmiausiai 
Lūšį domina labai gera jo šakos vieta — nuo jos visas miškas kaip ant 
delno, o čia dar patikimai viskas įtvirtinta — ir puikios galimybės miško 
turizmui. 

Jam begalvojant ir tą valandą nieko aplinkui nematant, pro šalį skridusi 
Varna į vieną ąsotėlį įmetė 1 kilogramo sūrio gabalą ir ėmė karksėti: „Kur 
sūrio kilogramas krito, tu niekada nesužinosi, nebent tenai įkištum nosį“. 
Žinojo kaimynai Mikės tvarkingumą ir kad pas jį viskas sužiūrėta ir su- 
rašyta. Ir todėl niekas labai nenustebo, kai mokytas Barsukas pagalvojęs 
pridūrė, kad įmanoma dviem svirtinių svarstyklių svėrimais be svarelių nu- 
statyti, į kurią puodynę varna įmetė sūrį, o mokyta Šarka su Lape sukirto 
ta proga lažybų. 

Šarka sakė, kad čia ne Pūkuotuko nosiai suprasti ir apskritai, kad dviejų 
svėrimų per maža, o Lapė labai tikėjo mokyto Barsuko autoritetu ir drąsiai 
sakė: 

— Kaip Barsukas sako, taip ir bus — ir ne kitaip. 

Žodžiu, visas miškas laukė, kuo čia baigsis, ir šimtai nematomų akių stebėjo 
kiekvieną Mikės Pūkuotuko judesį. 

O jis sėdėjo ir mąstė. 

Ką gi jam daryti? 

Kaip čia supaprastinti uždavinio sąlygą? 

Pirmiausiai jam galime patarti pasitreniruoti sprendžiant paprastesnę prob- 
lemą: 

Imame kelias puodynes: vienkilograminę, dvikilograminę ir t.t. Kiek 
daugiausiai jų, po 1kg sunkėjančių galėtume imti, kad vienu svėrimu 
galėtume surasti tą, kurioje yra sūris? 

Vieno ąsotėlio mažai, nes neturėtume su kuo jo lyginti, vieną ąsotėlį galime 
lyginti tik su kitu — dar kartą primename, kad Mikė Pūkuotukas neturi 
svarelių, taigi tegali lyginti tik vienus ąsotėlius su kitais. 

Taigi vieno ąsotėlio negana, o su dviem jau galima dirbti, ir Mikė dės juos 
ant skirtingų svarstyklių lėkštelių — o kas gali nutikti, kai vienoje pusėje yra 
ąsotėlis, ant kurio užrašas 1 kg, o ant kito — 2kg ir dar viename, kuriame 
yra varnos dovana. 


Mikė dės, o mes jam dar padėsime. 

Jeigu Varnos dovana yra tame ąsotėlyje, kur užrašyta 1 kg, tai bus pusiau- 
svyra, o jeigu kur 2 kg, tai jis ir nusvers. 

Taigi jeigu yra tik du ąsotėliai su į vieną kurį įkritusiu sūrio gabalu, tai 
žinome, ką daryti. 

Na, o jeigu būtų 3 ąsotėliai, sveriantys 
1, 2ir 3kg 


ir į vieną kurį iš jų būtų įmestas sūrio gabalas, tai kaip būtų tada? Ar 
galima vienu svėrimu garantuotai sužinoti, kuriame ąsotėlyje sūris? 
Mėginkime. Jeigu turime 3 ąsotėlius, tai galima du iš jų dėti ant vienos 
svarstyklių lėkštelės, o vieną ant kitos. 


Sveikas protas sako, kad tada 1 ir 2kg ąsotėliai eina į vieną svarstyklių 
pusę, o 3kg — į kitą. Kitaip sakant, „tikriname lygybę, ar dar 1 kg + 2 kg 
yra 3kg“? 

Jeigu 3 kg ąsotėlis nusveria, tai jame ir yra sūris, o jeigu nusveria ta pusė, 
kur 1 ir 2kg, tai ji sunkesnė, tačiau kuriame iš tų dviejų ąsotėlių sūris, 
garantuotai pasakyti negalime, galime tik spėlioti. 


Jeigu dėtume po vieną ąsotėlį į kiekvieną pusę, tai vėl nieko gali neišeiti, 
nes: 
(A) Jei į vieną pusę dėtume 1 kg, o į kitą 3 kg, tai visai nieko nesužinotume. 


(B) Jei į vieną pusę dėtume 1 kg, o į kitą 2kg, tai atsakymą rastume tik 
tuo atveju, jei svarstyklės rodytų pusiausvyrą, kitais atvejais vėl nieko 
garantuotai tvirtinti negalėtume. Vėl galėtume tik spėlioti, ar sūris ten, 
kur buvo 2kg, ar kur 3kg? 


(C) Jeigu į vieną pusę dėtume 2kg ąsotėlį, o į kitą 3kg, būtų panašus 
atvejis. 

O kitaip nėr kaip dėti. 

Vadinasi, vienu svėrimu garantuotai susitvarkome tik su 2 ąsotėliais. 

Bet vis pabrėžiame, jog mums daug kas paaiškėjo. 

9 ąsotėliai ir 2 svėrimai — fantazija ar realybė? z, 

Iš to, ką mes jau patyrėme, lieka baimė po pirmojo svėrimo likti su trim 
ąsotėliais. Tačiau mes tuoj pamatysime, kad dabar pirmas svėrimas bus 
padėjęs antrajam. 

Imkime tikrinti kokią nors lygybę, pavyzdžiui, ar 1 kg4+-3kg +8kg vis dar 
tas pats, kaip 2kg + 4kg + 6kg (lieka neliesti 5, 7 ir 8 kg ąsotėliai). 
Jeigu persveria, sakykime, ta pusė, kur yra 


l kg + 3kg + 8kg, 
tai aišku, kad ji persveria dėl to, kad ten yra įkritęs sūris, ir tebebūkštaudami 


liekame su 3 ąsotėliais ir jau tik vienu svėrimu. 


Anksčiau tai mus pražudė, bet dabar mums yra geriau, nes dabar mes 
turime daugiau ąsotėlių, o dar kad likę 6 ąsotėliai yra tikri, jie sveria tiek, 
kiek ant jų užrašyta, vadinasi, juose nėra sūrio. 


Vienu iš tų „tikrų“ ąsotėlių pasinaudosime. 


Taigi sūris yra arba ten, kur yra 1 kg, arba kur 3kg, arba kur 8kg, o likę 
ąsotėliai yra „besūriai“. 

Todėl dabar imkime besūrį ąsotėlį 5 kg ir tikrinkime lygybę, ar vis dar 
3kg + 5kg = 8kg. 

Jeigu persveria 3kg + 5kg, tai sūris yra ten, kur buvo 3kg. Jeigu per- 
sveria 8kg, tai ten ir sūris. O jeigu pusiausvyra, tai sūris nuimtajame nuo 
svarstyklių 1 kg ąsotėlyje. 


Analogiškai elgiamės atveju, kai persveria 2 kg +4 kg >-6 kg, tada nuimame 
4kg ir tikriname lygybę, ar 
2kg + 8kg (tikras) = 6kg + 1 kg (tikras) + 3 kg (tikras). 


O jeigu 1+3 +8 =2+4+6? 
Vadinasi, sūris arba kur 5, arba kur 7, arba kur 8 kg. 
Tada imame tikrą 2kg ąsotėlį ir nukėlę 8 kg tikriname, ar dar 


2kg + 5kg = 7kg. 


Vėl viskas bus panašiai. Jeigu pusiausvyra, tai sūris 8 kg ąsotėlyje, jeigu 
nusvėrė ta lėkštelė, kur buvo 2 + 5, tai sūris „buvusiame“ 5 kg ąsotėlyje, o 
jei nusvėrė buvęs 7 kg masės ąsotėlis, tai sūris jame. 


Antrasis Mikės Pūkuotuko išbandymas 


O dabar įsivaizduokime, kad Mikė Pūkuotukas prasigyveno ir nusipirko 
sandėliuką, ir vienoje lentynoje laiko 10 nedidelių medaus puodelių, sve- 
riančių 100, 101, 102, 103, 104, 105, 106, 107, 108 ir 109 gramus. Ant 
kiekvieno indelio užrašyta, kiek jis sveria. Vieną karštą dieną atzvimbė 
širšių spiečius ir apipuolė tą medų. Kiekviena širšė svėrė po gramą. Aky- 
lieji miško gyventojai matė, kad ne visos širšės išskrido atgal, kad mažų 
mažiausiai viena širšė tikrai paskendo meduje. 

Kokią dabar užduotį miško išminčiai kels Pūkuotukui? 


Dabar Pūkuotukas gali sverti kiek tinkamas tomis svirtinėmis svarstyklė- 
mis be svarelių, bet turi neklysdamas surasti nors vieną puodelį su širše, 
nekabindamas medaus. 

Patarkime jam vietoje 10 puodelių imti tik 2 ir, jeigu jis susitvarkys su 2, 
tai supras, kaip elgtis su dešimtimis, šimtais ar tūkstančiais vis po gramą 
sunkėjančių puodelių. 

Taigi Mikė ima tuos abu 100 ir 101 gramo puodelius ir deda ant skirtingų 
lėkštelių. 

Galimi du atvejai: arba tas buvęs 100-gramis ąsotėlis ir dabar yra lengves- 
nis, arba ne. 


Jeigu jis nebėra lengvesnis, tai, aišku, kad tame 100-graminiame puodelyje 
bent viena širšė tikrai yra. 

Na, o jeigu buvęs 100-graminis puodelis ir dabar lengvesnis? 

Tada bent viena širšė tame 101-graminiame puodelyje yra. Tikrai, jeigu 
į ji niekas neįkrito, tai garantuotai įkrito į tą 100-graminį ir sveriant būtų 
pažeista buvusi „masių hierarchija“. 

Taip pat paaiškėjo, kad nuo puodelių skaičiaus šiuo atveju niekas nepriklau- 
so, nes tik ilgiau reikės nuosekliai dėti ant skirtingų svarstyklių lėkštelių 
tuos po gramą sunkėjančius puodelius. 


Imtume iš eilės ir tikrintume 


100 su 101, 101 su 102 ir t.t., iki pat 108 su 109. 


Jei kuriuo nors svėrimu būtų pažeista buvusi masių hierarchija, tai tame 
buvusiame lengvesniame, kurio dabar gramu sunkesnis jo kaimynas jau 
nebenusveria, širšių tikrai yra. 

Na, o jeigu buvusi „svorių hierarchija“ išlieka ir po paskutinio svėrimo, 
kas tada? 


Tada vėl taip pat: paskutiniame 109-graminiame puodelyje tikrai yra širšių. 
Nes jeigu paskutiniame 109-graminiame puodelyje nebūtų nė vienos širšės, 
tai kadangi jų kur nors yra, tai prieš tai kuriuo nors svėrimu būtų pažeista 
senoji masių hierarchija. 

Turime įdomią padėtį, kai galime ir negalėti pasakyti, nuo kurio puodelio 
atsiranda įkritusių širšių... 


Trečiasis Mikės Pūkuotuko išbandymas 


Vieną kartą Pūkuotukas susapnavo, kad jis turi be galo daug po gramą 
sunkėjančių puodelių ir vėl turi surasti nors vieną puodelį su širše. 
Pagalvojęs jis su siaubu suvokė, kad jis dabar to gali ir nebepadaryti. 
Jeigu jis, paeiliui sverdamas gretimus puodelius (manykime, kad jis spės 
atlikti be galo daug svėrimų), rastų pažeistą masių eilę, tai tada aišku, kad 
buvusiame lengvesniame širšių yra. 

O jeigu masių eilė nepažeista, tai jis nieko garantuoti negali — kai puodelių 
be galo daug, nebėra paties sunkiausio, nes, kurį bepaimtum, už jį visada 
yra kitas 1 gramu sunkesnis ir Mikė gali tik spėlioti. 

Pavyzdžiui, tuo atveju, kai į kiekvieną puodelį, pradedant nuo kažkurio, 
sakykime 2006-tojo, įkrito po vieną širšę, buvusi masių eilė išliks, o pas- 
kutinio sunkiausio puodelio dabar nėra. 

Geras pavyzdys, kai be galo daug yra tikrai per daug, kad galėtume sužinoti, 
ko klausia uždavinys arba, kai be galo daug yra „blogiau“ už baigtinį 
skaičių. 

Tegu skaitytojas nepyksta, kad mes rimtu veidu kalbame apie begalinį Mi- 
kės Pūkuotuko puodelių skaičių, begalybė žvelgia į mus iš pačių norma- 
liausių vietų, sakysime niekas neabejoja tuo, kad sveikųjų skaičių yra be 
galo daug, skaičių intervale — skaičių irgi be galo daug. 

Kažkada kažkoks spaudos magnatas sakė, kad turtingas žmogus yra tas, 
kuris nepajėgia susiskaičiuoti savo pinigų. 

Vėl kažkas į begalybės pusę. Kadangi begalybė mūsų vaizduotėje absoliu- 
čiai pagrįstai yra kažkas neaprėpiamo ir paslaptingo, o paslaptinga graikiš- 
kai yra mistiška (mystikos), tai ir pridėsime vieną beveik mistišką uždavinį, 
arba tokį, kurį lyg turėtų būti neįmanoma išspręsti, bet mes jį išspręsime, 
arba papasakosime apie užduotį vardu, kuriuo pavadintas XXXV skirsnelis. 

XXXV SKIRSNELIS | 


Kaip rasti žmogų, kurio vardo niekas nežino? 


Kartą įžymiojo anglų pėdsekio ir dedukcinio metodo pradininko Šerloko 
Holmso draugai organizavo jo susitikimą-seminarą su taip pat įžymiu pran- 
cūzų pėdsekiu Puaro. Iš karto pasakysime, kad Puaro vardo niekas pasau- 
lyje nebuvo susekęs — net garsusis Šerlokas. Į susitikimą Puaro atvyko ne 
vienas, o lydimas 99 stažuotojų. Puaro, suprantama, žinojo visų kitų su juo 
atvykstančiųjų vardus, kiti gi stažuotojai kai kurių savo kolegų stažuotojų 
vardus žinojo, kai kurių — ne. Visi stažuotojai buvo tiesiakalbiai (niekada 
nemeluojantys) ir nugrimuoti jie buvo visi kaip vienas, įskaitant ir Puaro. 


Šerlokas Holmsas, pradėdamas seminarą, angliškai santūriai, bet kartu šir- 
dingai pasveikino 100 prancūzų ir pasakė, kad jis gali ir nežinodamas Puaro 
vardo surasti įžymųjį kolegą detektyvą, jei tik jam būtų leista prieiti prie 
kurio nors svečio, parodyti į kitą svečią ir paklausti, ar jis žino to svečio 
vardą. 

Jam nereikėsią nė 100 klausimų ir jis kolegą suras. Taip iliustruodamas 
savo dedukcinį metodą jis rasiąs žmogų, kurio vardo niekas nežino: 

Jeigu Holmsas priėjęs prie svečio A ir rodydamas į kitą svečią B į klausimą: 
„Ar Jūs žinote, sere, kuo jis vardu“ — gauna atsakymą „Taip“, tai kadangi 
visi svečiai duoda teisingus atsakymus, o Puaro vardo, primename, niekas 
pasaulyje nežino, tai B — tikrai ne Puaro. 


Todėl B iš karto yra kviečiamas į furšeto kambarį ir, būdamas mandagus, 
iš karto ten ir eina. 


Jeigu Šerlokas Holmsas į savo klausimą gauna atsakymą „Ne“, tai tada jis 
priėjo ne prie Puaro ir dabar jau A eina į furšeto kambarį. 


O toliau kas? O toliau veiksmas tęsis tol, kol ten beliks tik 2 žmonės, o 
likę 98 jau bus perėję pavalgyti ir atsigaivinti. 

Dabar, kai jau yra belikę tik 2 žmonės, Šerlokas prieis prie pirmojo, parodys 
antrąjį ir pakartos tą patį klausimą. Jeigu jis išgirs „Taip“, tai jis jau ir yra 
priėjęs prie Puaro ir širdingai, tik dabar jau asmeniškai jį pasveikins, o 
jeigu išgirs „Ne“, tai prieis prie antrojo ir tars: „Sveiki, mesje Puaro“. 
Taip jis, klausdamas tik, ar žinai tą vardą, bus suradęs žmogų, kurio vardo 
niekas nežinojo. 


„ XXXVI SKIRSNELIS 


Ką galima sužinoti ir ko ne? 


Kartais, kartu su gera nuotaika ir optimizmu, įsiskverbia natūrali mintis, 
kad mes viską galime nustatyti, jeigu tik mums kas nors ką nors esmingo 
pasakė — arba iš karto, arba pagalvoję. 

Deja, tai ne visada taip. Gali nutikti, kad mums pasakė nepakankamai 
daug, nors esti ir tokių sąlygų, kuriose pasakoma daugiau, negu reikia, arba 
kai sąlygoje yra per daug duomenų ir mes galėtume atsakyti į uždavinio 
klausimą, arba surasti tiesą, net jeigu mums būtų pasakyta mažiau. 
Mėginant juokauti tuo atveju, kai mums yra pasakyta per mažai, galėtu- 
me prisiminti klasikinį uždavinį iš nemirtingosios garsiojo čekų rašytojo 
Jaroslavo Hašeko knygos „Sauniojo kareivio Sveiko nuotykiai“, kur yra 
pateikiamas maždaug toks uždavinys: 

Name yra 5 aukštai, kiekviename aukšte yra po 25 langus. Kuriais metais 
mirė namo prižiūrėtojo močiutė? 

Gyvenime taip pat dažnai nutinka ir taip, kai yra pasakoma per daug ir 
tokios sąlygos yra nusipelniusios atskiro perteklinių sąlygų vardo. 

Kitos sąlygos yra tokios, kad jos leidžia atsakyti į mums keliamą klausimą, 
bet remiantis tik jomis negalima visiškai atkurti viso įvykių vaizdo. 
Pateiksime paprastą pavyzdį, kurį prieš gerą dešimtmetį matėme vėl Sankt 
Peterburgo olimpiadiniuose rinkiniuose. 

Dabartinė karta yra menkiau susipažinusi su trimis muškietininkais Atu, 
Portu, Aramiu ir su jų kolega d'Artanjanu, kuris, nesakytum, kad buvo jų 
vadas ar koks viršininkas, bet nedaug betrūko. 

Populiarus rašytojas Diuma apie jų tikrus ar tariamus žygdarbius parašė 
daugybę visai tikrų, o ne tariamų ar virtualių knygų, kuriose įdomiai išgul- 
dė, kaip ten viskas klostėsi. 

Ir nors istorikai nesutinka daug su kuo iš to, ką mes tose knygose randame, 
skaitytojui tai ne visada svarbu, juoba kad gražiai papasakota. 
Psichologiškai žiūrint, romėnai jau prieš tūkstančius metų tokiu posakiu 
įvertino meistriškus pasakojimus: „Jeigu tai ir netiesa, tai nors gerai sugal- 
vota“. 


O kas gerai sugalvota, tas gražu, o grožis labai įtikina. 

XXXVII SKIRSNELIS 


Štai nūdienos uždavinys apipintas vardais, kuriuos ikikompiuterinėje eroje 
žinojo kiekvienas, skaitantis knygas, o tokių skaičius buvo maždaug toks 
pat kaip dabar rymančių prie monitorių. 


Kiekviena karta turi savo priekinį flangą. 


Kartą trys muškietininkai Atas, Portas ir Aramis žaidė tenisą, o d'Artanjano 
su jais nebuvo. 

Žaidė jie, kaip sakyta, tenisą, po vieną geimą, visi buvo užimti, nes du 
žaidė, o trečias teisėjavo. Geimui pasibaigus laimėjęs likdavo žaisti toliau, 
pralaimėjęs eidavo teisėjauti, o teisėjavęs — Žaisti. Ir taip geimas po geimo. 
Ilgai muškietininkai tą kartą žaidė, arba, kaip dabar pasakytume, daug 
dėmesio savo formos palaikymui skyrė ir dar viską užsirašinėjo. 

Po ilgo žaidimo muškietininkai susiskaičiavo, kad Atas sužaidė 15 geimų, 
Portas — 10, o Aramis — net 17. Kur buvęs, kur nebuvęs, ką tik atsiradęs 
d'Artanjanas ėmė aiškinti, kad jis, vien į tuos trijų žaidėjų sužaistų geimų 
skaičius pažiūrėjęs, oi daug ką apie geimų baigtis pasakyti galėtų. 

— Na ir ką tu iš to pliko žaistų geimų skaičiaus gali įžiūrėti? 

— Matau, kas pralošė antrą geimą. 

— Bet juk tavęs nebuvo, mes jau ir patys be užrašų nepasakytume, kas ten 
tą antrą geimą žaidė, o ką jau ir bekalbėti apie tai, kas tą geimą laimėjo. 
— Nežinau, mano šaunieji broliai, ar jūs galit, ar negalit pasakyti, kas ten 
tą antrą geimą žaidė ir kas laimėjo. Jūs žaidėte, aš ne, bet aš tikrai galiu 
pasakyti, kas pralošė antrą geimą. Ir ne tik antrą, bet ir ketvirtą geimą. 

— Daug tu gali. 

— Visi gali, kas stengiasi, — oriai atrėmė d“Artanjanas. 

— Tai paaiškink, kaip galvoji, — nusileido draugai. 

Negi d“Artanjanas tikrai žino, kuris pralošė antrą geimą? 

Atsisėdę pievutėje ant apsiaustų, muškietininkai pasiruošė įdėmiai klausy- 
tis, ką gi čia jiems išaiškins jų jaunasis draugas. 

Mielas skaitytojau, mes puikiai suprantame, kad ne visiems toks sąlygos 
gyvinimas prie širdies. 

Juo labiau, kad sąlygą gyvinant, ją nesunku sugadinti ir nejučia padaryti, 
kad kengūra vienu šuoliu nušoka 100 kilometrų arba kad žirgas peršoka 15 
metrų kliūtis. 


Suprasdami tai, mes tvirtai manome, kad tinkamas sąlygos pagyvinimas 
padaro ją triskart patrauklesnę penkiskart platesniam galimų sprendėjų ratui 
— O juk galutinis uždavinių sprendimo tikslas yra padaryti skaitytoją 


IŠMINTINGESNĮ. 


D'“Artanjanas pradėjo aiškinti reikalus sakydamas, kad jeigu Atas lošė 15 
kartų (15 geimų), Portas — 10, o Aramis — 17, tai jie visi kartu lošė 42 
geimus, o kadangi kiekvienam geimui reikalingi du žaidėjai, tai tų geimų 
būta 


4242=21 


Antra mokytojo pastaba buvo tokia, kad nors ir koks prastas būtų Žaidėjas 
— čia jis vos pastebimai dėbtelėjo į Portą — jis mažiausiai kas antrą kartą 
arba kas antrą geimą vis tiek stovi aikštelėje ir mojuoja rakete. 

Draugai, klausydamiesi d'Artanjano, gal to dėbtelėjimo ir nepastebėjo, o 
mes matėme ir iš karto pagalvojome, negi Portas ir kodėl Portas? 

Portas težaidė 10 kartų per tuos 21 geimą, tai kadangi iš bet kurių dviejų 
iš eilės einančių geimų bent viename iš jų turi būti žaidęs, išeina, kad tada 
vienintelė galimybė jam buvo žaisti 


2, 4, 6, 8, 10, 12, 14, 16, 18 ir 20 


geimus ir, deja, visus pralaimėti, kitaip kada nors jis būtų lošęs 2 geimus 
iš eilės, o kitaip neišeina būti žaidus per 21 geimą tik 10 kartų... 

— Bet aš ramiai žiūrėjau į tuos pralaimėjimus, — regis, taip ir girdime 
sakant Portą, kuriam buvo svarbios ne tiek pergalės teniso kortuose, o 
geras bendras fizinis pasirengimas ir taiklūs dūriai kautynėse. 


Grožis labai patraukia, veikia kaip magnetas, kone ima nelaisvėn, vadi- 
nasi, ir psichologiškai yra labai galingas dalykas, kadangi žmogus dažnai 
nelaukia didelių grožybių iš paprastų dalykų, nes ten viskas atrodo regėta, 
matyta, įprasta ir ką jau ten tokio įspūdingo beišpeši. 


Kita vertus, žmogus savo esybe yra senas aukso plovėjas, o juk yra pasa- 


kyta, „Kas ieško, tas randa...“, — nors bent kiek didesnis skeptikas galėtų ir 
atitarti: „„... arba gauna į sprandą“, bet net tai labai neatbaido susižavėjusių 
ieškotojų. 


Tiesa yra ta, kad spręsdamas uždavinį, žmogus dažnai susiduria su rimtais 
psichologiniais sunkumais. 

Tai suprantama, nes net jeigu uždavinys yra nesunkus ar netgi trivialus, tai 
man, sprendėjui, vis tiek malonu, kad aš jį įveikiau, kad aš galiu pasakyti, 
ko klaustas. 

Tik tai nelabai praplečia mano išminties platumas ir gilumas, — na, žinojau 
ir padariau, kas čia tokio? 

Visai kitas dalykas, kai manęs klausia kažko, kas ne labai paprasta, ko 
nelabai suprantu ar visai nežinau, nesu girdėjęs, dėl ko aš turiu laužyti 
galvą, pasitelkti visą savo patirtį, valią, ryžtą ir laiką, kurio apskritai visada 
trūksta... 

Net ir tada, dažnai būna, kad vis tiek negaliu rasti, ko prašomas. 


Tada nereikia nusiminti, o tik nurimti ir vėl iš naujo tuo užsiimti. 


Pradėkime nuo to, kas tikrai išeina 


Sunku būtų rasti žmogų, kuris nepajėgtų išspręsti tokio uždavinio. 

100 metrų ilgio medis buvo supjaustytas į 30 rąstgalių, kurie buvo arba 3, 
arba 4 metrų ilgio. 

Kiek dar kartų reikėtų pjauti tuos rąstgalius, kad jie visi pasidarytų 1 m 
ilgio? 

Pirmasis paprastas ir doras pamąstymas būtų toks: 3 metrų rąstgalį, kad 
iš jo išeitų metriniai rastgaliai reikės pjauti du kartus, o tą 4 metrų — 3 
kartus. 


Todėl jeigu mes žinotume, kiek yra trimetrinių ir kiek yra keturmetrinių 
rąstgalių, tai trimetrinių rąstgalių skaičių padaugintume iš 2, keturmetrinių 
— iš 3 ir suskaičiavę tų skaičių sumą, sužinotume, kiek iš viso kartų reikės 
pjauti. 

Toliau įprastinis sąlygos glaudinimo receptas būtų toks: pažymėkime tri- 
metrinių rąstgalių skaičių x, keturmetrinių — raide y, tai kadangi iš viso jų 
yra 30, tai 


x +y = 30, 
o kadangi jie gauti iš 100 metrų ilgio kamieno, tai 
3x + 4y = 100. 


Net ir tokią paprastutę lygčių sistemą galima išspręsti truputį kitaip, negu 
tai paprastai yra daroma. 

Kadangi 3 x 30 = 90 yra arčiau 100 negu 3 x 40 = 120, tai imame kalbėti 
taip: jeigu visi 30 rąstų būtų trimetriniai, tai jų bendras ilgis tebūtų 90, o 
yra 100, todėl ne visi rąstai yra 3-metriniai — yra ir 4-metrinių. 

Jeigu vieną 3-metrinį rąstą iškeistume į vieną 4-metrinį (barteris!), tai bend- 
ras rąstų skaičius nepakistų, o laimėtume 1 metrą medžio kamieno. Ka- 
dangi jo laimėti mums reikia 10 metrų, arba tiek, kiek 90 skyrėsi nuo 100, 
tai reikia dešimtį 3-metrinių rąstigalių iškeisti į 10 4-metrinių. 

Taigi yra 20 trimetrinių ir 10 keturmetrinių rąstgalių, todėl pjauti reikės 


20x21+10x3=70 kartų. 


O dabar pasižiūrėk, skaitytojau, kaip galima puikiai apsieiti be visos šitos 
trijų keturių metrų litanijos. 

Pirmas judesys visiškai nelauktas — užuot pjaustę imamės priešingo veiks- 
mo, būtent rąstgalių „lipdymo“: visus rąstgalius sulipdome į buvusį ka- 
mieną: kadangi tų rąstgalių yra 30, tai reikės 29 sulipdymų. Dabar jau 
kamienas sulipdytas, jo ilgis vėl 100 metrų, kaip pradžioje, supjaustome jį 
į metrinius rąstgalius, dabar pjauti, žinoma, jau reikės 99 kartus, iš jų ir 
per 29 ką tik lipdytas vietas, vadinasi, tikrų naujų pjūvių bus tik 


99 — 29 = 70. 


Šis uždavinys kartu su elegantiška jo pabaiga paimtas iš maskvietiškų olim- 
piadinių knygų. 


Šioje vietoje autorius norėtų pridėti pastabą, kad pagal antrąjį sprendimą 
visiškai nesvarbu, kokio ilgumo buvo tie rąstai (svarbu tik, kad jų ilgis būtų 
matuojamas sveikais metrais!) — sprendimas liktų toks pat — vėl būtų 29 
suklijavimai, 99 nauji pjovimai, iš kurių 29 kaip ir nebereikėtų, nes jie eina 
per „sulipdymo“ vietas, arba iš viso būtų 


99 — 29 = 70 


tikrų pjovimų. 

Dar sykį pakartosime, kad svarbu tik, kad kamienas būtų supjaustytas „svei- 
kais metrais“, na ir, suprantama, jų skaičius (šiuo atveju 30). 

Manau, kad skaitytojas jau suvokė, kaip atsiranda, sakysime, tokie uždavi- 
niai: 

N metrų ilgio rąstas buvo supjaustytas į n dalių, kurių ilgiai yra 


X1,42,X3,... „Xn 


(visų tų rąstgalių ilgiai reiškiami sveikais metrais). 


Kiek kartų reikėtų pjauti, kad visus rąstgalius supjaustytume į 1 m ilgumo 
dalis? 


Skaitytojui turėtų būti visiškai aišku, koks šiuo atveju yra atsakymas. 
Neatimsime malonumo iš skaitytojo pasakyti jį pirmiau mūsų, tik pridursi- 
me, kad teisingas atsakymas užrašomas 3 spaudos ženklais. 

Idėjų, nors ir labai paprastų, atsiradimas sprendžiančiojo galvoje nėra toks 
greitas, kaip kad sprendėjui norėtųsi. Viskas turi savo kainą ir vertę. Viskas 
ateina pamažu ir tie, kurie galvoja, kad viskas daroma greitai, gali kiek 
atvėsti, prisiminę ką Euklidas atsakė pas jį apsilankiusiam imperatoriui, 
paprašiusiam jį greitai išmokyti geometrijos. Jis drąsiai tarė: „Geometrijoje 
nėra karališkų kelių“. 

Nors psichologiškai žiūrint Euklido drąsa stulbina — nes su karališkais 
žmonėmis laikomasi kitokių mandagumo taisyklių — bet išminties požiūriu 
tai tikra tiesa — niekas per dvi dienas negali išmokti geometrijos. 

Ir apskritai, mažai ko gero galima gerai išmokti per 2 dienas. 

Viskas turi savo kainą. 

Vėl papasakosime vieną labai paprastą uždavinį ir pasiūlysime skaitytojui 
truputėlį sunkėlesnį, bet stengsimės viską papasakoti taip, kad 10 minučių 
mąstymo turėtų pakakti, kad skaitytojas taptų to uždavinio sėkmės riteriu. 


Tai vėl melodijos Sankt Peterburge matytų uždavinių motyvais. Gražias 
melodijas nelengva užmiršti (palyginkite su 3 uždaviniu iš [4]). 


Gudrutis turi 100 kartelių, kurių kiekviena yra po 1 m arba po 3m ilgio. 
Jis norėtų, panaudodamas jas visas atitverti stačiakampio formos sklypą, 
kurį tada jo senelis jam nupirktų ir užrašytų, bet tik su sąlyga, jeigu jis 
sugebės tai atlikti perlauždamas vieną kurią kartelę tik vieną kartą. 

Kaip Gudručiui ir čia pasirodyti gudriausiu? Tai gana nesunku. 


Nors ir nežinoma, kiek tiksliai kokio ilgio kartelių Gudrutis turi, bet tikrai 
aišku, kad vienų kurių jis turi pakankamai daug, bent jau daugiau negu 2. 
Tada jis gali paimti dvi iš tų kartelių ir „paversti“ jas dviem priešingomis 
stačiakampio kraštinėmis. O visas likusias jis gali išdėti į eilę ir perlaužti, 
jei reikia, tą lazdelę, esančią tiksliai per išdėliotų lazdelių vidurio vietą, 
ir imti jas kitomis dviem stačiakampio kraštinėmis. Taip jis tikrai gaus 
stačiakampį, lauždamas daugių daugiausiai vieną lazdelę. 

O dabar uždavinys skaitytojui. 


Gudrutis vėl turi 100 lazdelių, bet dabar jų ilgiai jau nežinomi. Gudrutis 
vėl nori iš jų visų išdėlioti stačiakampį, ir jeigu jam ne daugiau negu 
dviem laužimais pavyks tai padaryti, tai dabar jau senelė nupirks jam jo 
stačiakampiu atitvertą žemę, kuri šį kartą yra kurortinėje zonoje, arba tai 
būtų puiki investicija į anūkų ateitį. 

Kaip dabar verstis Gudručiui? Primename, kad lazdelių vėl 100, tačiau jų 
ilgiai dabar neaiškūs, nors laužti atitveriant stačiakampį dabar galima jau 
2 kartus, o nebe vieną, kaip kad buvo su 1 m ir 3 m kartelėmis. 


O dabar jau esame subrendę griebtis visai neprasto uždavinio (plg. 22 už- 
davinį iš [4]): 

Kaip turint daugybę 8 ir 9cm pagaliukų, kurių bendras ilgis 18 metrų, 
bet kuriuo atveju įtikinti ir save, ir pasaulį, kad visada galima dabar jau 
griežtai nelaužant pagaliukų, sudėti taisyklingąjį 8-kampį, kuriame būtų 
panaudoti abiejų ilgių pagaliukai. 

Taisyklingojo aštuonkampio dėlionė iš 8 ir 9cm ilgio pagaliukų, kurių 
bendras ilgis 1800 centimetrų — negi tai visada pavyks? 

Kaip tai padaryti? Ko tada griebtis? Tai nuolatos bet ką darantį, bet ką bet 
ko besiėmusį žmogų lydintys klausimai. 

Iš pradžių galėtume pabandyti elgtis santūriai ir laikydami, kad tą taisyk- 
lingą aštuonkampį su 8 lygiomis kraštinėmis išdėlioti galima, turime, kad 
kiekvienos kraštinės ilgis tada turėtų būtų po 


1800 : 8 = 225 (cm). 


Jeigu 8cm ilgio pagaliukų yra x, o 9cm ilgio pagaliukų — y, tai visų 8 cm 
ilgio pagaliukų ilgis yra 8x, o visų 9cm ilgio pagaliukų ilgis yra 9y, o tai 
tada jų visų bendras ilgis yra 8x + 9y, o tai 18 m arba 1800 cm. 

Taip atsiranda lygybė 


8x + 9y = 1800. 


Ką ji mums sako? Ji sako, kad x dalijasi iš 9, nes iš jų dalijasi abu kiti 
lygybės nariai — 1800 ir 9y. Todėl iš 9 privalo dalytis x. Lygiai taip pat 
y dalijasi iš 8, nes iš 8 dalijasi abu likę lygybės nariai 1800 ir 8x. 
Vadinasi, x dalijasi iš 9, o y dalijasi iš 8. Ką tai reiškia aiškumo prokalbe 
kalbant? Tai reiškia, kad 8cm pagaliukų skaičius dalijasi iš 9, o 9 cm 
pagaliukų skaičius dalijasi iš 8. Primename, kad pagal sąlygą tikrai esama 
abiejų rūšių pagaliukų. 

Vadinasi, mes galime visus 8cm ilgio pagaliukus suskirstyti ryšeliais po 9, 
kad jokio laisvo 8cm pagaliuko neliktų ir lygiai taip galime visus 9 cm 
pagaliukus suskirstyti ryšeliais po 8 taip, kad jokio laisvo 9 cm pagaliuko 
irgi nebebūtų. 


Dabar būtų gerai susivokus, kiek kartu yra tų abiejų ilgių ryšelių. Tai 
jau visai paprasta: kadangi 9cm ilgio pagaliukai suskirstyti po 8, o 8cm 
pagaliukai — po 9, tai abiejų ryšelių pagaliukų bendras ilgis yra 


8 x 9 = 9 x 8 = 72 (cm), 
vadinasi, tų ryšelių yra tiek, kiek kartų 72 cm telpa į 1800 cm, o tai yra 
1800 : 72 = 25 kartus. 


Vadinasi, abiejų rūšių ryšelių yra iš viso 25. 

Dabar seka vienas mikrojudesys. Kadangi mums reikia mūsų 8 ir 9 cm 
pagaliukais surinkti 8 kartus po 225 cm, o kiekvienos rūšies pagaliukų yra, 
tai paimkime vieną 9cm ilgio po 8 pagaliukų ryšelį ir išdėliokime jį po 
1 pagaliuką į kiekvieną mūsų norimo 8-kampio kraštinę. Tada mums dar 
liks kiekvienai kraštinei duoti po 


225 — 9 = 216 (cm) 


ilgio pagaliukų. 
Bet dabar mums dar liko 24 ryšeliai po 72 cm bendro ilgio kiekvienas. 


Todėl į kiekvieną kraštinę išklosime po bet kuriuos 3 vis tiek 72 cm suminio 
ilgio ryšelius ir reikalas bus atliktas. 


Šio uždavinio idėja priklauso įžymiojo Rusijos nestandartinio švietimo ly- 
derio Igorio Rubanovo kūrybinei laboratorijai. 


Sizifas legendinio Olimpo kalno papėdėje turi prisirinkti patį mažiausią 
įmanomą penkių skirtingų masių akmenų kiekį (jis gali imti ir vienodai 
sveriančius akmenis), kad pajėgtų su Hefaistu sužaisti pusiausvyros žaidi- 
mą. Hefaistas gali paliesti bet kuriuos 2 Sizifo pasirinktus akmenis. Tada 
Sizifas turi paliesti kitus 2 savo akmenis, kad abiejų jo paliestų akmenų 
masių suma ir Hefaisto paliestų akmenų masių suma būtų vienodos. Kalno 
papėdėje yra bet kiek bet kokios masės akmenų. 

Taip pasielgti Sizifas turi pajėgti kiekvieną kartą, kad ir kokius 2 akmenis 
Hefaistas bepaliestų. 

Dievai už bausmę Sizifui buvo padarę taip, kad jis be paliovos turėdavo 
ritinti sunkų akmenį į kalno viršūnę ir, kai jau jis būdavo jį beveik užriti- 
nęs, akmuo išsprūsdavo iš jo rankų ir nusirisdavo žemyn, ir Sizifas vėl be 
jokio atokvėpio turėdavo vėl ritinti aukštyn. Dabar Dievai pažadėjo Sizifui 
atokvėpį, jei tik šis suras tokius akmenis. 


Sizifas ėmė galvoti, nuo ko jam pradėti, norint pajudėti. 
Jis sugalvojo supaprastinti klausimą. Pirmiausiai, jei galima būtų rinktis 
visus vienodai sveriančius akmenis, tai Sizifui pakaktų 4 vienodų akmenų. 


Gali sau Hefaistas tada paliesti vienus kuriuos 2, jis palies kitus tokius 2 
to paties svorio akmenis. 


O kas būtų, jei Sizifui reikėtų imti ne mažiau kaip dviejų skirtingų masių 
akmenis? 


Tada Sizifui tikrai reikėtų 8 akmenų, nes Hefaistui paliečiant 2 skirtingus 
vieno svorio akmenis, jam reikėtų turėti kitus 2 tokio pat svorio akmenis. 


Mes jau supratome, kad penkių skirtingų masių akmenų atveju, Sizifui 
tikrai neprireiks daugiau negu 


5x4=20 


akmenų, nes Sizifas visada pajėgs vienodais akmenimis atsakyti Hefaistui. 
O gal galima apsieiti su mažiau negu 20-čia akmenų? 

Mes pasistengsime įrodyti, kad 5-ių skirtingos masės akmenų atveju 13 
akmenų pakanka, o su mažiau išsiversti nepasiseka. 


Pradžia ta pati. Hefaistui palietus 2 pačius lengviausius (arba 2 pačius 
sunkiausius) akmenis Sizifas turi galėti paliesti kitus tokios pačios bend- 
ros masės akmenis. Tai vėl tegali būti kiti 2 dviejų lengviausių (arba 
sunkiausių) masių akmenys. Vadinasi, dviejų pačių lengviausių (ir pačių 
sunkiausių) masių akmenų yra po 4, taigi, iš viso jau turi būti ne mažiau 
kaip 

4+3+4=11 


akmenų (vidurinis trejetas įrašytas dėl to, kad turi būti bent po vieną likusių 
3 skirtingų masių akmenų). 


Tą situaciją galima pavaizduoti taip: 


00000 0(56) G) G) 


Jei Hefaistas palies 1 ir 2, tai ir Sizifas turi turėti kitą 2 (turi imti 1 ir 2). 
Simetriškai ir su 4 ir 5, todėl Sizifui reikia kito 4. 


Dėmesio, nuo šios vietos pas mus 1, 2, 3, 4, 5 jau reiškia ir akmenų masę. 
Dabar jei Hefaistas palies 2 ir 3, tai Sizifas turi porą 4 ir 1, nes 


2+3=411. 
Jei Hefaistas palies 3 ir 4, tai Sizifo pora bus 5 ir 2, nes 


3+4=54+2. 


Taip prisikasėme iki situacijos su 13 akmenų: 


000006000(0G)GJCG) 


Lieka pažiūrėti atvejį, kai Hefaistas lies 2 ir 2, tada Sizifas — 3 ir 1, o jei 
Hefaistas rinksis 4 ir 4, tai Sizifas — 5 ir 3. 

tų uždavinių vertę, arba kada gana 
būti veikliu penktoku? 

1960-1961 m. Čekoslovakijos olimpiadoje buvo pasiūlytas uždavinys. 
Duota skaičių eilutė 


L: 2,2, 3, 3, 3,4;4,4; 4; Siias 


Koks skaičius yra 1000-tasis toje eilutėje? 

Mes tą uždavinį kiek praplėsime ir pirmiau paklausime: 
Koks yra 100-tasis tos eilutės skaičius? 

O po dar paklausime: 

Koks yra 2006-tasis tos eilutės skaičius? 


Žiūrėdami į tą eilutę, mes matome, kad vienodų skaičių vis po vieną dau- 
gėja, arba kitaip sakant, pastebime, kad vienetas buvo tik 1, dvejetų buvo 
jau 2, trejetų — 3, ketvertų — 4 ir t.t. 


Vadinasi, dedant 
1+2+3+41+541+6+---, 


mums pirmiausiai reikia žiūrėti, su kokiu dėmeniu n persirita 100, toks 
dėmuo n ir bus tas 100-tasis skaičius toje eilutėje. 


Dėdami iš eilės prie 1 vis po 1 padidėjančius skaičius, gauname 

1, 3, 6, 10, 15, 21, 28, 36, 45, 55, 66, 78, 91, 105, ... 
Kadangi 100 persirita 14-tasis dėmuo, tai 100-tasis tos eilutės skaičius 
yra 14. Žinoma 14 yra ir 92-asis, ir 93-sis, ..., iki pat 105-tojo skaičiaus. 


Na, o su 1000-tuoju kaip? Negi vėl skaičiuosime rankomis? 
Dabar mums yra reikalingas toks n, kad 


1+2+3+---+(1— 1) < 1000, 


14+24+3+---+(1—1) +n > 1000, 


arba toks n, kad 


2(1+2+3+---+(1-1))= 
=(1+(1—-1))+(2+00-2)+---+(0—-1)+1)) = 


=n(n-— 1) < 
< 2000, 
o 
2(1+2+3+---+(n-1)+n)= 
=(1+1)+(2+(1—1))+---+(1+1) = 
=n(n+1) > 
> 2000. 
Kadangi 


n(n — |) sun(n + 1) 


sukinėjasi apie n kvadratą, o 45 kvadratas yra 2025, tai pažiūrime ir ran- 
dame, kad 


44.45 = 1980, 


45 . 46 = 2070, 


todėl ieškomasis n yra 45. 


Skaitytojas pats nesunkiai ras, kuris dėmuo yra 2006-tasis ir net kuris 
1 000 000-asis ar net 1 000 000 000-asis. 

Linksmoji matematika 


Visi gerai atsimename ariją „Figaro čia, Figaro ten“. Matematikoje irgi 
daug judrumo, ir nesunku įsivaizduoti, kad iš pradžių buvo pora (A, B), o 
po to ir pora (B, A) ar dar kas nors panašaus. 


Neretai nutinka, kad iš teiginio A išplaukia teiginys B. Pavyzdžių toli 
ieškoti nereikia. Jų apstu visur, pavyzdžiui, jeigu teiginys A yra 
„Giedrą dieną patekėjo saulė“, 
o teiginys B yra 
„Neužtemdytame kambaryje pasidarė šviesu“, 
tai yra visai aišku, jog esant normalioms įprastinėms aplinkybėms, jei įvyko 
A, tai įvyko ir B. 


O jeigu dabar B sukeistume su A, tai kaip tada? Ar būtinai, jeigu jau 
neužtemdytam kambaryje pasidarė šviesu, tai ar būtinai taip nutiko dėl to, 
kad giedrą dieną patekėjo saulė? 


Aišku, kad visai nebūtinai, ir atsakyti galima šmaikščiu klausimu iš pasa- 
kos: 


Kas yra svarbesnis: Mėnulis ar Saulė? 


Atsakymas: Mėnulis, nes šviečia naktį, kai nėra Saulės, o dieną ir taip 
šviesu. 


Būtinos ir pakankamos sąlygos 

Jeigu iš to, kad teisingas teiginys A, išeina, kad teisingas ir teiginys B, tai 
reiškia, kad teiginys A „užtikrina“ teiginį B. 

Jeigu patekėjo saulė, tai pasidarė šviesu. O jeigu pasidarė šviesu, tai ar 
būtinai patekėjo saulė? Visai ne, tiesiog vidurnaktį galėjome įjungti galingą 
prožektorių. 


Žaismingai tai galėtume išreikšti žodžiais „Kiekvienas tortas yra turtas, bet 
ne kiekvienas turtas yra tortas“. 


Panašias išvadas galėtume padaryti remdamiesi kokia nors kita istorija. 


Istorija apie Bonifacą ir jo katiną Leopoldą 


Du lygiateisiai partneriai — Bonifacas ir jo katinas Leopoldas — pasirašė 
sutartį, pagal kurią Bonifacas už tinkamą maitinimą įsipareigojo tvarkyti 
namuose pelių ir žiurkių apskaitą, o dar teikti papildomas paslaugas, nes jis 
pasižadėjo, kad jeigu jau kitą dieną turėtų lyti, tai jis šiandien, perspėdamas 
apie tai, nusičiaudėtų. 

Ką tik jis nusičiaudėjo. 

Rytoj lis, pamanė Bonifacas. Ar būtinai jis teisus? 


Ne, nebūtinai. Katinas gali susirgti ir dėl to nusičiaudėti. Arba kitaip: 
katinas čiaudi kasdien, o lyja tik sekmadieniais, tada sąlygą jis bus įvykdęs 
— jokių nemalonumų. 

Skaitytojas, kuriam po 3 sekundžių čia viskas aišku ir jis plačiai šypso- 
si, gali pasveikinti save su tuo, kad su logine klausa pas jį viskas kuo 
puikiausiai. 

O jeigu ne, tai tada kas? Ogi nieko tokio. Viską galima ugdyti. O šiaip 
jau galėjo būti ir taip, kad buvote išsiblaškęs skaitydamas sąlygą. O gal 
nemėgstate kačių? 


Kad dar labiau prablaškytume Jus, o tai svarbu, nes mes kalbame, kad ir 
juokais bet apie (psicho)logiškai labai svarbius dalykus, tad pateiksime dar 
vieną šmaikščią epigramą. 


Sir, I admit your general rule, 
That every poet is a fool: 

But you yourself may serve it, 
That every fool is not a poet. 


Tai galėtume išversti maždaug taip: 


Ir kas gi, mielas pone, ginčytis išdrįs, 
Su jūsų žodžiais: kas poetas, tas kvailys. 
O jūsų pavyzdys, lig šiolei neregėtas, 
Įrodo, kad kvailys — nebūtinai poetas. 

Ar yra gyvybė Marse, arba apie 


matematinius siurprizus 

Jeigu mums pasakytų, kad Marse yra gyvybė, tai mes labai nustebtume, o 
tūlas tuo visiškai nepatikėtų. 

Taip būna ir su uždaviniais. Dažnai mūsų klausia to, kas iš pirmo žvilgsnio 
yra absoliučiai neįtikėtina, atrodo neįmanoma, na, kažkokios fantazijos. Ir 
vis dėlto staigmenų ir netikėtumų būna visur, ir tai irgi yra rimta gyveni- 
miško ar matematinio žavesio komponentė. 

Tiesą pasakius, matematikoje su jos tūkstantmetėmis tradicijomis ir sukur- 
tais subtiliais metodais to žavesio yra tiek, kad nors vežimu vežk. 


Tuojau pamatysite, kad netikėtumų atsiranda jau aritmetikoje. 


Štai toks pavyzdys (arba psichologinis siurprizas mūsų aritmetinei intuici- 
jai) — arba gal ne vien Marse yra gyvybė. 


Visi Marso ir Merkurijaus vyrai ir moterys mokosi visą gyvenimą, ir kiek- 
vienais metais jų žinios yra vertinamos vienu pažymiu taip kaip ir mūsuose 
— nuo ] iki 10. 

2005 metais pasirodė, kad visų Merkurijaus moterų pažymių vidurkis yra 
didesnis negu visų Marso moterų pažymių vidurkis ir visų Merkurijaus vyrų 
pažymių vidurkis irgi yra didesnis už visų Marso vyrų pažymių vidurkį. 
Ar žinodami tik tiek, kiek čia pasakyta, mes galime kategoriškai tvirtinti, 
kad visų Merkurijaus gyventojų pažymių vidurkis yra didesnis negu visų 
Marso gyventojų pažymių vidurkis? 

Iš pirmo žvilgsnio čia viskas labiau negu aišku. Jeigu ir tos geresnės, ir tie 
geresni, tai ir vieni visi kartu bus geresni už kitus visus kartu. 


Psichologiniu požiūriu čia kažkiek panašu į optimistinį verslininko balanso 
uždavinį. Apskritai dažniausiai būna taip, kad jei merkurietės geresnės 
už marsietes ir merkuriečiai geresni už marsiečius, tai ir visas Merkurijus 
apskritai turėtų turėti aukštesnį vidurkį negu visas Marsas. 

Tačiau dažniausiai nereiškia visada: jeigu aš 10 kartų ėjau ledu ir neįlūžau, 
tai kas man galėtų garantuoti dėl 11-to ėjimo per ledą. 


Pateiksime pavyzdį, kad taip gali nutikti. 


Sakysime, kad Merkurijuje gyvena Merkutė, Merkys ir Merkelis, besimo- 
kantys atitinkamai pažymiais 10, 6 ir 6, o Marse — Marsytė, Marselietė ir 
Marselis, kurių pažymiai yra atitinkamai 9, 9 ir 5. 

Taip mes, žemės dukros ir sūnūs, žvelgiame į dvi trumputes ataskaitas: 
MERKURIJUS 


Pavardė Pažymys | Moterų Vyrų Visų 
vidurkis | vidurkis vidurkis 


10 101646 A: 7,33 
6+6 
g =6 
MARSAS 
Pavardė Moterų Vyrų Visų 
vidurkis | vidurkis vidurkis 
MARSYTĖ 949 94945 L 
3-9 = 2 
MARSELIETE 
MARSELIS 5 5 


Ir viskas kaip ant delno: atskirai ir tie geresni, ir tos geresnės, o kartu — 
atvirkščiai, nors tu ką. Nieko sau statistiniai nuotykiai. 


Ir pa(si)tikėk, žmogau, po viso to tais visais vidurkiais. 


Beje, doras penktokas pastebėtų, kad nors Marsytės ir Marselietės bendras 
vidurkis yra tik 9, lyginant su Merkutės, kuri turi 10, tačiau abi Marsietės 
į bendrą visų vidurkį įnešė 


9.2-10=8 
svariais balais daugiau negu Merkutė. Tie 8 balai ir nulėmė, nes Merkys 
ir Merkelis, kurių bendras vidurkis yra 6, ir kuris, žinoma, yra didesnis už 
Marselio 5, teįnešė 


6-2—3—7 


balais daugiau. 
O tas 1 jų skirtumo balas 


8—-7-1 


ir nusvėrė svarstyklių (vidurkių) lentelę marsiečių pusėn. 

Reiškinio „myli > nemyli“ matematiniai modeliai 

———————— 


Esame tvirtai įsitikinę, kad visi rimti gyvenimiški dalykai turi savo mate- 
matinius analogus. 

Turi matematinę interpretaciją ir spėliojimas „ar myli, ar nemyli“, pešiojant 
ramunės žiedlapius, ir ji labai paprasta. Vietoj myli matematikas dažnai gali 
pasakyti lyginis, vietoj nemyli — nelyginis ir samprotauti toliau. Situacija, 
kai labai daug lemia ar net viską išsprendžia svarstymai, kas čia lyginis, 
kas — nelyginis, dažnai sutinkama įvairiausiuose uždaviniuose. 
Pateiksime vieną pavyzdį. Uždavinio veikėjus pavadinsime plačiai žinomos 
liaudies dainos veikėjų Jono, Baltraus ir Matijošiaus vardais, tik šį kartą 
jie ne Alvitą dūdos pirkti „varo“, o su 


7x7 

lentelėje surašytais visais sveikaisiais skaičiais nuo 

1 iki 49 
krapštosi (skaitytojas gali tai palyginti su 3 komandinės „Baltijos kelio“ 
olimpiados 2001 metais Hamburge uždaviniu [7]). 
Taigi dar kartą pakartokime, kad: 
7 x 7 matmenų lentelės langeliuose surašyti visi sveikieji skaičiai nuo 1 iki 
49, ir pasakysime, kas ten buvo toliau. Toliau Jonas teisingai suskaičiavo 
visų kiekvienos eilutės ir visų kiekvieno stulpelio skaičių sumą, supranta- 
ma, kad iš viso buvo 14 tų sumų — 7 eilučių ir 7 stulpelių skaičių sumos. 
Lygines sumas Jonas atidavė Baltrui, o nelygines — jaunėliui Matijošiui. 
Ir Baltrus, ir Matijošius atskirai susiskaičiavo jiems atiduotų sumų sumą. 


Susiskaičiavę jie labai nustebo, kad jų abiejų suskaičiuotos sumos yra 
vienodos. 


Dar jiems nepradėjus linguoti galvomis svarstant, kokių tik sutapimų gy- 
venime nesama, apie tų sumų sutapimą išgirdęs tėvas pasakė, kad kuris 
nors iš jų sūnelių bus „pridirbęs“, arba, paprastai kalbant, suklydęs. 
Klausiame, kuo remiasi tėvo išmintis? 

Primename, kad Jonas, tas, kuris suskaičiavo tas 14 sumų ir lygines atidavė 
vienam, o nelygines sumas — kitam broliui, skaičiavo labai susikaupęs ir 
jokių aritmetinių klaidų nepadarė. 


Nepriklausomas ekspertas ir Žemės ūkio banko Arklėnų skyriaus patarėjas 

dr. Tadas Blinda, tyręs šią istoriją, iš karto atkreipė dėmesį į tris dalykus: 

1. Kadangi Baltrui buvo duodamos lyginės sumos, tai Baltraus sumų su- 
ma B, jeigu tik ji teisingai buvo suskaičiuota, privalo būti lyginė. 

2. Visi lentelės skaičiai, arba skaičiai nuo 1 iki 49, į sumą „pakliūdavo“ 
du kartus — vieną kartą kaip atitinkamos eilutės, o kitą kartą — kaip 
atitinkamo stulpelio skaičiai. 


3. Jeigu Baltraus sumų suma B yra tokia pati kaip Matijošiaus sumų suma 
M, tai abiejų brolių sumų suma 


B+M=2B=2M. 


Kadangi B, kaip sakyta, yra lyginis skaičius, tai 2B dalijasi be liekanos 
jau iš 4. 
Dabar jau visi ėmė gėrėtis tėvo išmintimi: jeigu abiejų didžiųjų sumų suma 
dalijasi iš 4, tai tikrai kažkas negerai, nes ji privalo būti lygi dvigubai visų 
skaičių nuo 1 iki 49 sumai, arba 


2(1+2+3+---4+47+48 +49) = 2450, 


o 2450, deja, iš 4 nesidalija. 
Taigi bent vienas kuris iš brolių, Baltrus arba Matijošius — o gal net ir abu 
— tikrai bus apsirikę. 

Jau esame citavę šį gražų pasakymą iš Kazio Binkio poemos apie Tamošių 
Bekepurį. 

Tik, psichologiškai žiūrint, gražūs pasakymai dažniausiai yra nelengvai, 
neretai sunkiai, o kartais net labai sunkiai įvykdomi. Sakysime, visi žino, 
kad būti darbščiu yra labai praktiška, naudinga ir šiaip labai patogu, tik, 
deja, neretai nutinka taip, kad kai reikia ką nors sudėtingesnio baigti, žiūrėk, 
ir nusvyra rankos. 

Nežinau, skaitytojau, gal tau taip ir nebūna, tačiau autoriui taip dažnokai 
nutinka. 

Kad tai neliktų tik tušti žodžiai, papasakosime apie vieną uždavinį, spręstą 
viename 2005 jaunųjų Lietuvos galvų susiėjime. 

Ar visada įmanoma visus skaičius nuo 1 iki N suskirstyti į tris dalis, kad 
tų dalių skaičių sumos būtų vienodos? 


Suprantama, kad jeigu aibę būtų galima suskirstyti į tris (nesikertančias) 
dalis su vienodomis skaičių sumomis, joje turi būti bent trys skaičiai. 
Tačiau aibės {1,2,3} aiškiai negalima suskirstyti į tris su vienodomis su- 
momis. 

Toliau kantriai žiūrime į sekančią aibę (1, 2, 3, 4) ir klausiame, tai galima 
ją suskirstyti į tris dalis su vienodomis kiekvienos dalies skaičių sumomis, 
ar ne? 

Čia galimybių suskirstyti į tris dalis nedaug, jas nesunkiai suskaičiuotume 
„ant vienos rankos pirštų“, nors labai tiksliai sakant vienos rankos pirštų 
„truputį neužtektų“, nes jeigu keturelementę aibę skirstome į tris nesiker- 
tančias dalis su vienoda skaitmenų suma, tai jokia dalis nėra tuščia, o tada 
suprantame, kad į vieną kurią aibę įeis du skaičiai, o į likusiais dvi — po 
vieną. Tokių atvejų yra 6. Surašykime juos: 


(d, 2), (3), (4)), (0, 3), (2), (4)), 10, 4), (2), (3)), (2, 3), (1), (4)), 
((2, 4), (1), 3), 163, 4), (1), (2)). 


Taip perrinkinėtų kompiuteris — - proziškai, be emocijų, bet ir be klaidų 


TOTA 


spausdintų arba tik atsakymą, kad ne, o jeigu norėtume, tai ir visą lentelę. 


Taip dažnai darytų ir pradedantis tvarkingas penktokas. Tačiau surašęs 
tai, ką dabar surašėme mes, jis pasidarytų gudresnis, nes įgijo praktikos, 


arba kitaip sakant, „įsijautė“ į aibę (1, 2, 3, 4) ir mato jos elementų sumų 
lygybės galimybes. 

Dabar, kai psichologiškai žiūrint jis apsiprato su ta aibe, tai mėgindamas 
skirstyti ją į tris dalis su vienoda suma jis sakys: jeigu tai įmanoma, ma- 
žiausias tos aibės skaičius 1 negali likti vienas, nes jis jau ir taip pats 
mažiausias. Taigi su 1 reikia imti ir dar ką nors. 

Tačiau, jeigu su 1 imsime 2, tai jų suma bus jau 3, o kitos dvi likusios 
vienaelementės aibės bus (3) ir (4), jas būsime priversti imti po vieną į 
kiekvieną ir visos sumos nebus lygios. 

Panašiai, bus ir jeigu 1 imsime su 3. 

Na, o jeigu 1 imsime su 4, tai visų skirstinio aibių sumos bus skirtingos. 
Beje, kad aibė su keturiais elementais netinka, galima įtikėti ir pastebėjus, 
kad tarp trijų skirstinių būtinai bus du skirstiniai, kuriuos sudaro po vieną 
skaičių. O tie skaičiai, suprantama, nevienodi, todėl ir trys sumos bus 
nevienodos. 


Dabar geriau įsijautę į tai, kas čia vyksta, galėtume jau išsiversti ir vienu 
sakiniu: Kadangi aibės (1,2, 3, 4) elementų suma yra 


1+2+34+4= 10, 


tai jos negalima suskirstyti į tris dalis su vienoda suma jau vien dėl to, kad 
tada 10 turėtų dalytis be liekanos iš 3, o taip niekaip nėra. 

Jeigu toliau imtume aibę (1, 2, 3, 4, 5}, tai ji natūraliai susiskirsto į tris dalis 
su vienoda suma — ((1, 4), (2, 3), (5)}. 

Nėra vargo ir su sekančia aibe (1, 2, 3, 4, 5, 6), nes jos skirstinys į tris dalis 
su vienoda suma yra toks ((1, 6), (2, 5), (3, 4)). 

Sekanti aibė (1,2, 3, 4, 5, 6, 7), vėl kaip ir aibė (1, 2, 3, 4), niekaip nesilei- 
džia suskirstoma į tris vienodų sumų dalis. Tik jau dabar rankom perrinkti 
visus atvejus, kaip ką tik darėme, būtų daug sunkiau, nes, nors prisidėjo 
tik trys skaičiai 5, 6 ir 7, bet skaidymo būdų labai padaugėjo. 
Besiaiškinant, ar galima suskirstyti, ar ne, mus gelbsti tas baigiamasis pa- 
stebėjimas, kaip ir su aibe (1, 2, 3, 4], o būtent, tada sakėme, kad tos ke- 
turelementės aibės skaitmenų suma 1 + 2 +3 +4 yra 10, ir todėl, kad 
10 nesidalija be liekanos iš 3, tos aibės negalima suskirstyti į tris dalis su 
vienoda jos skaičių suma. Dabar prie tos aibės prisidėjo skaičiai 5, 6 ir 
7, tai ta „globali“ suma padidėjo skaičiumi 5 + 6 + 7 = 18 ir dabar ji jau 
yra 10 + 18 = 28 ir vėl nesidalija iš 3, todėl ir aibės (1, 2, 3,4, 5, 6, 7) 
suskirstyti į tris dalis su vienoda suma negalima. 


Bet dabar psichologiškai žiūrint labai malonu, nes atsivėrė „vienas kelias į 
begalybę“, nes jei prie aibės (1, 2, 3, 4, 5, 6, 7) prijungtume dar sekančius 
tris skaičius, arba skaičius 8, 9, 10, tai vėl viskas pasikartotų, nes tų pri- 
sidėjusių skaičių 8, 9 ir 10 suma 8 + 9 + 10 yra 27, vadinasi, dalijasi iš 
trijų. Todėl visų skaičių nuo 1 iki 10 suma yra 28 + 27 arba 55, ir vėl iš 
3 nesidalija, todėl ir jos negalima suskirstyti į 3 dalis su vienoda suma. 

Ir taip liks „per amžius“, nes kad ir kokius sekančius skaičius n + 1, n +2 
ir n + 3 prijungsime prie į tris dalis su vienoda elementų suma dėl visų 
elementų sumos nedalumo iš 3 nepadalijamos aibės (1,2, 3, ..., n}, turėsime 
atvejį, kad ir visų elementų suma paprasčiausiai nesidalija iš 3. Iš tikrųjų, 
naujai „atėjusių“ skaičių suma 


(n+1)+(n+2)+(n+3)=3n+6=3(n+2) 


dalijasi iš 3. O kadangi aibės (1,2,..., n} elementų suma nesidalija iš 3, 
tai ir praplėstosios aibės visų elementų suma vėl bus nedali iš 3. Vadinasi, 
ir visa padidėjusi aibė vėl yra nepadalijama į 3 poaibius su vienodomis 
skaičių sumomis. 

Taigi, išsiaiškinome, kad jokia iš aibių 


(1,2,3,4), (1,2, 3,4, 5,6, 7), (1,2,3,..., 10), 
[1;2, 3545-13) 645 [52535,5545.345-71) 


nepadalijama į tris poaibius su vienodomis skaičių sumomis. 

O kaip su kitomis aibėmis? 

Prisiminkime, kad, pavyzdžiui, aibės (1, 2, 3, 4, 5) ir {1, 2, 3, 4, 5, 6) pada- 
lijamos į tris dalis su vienoda jose esančių skaičių suma: 


(1,2,3,4,5) = {1, 4} + (2,3) + {5}, 
{1, 2,3, 4, 5, 6} = {1, 6} + (2,5) + (3,4), 


kur „+“ ženklu dabar pažymėjome poaibių junginį. 

Dabar prie bet kurios iš tų dviejų aibių galime prijungti sekančius tris 
skaičius, išlaikydami visų poaibio elementų sumų lygybę. 

Pirmuoju atveju reikia prijungti skaičius 6, 7 ir 8 — tai visai paprasta: 
iš poaibio (1,4) „išimsime“ 1 ir į jį „paskirsime“ 8, į antrą poaibį {2, 3} 
„paskirsime“ 7, galiausiai į poaibį, kuriame buvo vienintelis skaičius, 5 
„paskirsime“ tą ką tik „išimtąjį“ 1 ir dar likusį niekur dar nepriglaustą 
skaičių 6. 

Gausime 
(1,2,3,4,5,6, 7,8) = (4,8) + {2,3,7} + (1.5, 6). 
Lygiai taip padarysime su skaidiniu 
(1,2,3,4,5,6) = {1, 6} + (2,5) + (3,4), 
įjungdami sekančius tris skaičius 7, 8 ir 9 taip: iš pirmojo poaibio paimsime 
1 ir ten įjungsime 9, į antrąjį įjungsime 8, o į trečiąjį įjungsime iš pirmojo 
poaibio ką tik paimtąjį 1 ir dar likusį niekur neimtą 7 ir turėsime dėstinį 


(1,2,3,4,5,6, 7, 8,9) = [6, 9) + {2, 5, 8} + {1, 3, 4, 7) 


su vėl vienoda visų poaibių skaičių suma ( = 15). 

Šiuos 2 atvejus taip smulkiai išnagrinėjome dar ir dėl to, kad būtų visai 
aišku, kad toks prijunginėjimas gali tęstis be pabaigos: 

Jeigu turime aibę {1, 2, 3, ...,n}, padalytą į tris poaibius A, B ir C su 
vienoda tų poaibių skaičių suma, ir norime prijungti sekančius tris skaičius 
n+1,n4+2irn4+3, išlaikydami vienodą tuose trijuose poaibiuose esančių 
skaičių sumą, tai darome lygiai taip, kaip ką tik darėme: 


e kažkuriame iš tų poaibių, sakykime, A yra vienetas, jį paimame ir į tą 
poaibį A įjungiame skaičių n + 3 (vadinasi, to poaibio skaičių suma 
padidėja (n +3) — 1 =n + 2); 

e į antrąjį poaibį B įjungiame n +2 (vadinasi, vėl skaičiumi n +2 padidėja 
ir visų poaibio B skaičių suma), 

e galiausiai, į trečiąjį poaibį C įjungiame iš poaibio A ką tik paimtąjį 1 
kartu su paskutiniuoju dar niekur neįjungtu n + 1. Taigi ir visų poaibio 
C skaičių sumą padidiname skaičiumi (n + 1) > 1 =n +2. 


Dabar jau žinome, kad visus poaibius 
{1, 2,3, 4, 5}, {1, 2, 3, 4, 5, 6,7, 8}, {1, 2, 3, 4, 53,6, 7, 8,9, 10, 1 44 
{1,2,3,..., 3n — 1} 
ir 
(1,2,3,4,5,6,), {1, 2,3,4, 5,6,7, 8,9), 
{1,2,3,4,5,6,7,8,9, 10, 11, 12}, ..., {1,2,3,..., 3n} 


galima padalyti į tris dalis su vienoda visų tų trijų dalių skaičių suma. 
O viskas prasidėjo taip nekaltai nuo kelių skaičių skirstinių. 


XLVI SIRSNELIO 


"Dar vienas as uždavinys st su sumy beni 


Visada būna ir įdomu, ir nelabai paprasta, kai siūloma kokią nors aibę 
padalyti į vienodą elementų skaičių turinčių dalių taip, kad dar kas nors 
tose aibėse sutaptų. 


Visada, kai sutampa keli požymiai, tai esti psichologiškai įdomu. 

Paimkime tokį pavyzdį, kurį leiskime sau pateikti klausimo forma. 

Ar galima visų sveikųjų teigiamų skaičių nuo 1 iki 105 aibę suskaidyti į 

15 poaibių, turinčių po 7 elementus su vienoda visų tų poaibiuose esančių 

skaičių suma? 

Vėl galėtume pradėti nuo mikrojudesių, arba nuo beveik nepastebimų pa- 

lengvinimų. 

Pirmiausiai pastebėkime, kad visų aibės nuo 1 iki 105 skaičių suma yra 
(1 + 105) - 105 


L ržTAr LMS —— —— > 


Jeigu tą aibę galima padalyti į 15 poaibių, turinčių po 7 elementus su vie- 
noda visų tų poaibiuose esančių skaičių suma, tai kiekvieno tokio poaibio 
visų elementų suma turi būti lygi 


5565 : 15 = 371. 
Pirmiausiai aibę 
(1,2,3,..., 103, 104, 105) 


pamėginkime truputį „pastumti“ taip, kad jos vidurinis elementas būtų 0. 


Iš karto paklauskime, ką mes iš to laimėsime — atsakymas, mes įjungsime 
simetrijos „jausmą“ — mes esame savotiškai daug labiau įpratę, kad nulis 
yra „vidurio“ taškas. 


Tada mūsų uždavinys virstų tokiu: 
Visų sveikųjų skaičių aibę 


[-52, —51, —50,...,0,..., 50, 51, 52) 


suskirstykime į 15 poaibių po 7 elementus, kad kiekvieno 7-elemenčio 
poaibio elementų suma būtų lygi 0. 


Tolesnis mikrojudesys — jau priešpaskutinis — būtų pirmiau surasti 15 aibių 
po 3 elementus, kad kiekvieno tokio trejeto suma būtų lygi O ir kad visų 
tų parinktų 


15-3=45 


skaičių aibė būtų irgi simetriška nulio atžvilgiu — t.y., jeigu į tą aibę, 
pavyzdžiui, įeina skaičius 10, tai į ją įeitų ir skaičius — 10. 

Tai padaryti nesunku — tokias 15 poaibių po 3 elementus su nuline suma 
kiekvienas galima tiesiog išvardyti: 


(—1,0, 1), (4,5, —9), (—4, —5, 9), (7,8, —15), 

(—7, -8, 15), (10,11, —21), (—10, —11, 21), (13, 14, —27), 
(—13, —14, 27), (16, 17, —33), (—16, —17, 33), (19, 20, —39), 
(—19, —20, 39), (22, 23, —45), (—22, —23, 45). 


Ši 45 elementų aibė tikrai yra simetriška nulio atžvilgiu. Todėl už jos ribų 
likę 


105 — 45 = 60 


elementų gali būti suskirstyti į 30 vienas kitam priešingų skaičių (a, —a) 
porų. 

Todėl dabar turėdami penkiolika 3-elemenčių aibių su nuline suma kiek- 
viena, mes galime prie jų prijungti po 2 vienas kitam priešingų elementų 
poras ir turėsime jau visą sveikųjų skaičių nuo —52 iki +52 aibę išskaidę 
į 15 7-elemenčių aibių su O lygia visų skaičių suma. 

Dabar ją pakanka „pastumti“ atgal per 53 vienetus kiekvieną skaičių, tada 
elementų suma tose aibėse, žinoma, vistiek bus vienoda ir bus lygi 


53+1 = 311, 


apie ką jau kalbėjome. 

KIRSNELIS 


= Nuo didingo iki paprasto — vienas žingsnis 


yii 


riai ritės iii ai a i i ii Ža m k ii i A 


Žinome, kad klasikai yra sakę, kad nuo tragiško iki juokingo atstumas 
kartais yra vienas žingsnis. Kiekvienas rimtas pasakymas turi daugybę in- 
terpretacijų — viena iš tokių tokia galimų interpretacijų yra mūsų skirsnelio 
antraštė. 

Ką mes tuo norėtume pasakyti? Ogi tai, kad mažumėlę padidinę praei- 
to skyrelio uždavinio sąlygos skaičius, gautume jau Pasaulinės moksleivių 
matematikos olimpiados uždavinį. Iš sąlygos skaitytojas nesunkiai nujaus, 
kelintų metų pasaulinėje Olimpiadoje tas uždavinys buvo gvildenamas. Pri- 
dursime, kad pati Olimpiada vyko Švedijoje. Apie tą uždavinį esu užsimi- 
nęs ir [9]. 

Ar galima visus sveikuosius skaičius nuo 


liki 1989 


suskirstyti į 117 aibių po 17 skaičių kiekvienoje, kad visų kiekvienos tokios 
aibės skaičių suma būtų vienoda? 

Sprendimas visiškai atkartotų tai, ką mes ką tik darėme. 

O jei tai būtų buvęs 2005 metų metų olimpiados uždavinys, tai būtume 
skaitę ką nors panašaus į klausimą: 

Ar galima visus sveikuosius skaičius nuo 


liki 2005 


suskaidyti arba į 5 poaibius po 401 skaičių kiekviename su vienoda kiek- 
vieno poaibio skaičių suma, arba į 401 poaibį po 5 skaičius ir su vienoda 
suma kiekviename? 

Manytume, kad skaitytojui savaime aiškus yra toks teisingas jutimas, kad: 


Visus sveikuosius skaičius nuo 1 iki n visada galima suskirstyti į k nesi- 
kertančių poaibių su vienoda suma kiekviename iš tokių poaibių, jei tik n 
dalijasi iš k. 

Toks jutimas būtų teisingas ir tada visi mūsų nagrinėtieji uždaviniai būtų 
atskiri tokio teiginio (jeigu tik pajėgtume jį įrodyti!) atvejai. 

Gal dabar sužaiskime domino? 


Jungtinėse Amerikos Valstijose prieš kokius 10 metų buvo leidžiamas ma- 
tematikos ir informatikos talentams ugdyti skirtas leidinys etimologiškai 
lotynišku pavadinimu „Consortium“. 


Tame leidinyje radome ir labai įdomų uždavinį su domino kauliukais, apie 
kurį ir norėtume dabar pakalbėti. 


Tikime, kad mūsų skaitytojas žino, kas tie domino kauliukai, kiek jų yra, 
bet apsidrausdami, jeigu pasitaikytų kas nors nežinantis, priminkime, kad 
atskiras domino kauliukas yra 1 x 2 matmenų stačiakampis, kurio kiekvie- 
name langelyje yra įrašytas vienas iš skaičių nuo O iki 6 — tie abu skaičiai 
gali būti ir vienodi. Tie skaičiai nuo 0 iki 6 yra įrašomi visais galimais 
būdais. (Iš tikrųjų domino kauliukuose, panašiai kaip ir lošimo kauliuke, 
rašomi ne skaičiai, o pažymimas atitinkamas kiekis akučių, bet tai nekeičia 
reikalo esmės.) 


Taigi kadangi į abu domino kauliukų langelius visais galimais būdais yra 
įrašomos visos įmanomos (nebūtinai skirtingos) skaičių 


0,1,2,3,4,5,6 
poros, tai iš viso yra 28 domino kauliukai: 


(0; 0), (0; 1), (0;2), (0; 3), (0;4), (0;5), (0; 6), 
d; 1), 52) ;3), 1050), 53), (1:0); 

(2:2), 2:3); 2:4). (2; 5), 120), 

(3; 3), (3;4), (3; 5), (3; 6), 

(4; 4), (4; 5), (4; 6), 

(5; 5), (5; 6), 

(6; 6). 


Pastebėkime, kad kiekvienas skaičius domino kauliukuose pasitaiko 8 kar- 
tus 7 kauliukuose: šešiuose — po kartą su kiekvienu kitu skaitmeniu, o 
septintame kauliuke — su savimi. 


Kadangi kauliukų yra, kaip jau išvardijome — 28, o kiekvienas yra sudurtas 
iš 2 vienetinių kvadratėlių, tai pilnam domino kauliukų komplektui paga- 
minti reikia 28 - 2 = 56 vienetinių kvadratėlių ir todėl jais galima ištisai 
nukloti be perdengimų ir tarpų visą 7 x 8 matmenų stačiakampį. 
Psichologiniam pagyvinimui pamėginkime šį amerikietišką uždavinį „iš- 
versti“ į Mykoliuko sapnų ir košmarų kalbą. 

Kartą Mykoliukas sapne pamatė iš visų domino kauliukų sudėtą 7 x 8 mat- 
menų stačiakampį. Uragano banga užliejo tą stačiakampį ir viską aplink. 
Atsipeikėjęs Mykoliukas nustebo išvydęs, kad uraganas stačiakampio ne- 
sugriovė, tik išplovė kauliukų ribas. 


Burtininkas Šmekionė Mykoliukui pasakė: 

— Iš šio košmaro tu išsivaduosi tik tada, kai atkursi visų domino kauliukų 
ribas. 

Nusiminė Mykoliukas, dar kartą į tą 7 x 8 lentelę pasižiūrėjo, o ten tik 
tokie skaičiai tesimatė: 


Kaip mums padėti Mykoliukui per kokią valandą atstatyti išdilusias domino 
kauliukų ribas ir apsaugoti jį nuo visų gresiančių nemalonumų? 


138 


KC 


Agnio / Andžano „Consortiumo“ ladnie 


Radome ir skaitytojui su malonumu pateikiame tokį įžymiojo latvių pro- 
fesoriaus, sprendėjo ir kompozitoriaus Agnio Andžanso uždavinį. Beje, 
profesorius mielai atvyksta į Lietuvą ir ne tik į mokslines konferencijas, 
bet ir dirbti su mūsų gabuoliais. Jo, pavyzdžiui, su malonumu ne kartą 
klausėsi ir mūsų Nacionalinės moksleivių Akademijos klausytojai. 


Štai tas gražus iš dviejų dalių susidedantis uždavinys. 
Pirmoje lentelės 3 x 9 eilutėje paeiliui surašome visus skaičius nuo 1 iki 9, 
antroje surašome tuos pačius, tik išmaišytus skaičius, pavadinę juos 

a(1), a(2), a(3), a(4), a(5), a(6), a(7), a(8) ir a(9), 
o trečioje surašome pirmos ir antros eilutės atitinkamų skaičių skirtumus, 
atimdami iš didesnio skaičiaus mažesnį. Klausimas yra toks: 
Ar mes galėtume antroje eilutėje skaičius surašyti taip, kad paeiliui atim- 
dami iš didesnių mažesnius, trečioje eilutėje gautume visus skaičius 

0, 1, 2, 3, 4, 5, 6, 7, 8? 


ENRETE 
n-a [12=a01 | B-a] | | | | | | | | 


Padėsime skaitytojui pateikdami pavyzdį, kad su skaičiais nuo 1 iki 9 taip 
padaryti galima. 


|2|s|4|5 67] 89) 
8|7|a|s|s|9|5 2) 1 | 
7|5|1|2|o|s [a] ss! 
O dabar paklausime skaitytoją, ar galima padaryti tokią pačią lentelę imant 
vienu skaičiumi daugiau, t. y. jau nebe nuo 1 iki 9, bet nuo 1 iki 10? 

Psichologiškai mes žinome, kad nežymiai pasikeitus sąlygai, sprendimas 
paprastai išlieka panašus, tačiau esti ir taip, kad nežymus sąlygos pakeiti- 
mas keičia patį atsakymą. 

Sakysime, visai aišku, kad visų sveikųjų skaičių nuo 1 iki 9 suma 


1+2+31+4+54+6+7+84+9=45 yra nelyginė. 
„Nežymiai“ pakeitus sąlygą, arba pridėjus dar vieną dėmenį 10, toji suma 
1+2+3+4+5+6+7+8+9+10 


išlieka nelyginė — kitaip ir būti negali, nes prisidėjęs dėmuo 10 nekeičia 
buvusios sumos nuo 1 iki 9, lygios 45, dabar jau lygios 55, lyginumo. 
Tačiau tolesnis „nežymus“ sąlygos pakeitimas, arba naujo dėmens 11 pri- 
jungimas jau keičia sumos 


(1+2+31:4+5+64+7+8+9+10) +11 =55+11 =66 


lyginumą. 

Šiuo paprastučiu pavyzdžiu norėjome tik atkreipti skaitytojo dėmesį, kad su 
nežymiais sąlygos pakeitimais reikia elgtis labai atidžiai, ir kad jeigu jums 
nepavyktų pateikti panašaus pavyzdžio su skaičiais nuo 1 iki 10, kaip kad 
mes jums pateikėme su skaičiais nuo 1 iki 9, t. y. jeigu jūs imsite manyti, 
kad su skaičiais nuo 1 iki 10 to padaryti negalima, tai tą reikia pagrįsti. 
Psichologiškai mus dažnai stebina tokie dalykai, kai aplinkybės panašios, 
o rezultatai labai skirtingi. 


Norintiems įsigilinti, siūlome panašų atvejį su skaičiais nuo 1 iki 5 


ir siūlome pamėginti tą patį padaryti dabar jau su skaičiais nuo 1 iki 6. 


Vėl nepasiseka? Kodėl? Dabar jau laikas rimtai susimąstyti, kodėl su 9 
gaunasi, o su 10 — ne, su 5 vėl pavyksta, o su 6 — vėl ne. 

Šai 


2 


gražus ir paprastas, bet 


Psichologiškai (ir žmogiškai) žiūrint nėra nieko blogesnio už tai, kaip įsi- 
vaizduoti, kad jeigu aš per 5 minutes pasiūlyto uždavinio neišsprendžiau, 
tai aš jį vargu ar apskritai išspręsiu. 

Tiesa yra ta, kad žmonių mąstymo gylis yra nevienodas, bet juk tai niekam 
netrukdo. Sakysime, visi supranta, kad ne kiekvienas yra Jasikevičius, ta- 
čiau niekas nesiginčys, kad visada galima pasimokyti geriau mėtyti baudas 
ar greičiau bėgioti po aikštę. 

Ne kiekvienam lemta tapti krepšinio Saboniu, bet kiekvienas gali pagilinti 
savo mąstymo gylį. Tam ir skirta mūsų knygelė. 

Tik reikia nesibijoti, pirmiausiai, jeigu kas, tris kartus perskaityti uždavinio 
sąlygą, po to prireikus paklausti savęs, ar aš supratau, ko manęs klausia 
uždavinys, ir ar aš turiu kokių nors idėjų, ką man reikėtų daryti. 

Po to reikia imti ką nors daryti, o jeigu nieko neišeina, tai galima pasitraukti 
ir po kurio laiko vėl grįžti su naujomis jėgomis ir jau nebegaištant laiko 
susipažinimui su uždaviniu, — tai juk kainuoja nemenkų psichologinių ir 
žmogiškų pastangų. 

Tai proto, valios ir asmenybės ugdymas, kurio mums gyvenime taip reikia, 
kad neretai net pritrūksta, ir kurį irgi labai vysto tikslieji mokslai. 

Tik niekada nereikėtų leisti sau manyti, kad tai man per sunku, aš to negaliu, 
nes tai tik papildomos niekam nereikalingos kliūtys, kurias aš dažnai be 
reikalo sau sukuriu. 


Žinia, gali nutikti, kad aš pataikiau ant pasaulinio sunkumo uždavinio, bet 
net ir tai labai naudinga, nes plečia akiratį, ugdo valią ir supratimą, kad 
ne viskas per dieną padaroma — senovės žmonės tai buvo labai taikliai 
išreiškę žodžiais, kad „Roma ne per vieną naktį išdygo“. 

Po tokių pasamprotavimų labai praverstų gražus nebanalus, bet įveikiamas 
uždavinys. Juo ir bus antraštėje pažadėtas rumuniškas uždavinys, kurio 
sąlyga labiau negu aiški, o sprendimas gana įdomus, nes nesunkus ir ke- 
liapakopis. 

Keliais būdais galima išskirstyti visų sveikųjų skaičių aibę nuo 1 iki 10 į 
dvi nesikertančias dalis taip, kad visų vienos dalies skaičių suma būtų lygi 
visų kitos dalies skaičių sandaugai? 

Tai 2003 metų rumunų 7 klasės uždavinys (žr. [5], 24 psl.). 


Duokime aibėms pavadinimus — tą aibę, kurios elementus sumuojame, 
pavadinkime B, o tą, kurios elementus dauginame, pavadinkime C. 


Pastebėkime, kad: 
e aibės B elementų suma yra ne didesnė negu 


1+2+3+4+5+6+7+8+9+ 10 = 55; 


e aibė C turi ne daugiau kaip 4 elementus, nes pačių mažiausių penkių 
aibės skaičių sandauga 


1-2.3.-4.5 = 120 


yra didesnė už 55. 
Todėl mums tenka išnagrinėti tokias galimybes: 


(A) Aibė C susideda iš vienintelio elemento. To negali būti, nes tada aibės 
C elementų sandauga yra daugiausiai 9, o aibės B elementų suma yra 
mažiausiai 55 — 9 = 46. 


(AA) Aibę C sudaro 2 elementai x ir y. Tarkime, kad x < y. Tada 
gauname 


x-y=55-x- y, 
kuri gali būti perrašyta kaip 

(x+ Dy + 1) = 56. 
Kadangi 

x+1l1<y+1<ll, 
tai vienintelė galimybė yra, kad 

x+1=7 ir y+1=8. 

Ta galimybė reiškia tokias aibes: 


C = {6,7} ir B= {1,2,3, 4, 5,8,9, 10}. 

(AAA) Tarkime, kad C susideda iš 3 elementų x, y ir z, tokių, kad 
x < y < z. Tada duotoji sąlyga reiškia 


xyz=55—xX-y-z. 


Kai x = 1, naudodamiesi panašiais samprotavimais, gauname, kad y = 4 
ir kad z = 10, todėl C = {1, 4, 10) ir B = (2,3, 5, 6, 7, 8, 9). 


Kai x = 2, turime 
2yz + y +z = 53, 
arba pertvarkius 
(2y + 1)(2z + 1) = 107. 


Skaičius 107 yra pirminis, todėl šiuo atveju jokių sprendinių negauname. 
Jeigu x > 3, tai tada aišku, kad 


xyz23-4-5=60>55—x —y-z. 


Taigi, šiuo atveju jokių sprendinių nesama. 
(AAAA) Aibė C susideda iš 4 elementų x < y < z < t. Mes esame 
priversti imti x = 1, kitaip 


xyzt >22-3-4-5 = 120 > 55. 
Mes turime 
yzt = 54—y—-z-t ir 2<y<z<!. 


Atvejis, kai y > 3, duoda prieštarą kaip ir (AAA) atveju. Vadinasi, y = 2 
ir 


2zt+z+t=52 arba (2z4 1)(2t+ 1) = 105. 
Todėl 
27+1=7 ir 2:4+1= 15, 


o tai reiškia, kad z = 3 ir t = 7 ir duoda sprendinį C = (1,2,3,7) ir 
B = (4, 5,6, 8,9, 10}. 

L SKIRSNELIS 


= 


Albanų senelio problema 


Šį pavadinimą paėmėme iš albanų įdomesnių uždavinių rinkinių, todėl ne- 
nuostabu, kad taip pavadinome ir šį skirsnelį. 

Pas mus šeimos retesnės, išskydo per paskutinį gerą pusšimtį metų, o ne 
taip toli nuo mūsų, nes vis dar kai kur Europoje reikalai, matyt, klostosi 
kitaip — juk Albanija — tai ta pati Europa; bet geografiškai ir demografiškai 
nesiblaškykime ir imkimės to žavaus uždavinio. 

Vienoje kaimo mokyklos klasėje mokosi 20 mokinių. Klasė pasižymi nuo- 
stabia vienybe ir draugiškumu — bet tai nieko nestebina, nes visi žino, jog 
nors ir kokius 2 klasės vaikus imtume, jie turi bendrą senelį. 

Esame prašomi įrodyti, jog tokiomis sąlygomis atsiras senelis, turintis toje 
klasėje mažiausiai 14 anūkų. 

Reikėtų priminti, kad kiekvienas vaikas turi po du senelius (vienas senelis 
yra mamos tėvas, kitas senelis — tėvo tėvas). 


Tokia kvapą gniaužianti pradžia, nors rėk nakčia ar paslapčia. Bet nuo 
kažko reikia pradėti, juk kiekvienoje istorijoje esti pirmieji lapai. 
Pirmiausiai paklauskime savęs, ar taip gali būti? Aišku, kad galėjo būti taip, 
kad kažkuris senelis turėjo 20 vaikų, o šie savo ruožtu turėjo kiekvienas po 
savo vaiką ir leido jį mokytis į tą klasę. 

Tai ką čia dar reikėtų įrodinėti? 

Įrodinėti reikia tai, kad taip bus ir visais kitais atvejais, ne tik tada, tai yra 
20-vaikaitis senelis. 

Vėl pagalvokime, kaip galėtume paryškinti uždavinio sprendimą, padaryti 
taip, kad mes geriau įsivaizduotume, kas vyksta, kad mums būtų aiškiau. 
Galime įsivaizduoti, kad rugsėjo 1 dieną mes paprašome kiekvieną mokinį 
atvykti į mokyklą su abiejų senelių nuotraukomis ir prieš pirmą pamoką jie 
visi atsistoja laikydami iškėlę abiejų senelių nuotraukas. Taip ir regime 20 
besišypsančių vaikų, savo senelių nuotraukas belaikančių. 

Jeigu jie visi laiko po vieną to paties žmogaus nuotrauką, tai turime mūsų 
jau aptartą atvejį, kai atsiranda vienas bendras senelis visiems tos klasės 
vaikams. Jei antrieji vaikų seneliai būtų visi skirtingi, tai 20 vaikų turėtų 
21 skirtingą senelį. 

Jeigu taip nėra, kad visi vaikai turėtų bendrą senelį, tai tada, žiūrėdami į 
tuos 20 stovinčių vaikų, laikančių po dvi abiejų savo senelių nuotraukas, 
suskaičiuokite, kiek tose 40 nuotraukų yra skirtingų žmonių? Vaikai turi 40 


nuotraukų, gal jau leiskime nuleisti jiems rankas, surinkime iš jų nuotraukas 
ir išdėliokime pagal skirtingus asmenis. Gal nors kas dešimtoje nuotraukoje 
rasime skirtingus senelius. 


Visai rimtai paklauskime, ar yra tose nuotraukose 4 skirtingi asmenys, ar 
nėra? Mat jei 4 skirtingų asmenų nuotraukose nerandame, tai per 40 nuo- 
traukų kartojasi daugiausiai 3 seneliai, vadinasi, atsiras senelis, randamas 
bent 14 nuotraukų. (Kitaip per 3 senelius susirinktų daugiausiai 3 x 13 = 39 
nuotraukos.) 


Lieka atvejis, kai 40 nuotraukų surandame bent 4 asmenis. Tada atsiras 
3 vaikaičiai, kurie laikė iškėlę 4 skirtingų senelių nuotraukas. Tikrai bet 
kuris vienas jau laikė 2 skirtingų senelių, sakykime A ir B, fotografijas, dar 
suraskite kitą, laikantį senelio C fotografiją ir dar trečią, laikantį senelio D 
fotografiją. 

Pastebėkime, kad antrasis laikyti abiejų senelių C ir D fotografijų negali, 
nes tada pirmas ir antras jau nebeturėtų bendro senelio. 


Todėl raktinė, arba svarbiausioji situacija yra tokia: 


Pirmasis anūkas Antrasis anūkas | Trečiasis anūkas 
turi senelius A ir B turi senelį C turi senelį D 


Pasižiūrėkime, ką dabar laiko antrasis anūkas antrojoje rankoje — jis gi turi 
turėti bendrą senelį su pirmuoju — todėl atsakymas, žiūrint tuo požiūriu, 
yra toks — antrasis privalo laikyti vieną iš 2 nuotraukų — arba senelį A, 
arba senelį B. Jeigu jis laiko A, tai tada padėtis tokia: 


Pirmasis anūkas | Antrasis anūkas | Trečiasis anūkas | 
Seneliai A ir B | Seneliai A ir C Senelis D | 


Kokią tada antrąją nuotrauką gali laikyti trečiasis anūkas, jei jis turi turėti 
bendrą senelį ir su pirmuoju, ir su antruoju anūku, o jis jau laiko senelio 
D nuotrauką? Jeigu jis antrąja nuotrauka nelaiko senelio A nuotraukos, 
tai dėl bendro senelio su pirmuoju anūku jis tada tegali laikyti senelio 
B nuotrauką, o dėl bendro senelio su antruoju anūku, jis tegalėtų laikyti 
senelio C nuotrauką. 


Tai jau loginė katastrofa, nes trečiasis anūkas tada turėtų laikyti jau 3 
skirtingų senelių A, B ir C nuotraukas, o tiek jų jam neskirta. 

Vadinasi, ir trečiasis vaikaitis laiko senelio A nuotrauką. Panašiai būtų 
nutikę, jeigu antrasis anūkas būtų laikęs ne A, o B nuotrauką, tada ir 
trečiasis anūkas būtų laikęs senelio B nuotrauką. 

Nemažindami bendrumo ir apsiribodami atveju, kai antrasis ir trečiasis 
anūkai laiko nuotrauką A, turime tokią padėtį: 


Pirmasis anūkas | Antrasis anūkas | Trečiasis anūkas | Bet kuris kitas anūkas 


Seneliai A ir B | Seneliai A ir C | Seneliai A ir D Kokie jo seneliai? 


— 


Tai kokias gi nuotraukas gali laikyti bet kuris kitas anūkas? Jeigu jis 
nelaiko senelio A nuotraukos, tada dėl bendro senelio su pirmuoju anūkų 
jis privalo kelti senelio B nuotrauką, toliau dėl bendro senelio su antruoju, 
jis turi būti kėlęs ir senelio C nuotrauką, o dėl bendro senelio su trečiuoju 
jis turėtų būti kėlęs dar ir senelio D nuotrauką. Taigi, vėl būtų anūkas, 
kėlęs 3 skirtingų senelių nuotraukas, o tai per daug. Vadinasi, bet kuris 
kitas ketvirtas anūkas, taigi visi likusieji, neišvengiamai turi būti kėlę to 
paties senelio A nuotrauką. 

Galime pasakyti netgi truputėlį daugiau negu kad mūsų klausė. Gavome 
štai ką: jeigu visi 20 anūkų kartu laiko tik 3 skirtingų senelių nuotraukas, 
tai 40 nuotraukų randame tik 3 skirtingus asmenis, ir tada kuris nors iš 
jų yra aptinkamas mažiausiai 14 nuotraukų, arba turi toje klasėje bent 14 
anūkų. 

Jeigu tarp tų 40 nuotraukų atrandame bent 4 skirtingus senelius, tai tada 
atsiras vienas bendras senelis visiems tiems dvidešimčiai anūkų. 

